কমলা দাস - অসমীয়া ৱিকিপিডিয়া\n(কমলা সুৰইয়াৰ পৰা পুনঃনিৰ্দেশিত)\n৩১ মাৰ্চ ১৯৩৪\nপুন্নায়ুৰকুলাম, মাড্ৰাচ প্ৰেচিডেন্সি, ঔপেনিৱেশিক ভাৰত\n৩১ মে' ২০০৯\nকবি, ঔপন্যাসিক, গল্পকাৰ\nকবিতা, উপন্যাস, চুটি গল্প, স্মৃতিকথা\nএন্তে কথা, My Story, The Descendants\nসাহিত্য অকাডেমি বঁটা, এচিয়ান পয়েট্ৰি প্ৰাইজ, কেণ্ট এৱাৰ্ড, সাহিত্যৰ নোবেল বঁটাৰ বাবে মনোনয়ন\nকে. মাধৱ দাস\nমাধৱ দাস নালাপাত\nনালাপাত বালামণি আম্মা (মাতৃ)\nভি. এম. নায়াৰ (পিতৃ)\nকমলা দাস (জন্ম Kamala; ৩১ মাৰ্চ ১৯৩৪ – ৩১ মে' ২০০৯), এগৰাকী ভাৰতীয় ইংৰাজী কবি আৰু মালয়ালম ভাষাৰ শীৰ্ষস্থানীয় লেখক। তেওঁ লিখনিসূত্ৰে মাধৱিকুট্টি ছদ্মনামেৰে আৰু বিবাহসূত্ৰে কমলা দাস নামে পৰিচিত। বৃটিছ ভাৰতৰ কেৰালাত তেওঁৰ জন্ম হৈছিল। কেৰালাত তেওঁ ঘাইকৈ চুটিগল্প আৰু আত্মকথাৰ বাবে জনপ্ৰিয় হৈছিল, কিন্তু ইংৰাজী ভাষাত তেওঁ নাম কৰিছিল কবিতা লিখন আৰু স্পষ্ট আত্মকথাৰে। বিভিন্ন কাকতত নাৰী, শিশু, ৰাজনীতি আদি বিভিন্ন বিষয়ক প্ৰবন্ধ লিখি তেখেতে এগৰাকী বহুপঠিত স্তম্ভলেখক হিচাপেও জনপ্ৰিয়তা অৰ্জন কৰিছিল। সকলো অপৰাধ বোধৰপৰা মুক্ত হৈ নাৰীৰ যৌনতা সম্পৰ্কে তেওঁৰ খোলা-মেলা আৰু সৎ আচৰণে তেওঁৰ লেখাক শক্তি যোগাইছিল আৰু স্বাধীনতাৰ পিছত তেওঁ প্ৰস্ফূটিত হ'বলৈ ধৰিছিল। তেওঁৰ প্ৰজন্মৰ মাজত তেওঁক নাৰীমুক্তি আন্দোলনৰ অন্যতম বাটকটীয়া হিচাপে চিহ্নিত কৰা হৈছিল। ৩১ মে' ২০০৯ চনত ৭৫ বছৰ বয়সত পুনেৰ এখন চিকিৎসালয়ত কমলা দাসৰ মৃত্যু হয়। কমলাৰ জন্ম হৈছিল এটা ৰক্ষণশীল হিন্দু পৰিয়ালত। তথাপি মৃত্যুৰ প্ৰায় দহ বছৰ পূৰ্বে ১৯৯৯ চনৰ ১১ ডিচেম্বৰ তাৰিখে তেওঁ ইছলাম ধৰ্ম গ্ৰহণ কৰে আৰু নিজৰ নাম কমলা সুৰইয়া ৰাখে। মৃত্যুৰ পিছত তেখেতলৈ শ্ৰদ্ধাঞ্জলি হিচাপে গুগলে ২০১৮ চনৰ ১ ফেব্ৰুৱাৰীত হোমপেজত এটা গুগল ডুডল প্ৰকাশ কৰে। আৰু একে চনৰে ৯ ফেব্ৰুৱাৰী তাৰিখে তেখেতৰ জীৱনভিত্তিক চলচ্চিত্ৰ আমি মুক্তি পায়।\n3.2 ইছলামলৈ ধৰ্মান্তৰ\n4 বঁটা আৰু অন্যান্য স্বীকৃতি\n7 কবিতা সংকলিত হোৱা অন্যান্য কাব্যসংকলনসমূহ\nকেৰালাৰ মালৱাৰ জিলাৰ পুন্নায়ুৰকুলামত ১৯৩৪ চনৰ ৩১ মাৰ্চৰ দিনা কমলাৰ জন্ম হৈছিল। সেয়া আছিল ভাৰতত ইংৰাজৰ শাসনকালৰ সময়। কমলাৰ দেউতাক ভি এম নায়াৰ আছিল ব্যাপকভাবে প্ৰচাৰিত এখন মালায়ালম দৈনিক কাকতৰ পৰিচালন সম্পাদক আৰু মাক নালাপাত বালামণি আম্মা এগৰাকী প্ৰখ্যাত মালয়ালী কবি। দেউতাকৰ চাকৰিসূত্ৰে কমলাৰ শৈশৱ পাৰ হৈছিল কলকাতাত। মাকৰ দৰেই কমলা লেখা মেলাত পাৰ্গত আছিল আৰু সৰুকালতে খুড়াক প্ৰসিদ্ধ লেখক নালাপাত নাৰায়ণ মেননৰ দ্বাৰা প্ৰভাৱিত হৈ কমলাই কবিতা লিখিবলৈ আৰম্ভ কৰিছিল।\n১৫ বছৰ বয়সত বেংকৰ কৰ্মচাৰী কে মাধৱ দাসৰ সৈতে কমলাৰ বিয়া হয়। তেওঁ কমলাক লিখিবলৈ উৎসাহিত কৰিছিল আৰু এনেদৰে ইংৰাজী আৰু মালয়ালম দুয়োটা ভাষাতে কমলাৰ লেখা প্ৰকাশ হ'বলৈ ধৰিছিল। ১৯৬০ৰ দশকটো আছিল কলিকতাবাসীৰ বাবে কলা আৰু সংস্কৃতিৰ এক কঠিন সময় আৰু এই সময়ত ইংৰাজী ভাষাৰ কবি ৰূপে গা কৰি উঠা লেখকসকলৰ ভিতৰত কমলাও এগৰাকী আছিল। তেওঁ তেওঁৰ প্ৰকাশিত ছওখন কাব্য গ্ৰন্থ ইংৰাজী ভাষাতে লিখিছে।\nকে মাধৱ দাসৰ সৈতে বিবাহসূত্ৰে কমলা তিনিটি সন্তানৰ মাতৃ হৈছিল, এওঁলোক হ'ল ক্ৰমে মাধৱ দাস নালাপাত, চিন্নেন দাস আৰু জয়সূৰ্য দাস। কেউজনৰ ভিতৰত মাধৱ দাস নালাপাতে নাম কৰিছিল। তেওঁ মনিপাল বিশ্ববিদ্যালয়ৰ জিঅ'পলিটিক্স বিভাগৰ অধ্যাপক আছিল আৰু টাইমছ্ অৱ ইণ্ডিয়াৰ আৱাসিক সম্পাদকো আছিল।\nকমলা দাসৰ প্ৰথমখন কবিতাৰ কিতাপ চামাৰ ইন কলকাতা ইংৰাজী সাহিত্যত এটি মাইলৰ খুঁটি। প্ৰেম, বিশ্বাসঘাটকতা আৰু যন্ত্ৰণাই আছিল তেওঁৰ কবিতাৰ মূল বিষয়। তেওঁৰ দ্বিতীয়খন কাব্যগ্ৰন্থ দ্য ডিচেনডেণ্টচ্ আৰু অধিক স্পষ্ট। তেওঁৰ কণ্ঠৰ এই স্পষ্টতাক মাৰ্গাৰেট ডুৰাচ আৰু চিলভিয়া প্লাথৰ সৈতে তুলনা কৰা হৈছে। ২০০৯ চনত তেওঁক আধুনিক ইংৰাজী কবিতাৰ জনক আখ্যা দিয়া হৈছিল। কমলা দাসক ঘাইকৈ জনা যায় ৪২ বছৰ বয়সত লিখা তেখেতৰ দুৰন্ত আত্মজীৱনী এন্তে কথাৰ বাবে। কিতাপখন প্ৰথমে তেখেতে মাতৃভাষা মালয়ালমত লিখিছিল যদিও বিপুল জনপ্ৰিয়তাৰ বাবে ইয়াক মাই ষ্টোৰি নাম দি ইংৰাজীলৈ অনুবাদ কৰে। অধিক বিতৰ্কিত হৈ পৰাৰ বাবে তেওঁ পিছত কিতাপখনত বহুবোৰ মনেসজা কথা আছে বুলি কৈছিল। মালয়ালম কমলা দাসৰ মাতৃভাষা। মালয়ালম ভাষাত তেখেতে অনেক চুটি গল্প, উপন্যাস, উপন্যাসিকা আৰু স্মৃতি কথা লিখিছে। এই ভাষাত লিখা পাক্ষিয়ুড়ে মানাম, নেয়পায়সম, থানুপ্পু আদি তেখেতৰ অন্যতম চুটি গল্প। ১৯৯৪ চনত লিখা নীৰ্মাথালম পোথা কালম কমলা দাসৰ শ্ৰেষ্ঠ উপন্যাসৰ ভিতৰত এখন। সাহস আৰু স্পষ্টতা কমলাৰ লিখনীৰ বৈশিষ্ট্য। কমলাই বিশ্বাস কৰিছিল যে এই পুৰুষ প্ৰধান সমাজত নিজৰ বাবে মাত মতাটো নাৰীৰ বাবে জৰুৰী। এন ইনট্ৰ'ডাকচন বুলি তেওঁ এটা জীৱনীমূলক কবিতা লিখিছিল। কবিতাটোত খুব শক্তিশালীভাবে তেওঁ নিজৰ অনুভৱ ব্যক্ত কৰিছে। ডান্স অৱ য়ুনুচ (নুপুংশকৰ নৃত্য), কমলাৰ আন এটি শক্তিশালী কবিতা। কবিতাটোৰ জৰিড়তে তৃতীয় লিংগৰ প্ৰতি তেওঁৰ সহানুভূতি প্ৰকাশ পাইছে। স্বাধীনতা, প্ৰেম আৰু সুৰক্ষাই হৈছে কমলাৰ কবিতাৰ ভাষ্য। পৃথিৱীৰ কেইবাখনো দেশৰ নামী-দামী কাব্যালোচনীত কমলাৰ কবিতাই ঠাই পাইছে। ১৯৮৪ চনত তেওঁৰ নাম সাহিত্যত নোবেল বঁটাৰ বাবে মনোনয়ন কৰা হৈছিল।\nস্বৰচিত কবিতা পাঠ কৰিবলৈ তেওঁক বিদেশৰ বহুকেইখন বিশ্ববিদ্যালয়ৰপৰা আমন্ত্ৰণ কৰা হৈছিল। তেওঁৰ লেখা ফৰাচী, স্পেনিছ, ৰাছিয়ান, জাৰ্মান আৰু জাপানীজ ভাষালৈ অনূদিত হৈছে। তেওঁ কেৰালা সাহিত্য অকাডেমিৰ ভাইচ চেয়াৰপাৰ্চন আছিল। ইয়াৰ উপৰিও তেওঁ কেৰালা ফৰেষ্টি বোৰ্ডৰ চেয়াৰপাৰ্চন, কেৰালা চিলড্ৰেনচ্ ফিল্ম ছ'চাইটিৰ সভাপতি, পয়েট আলোচনীৰ সম্পাদক আৰু ইলাছ্‌ট্ৰেইটেড ৱীক্‌লি অৱ ইণ্ডিয়াৰ কবিতাৰ সম্পাদক আছিল।\nমৰোণোত্তৰ ভাবে তেওঁৰ চুটি গল্পৰ সংকলন দ্য কেপ্ট ৱুমেন এণ্ড আডাৰ ষ্ট'ৰিজ প্ৰকাশ হৈছে।\nআগতে কোনোকালে ৰাজনৈতিক ভাবে সক্ৰিয় নাছিল যদিও ধৰ্মনিৰপেক্ষতাৰ প্ৰচাৰ আৰু অনাথ মাতৃক শৰণ দিয়াৰ উদ্দেশ্যে কমলা দাসে ৰাষ্ট্ৰীয় পৰ্যায়ত লোক সেৱা পাৰ্টি নামে এটা দল খোলে যদিও ১৯৮৪ চনৰ সংসদীয় নিৰ্বাচনত তেওঁ পৰাজয় বৰণ কৰে।\nইছলামলৈ ধৰ্মান্তৰ[সম্পাদনা কৰক]\nহিন্দু নায়াৰ(নালাপাত) পৰিয়ালত দাসৰ জন্ম হৈছিল। ১৯৯০ চনত স্বামীৰ মৃত্যুৰ পিছত১৯৯৯ চনত কমলা দাসে ইছলাম ধৰ্ম গ্ৰহণ কৰে আৰু নিজৰ নাম কমলা সুৰইয়া ৰাখে। তেওঁ তেওঁতকৈ ২৫ বছৰে সৰু এম পি এব্দুসসামাড সামাদানি (Abdussamad Samadani) ৰ প্ৰেমত পৰিছিল আৰু তেওঁৰে সৈতে বিয়াত বহিবলৈ ইছলামলৈ ধৰ্মান্তৰিত হৈ বিতৰ্কিত হৈছিল। সেইসময়ত সামাদানি ৰাজ্যসভাৰ এম পি আছিল আৰু ২০১১ চনত কোট্টক্কলৰ পৰা মুছলিম লীগৰ এম এল এ হৈছিল।\nবঁটা আৰু অন্যান্য স্বীকৃতি[সম্পাদনা কৰক]\nসাহিত্য ক্ষেত্ৰলৈ তেখেতৰ অৱদানৰ বাবে কমলা দাসে অনেক স্বীকৃতি লাভ কৰিছিল। সেইসমূহৰ ভিতৰত:\n১৯৬৩: PEN এচিয়ান পয়েট্ৰি প্ৰাইজ\n১৯৬৮: গল্পৰ বাবে কেৰালা সাহিত্য অকাডেমি বঁটা\n১৯৮৪: সাহিত্যত নবেল বঁটাৰ বাবে মনোনয়ন\n১৯৮৫: ইংৰাজী সাহিত্যৰ বাবে সাহিত্য অকাডেমি বঁটা – Collected Poems\n১৯৮৮: শ্ৰেষ্ঠ কাহিনীৰ বাবে কেৰালাৰ ৰাজ্যিক চলচ্চিত্ৰ বঁটা\n১৯৯৭: ৱায়ালাৰ এৱাৰ্ড\n২০০৬: কালিকুট বিশ্ববিদ্যালয়ৰপৰা সন্মানীয় ডি লিট উপাধি প্ৰদান।\n২০০৬: মুত্তাথু ৱাৰ্কেয় এৱাৰ্ড\n২০০৯: এযহুথাছন পুৰস্কাৰম\n২০০৯ চনৰ ৩১ মে' তাৰিখে পুনেৰ এখন চিকিৎসালয়ত কমলা দাসৰ মৃত্যু ঘটে। মৃত্যুৰ পিছত তেখেতক তিৰুবন্তপুৰমৰ পালায়ম জামা মছজিদ প্ৰাংগনত ৰাজ্যিক মৰ্যাদাৰে কৱৰ দিয়া হয়।\n১৯৬৪ ড্যা চাইৰেন্স\n১৯৬৫ চামাৰ ইন কলকাতা\n১৯৬৭ ড্যা ডিচেনডেণ্টচ\n১৯৭৩ ড্যা অ'ল্ড প্লেহাউচ আণ্ড আডাৰ পয়েমচ\n১৯৭৬ মাই ষ্টৰি এলফাবেট অৱ লাষ্ট\n১৯৭৭ আ ড'ল ফ'ৰ ড্যা চাইল্ড প্ৰষ্টিটিউট ড্যা ষ্ট্ৰেঞ্জাৰ টাইম\n১৯৭৯ টুনাইট, দিজ চেভেইজ ৰাইট (প্ৰীতিশ নন্দীৰ সৈতে)\n১৯৮৪ ক্যালেক্টেড পয়েমচ\n১৯৮৫ ড্যা আনামলাই পয়েমচ\n১৯৯২ পদ্মাৱতী ড্যা হাৰ্লট আণ্ড আডাৰ ষ্টৰিজ\n১৯৯৭ অনলি ড্যা চোল নউজ হাও টু ছিং\n১৯৯৯ মাই মাডাৰ এট ছিক্সটি ছিক্স\n২০০১ য়া আল্লাহ\n১৯৬৪: পাক্ষিয়ুড়ে মানম(চুটি গল্প সংকলন)\n১৯৬৬: নাৰিছীৰুকল পৰক্কুম্বোল (চুটি গল্প সংকলন)\n১৯৬৮: থানুপ্পু(চুটি গল্প)\n১৯৮২: এন্তে কথা (আত্মজীৱনী)\n১৯৮৭: বাল্যকাল স্মৰণকাল(শৈশৱৰ স্মৃতিকথা)\n১৯৮৯: ৱাৰ্শংঅলক্কু মুম্বু (উপন্যাস)\n১৯৯১: নেয়পায়সম (চুটি গল্প)\n১৯৯৪: নীৰ্মাথালম পোথা কালম (উপন্যাস)\n১৯৯৬: কদল ময়োওৰম (উপন্যাসিকা)\n১৯৯৬: ৰোহিনি (উপন্যাসিকা)\n১৯৯৬: ৰথ্ৰিয়ুদে পদৱিন্যসম (উপন্যাসিকা)\n১৯৯৬: আত্তুকট্টিল (উপন্যাসিকা)\n১৯৯৬: ছেক্কেৰুন্না পাক্ষিকাল (চুটি গল্প সংকলন)\n১৯৯৮: নশ্তাপেত্ত নীলম্বৰি(চুটি গল্প সংকলন)\n২০০৫: ছন্দন মৰংঅল (উপন্যাস)\n২০০৫: মাধৱিক্কুট্টিয়ুড়ে উন্মাক্কধকল(চুটি গল্প সংকলন)\nকবিতা সংকলিত হোৱা অন্যান্য কাব্যসংকলনসমূহ[সম্পাদনা কৰক]\nটেন টুৱেণ্টিয়েথ চেন্সুৰী ইণ্ডিয়ান পয়েটচ্(১৯৭৬) সম্পাদনা: আৰ পাৰ্থসাৰথি, প্ৰকাশক: অক্সফ'ৰ্ড ইউনিভাৰ্চিটি প্ৰেছ, নতুন দিল্লী\nড্যা অক্সফ'ৰ্ড ইণ্ডিয়া এনথল'জি অৱ ট্যুৱেলভ মডাৰ্ণ ইণ্ডিয়ান পয়েটচ্ (১৯৯২) সম্পাদনা: অৰবিন্দ কৃষ্ণ মেহ্ৰোট্ৰা, প্ৰকাশক: অক্সফ'ৰ্ড ইউনিভাৰ্চিটি প্ৰেছ, নতুন দিল্লী\nড্যা গল্ডেন ট্ৰেজাৰ অৱ ৰাইটাৰ্চ ৱৰ্কশ্বপ পয়েট্ৰি (২০০৮) সম্পাদনা: ৰুবানা হক, প্ৰকাশক:ৰাইটাৰ্চ ৱৰ্কশ্বপ, কলকাতা\n↑ "The Rediff Interview/ Kamala Suraiya". Rediff.com. 19 July 2000. http://www.rediff.com/news/2000/jul/19inter.htm। আহৰণ কৰা হৈছে: 1 June 2013.\n↑ "PM mourns Kamala Das's death, praises her sensitive". The Hindu (Chennai, India). 31 May 2009. http://www.hindu.com/thehindu/holnus/002200905312123.htm। আহৰণ কৰা হৈছে:4June 2009.\n↑ "Book Excerptise: strangertime: an anthology of Indian Poetry in English by Pritish Nandy (ed)". http://www.cse.iitk.ac.in/users/amit/books/nandy-1977-strangertime-anthology-of.html। আহৰণ কৰা হৈছে: 30 July 2018.\n↑ Rumens, Carol (2015-08-03). "Poem of the week: Someone Else's Song by Kamala Das" (en-GB ভাষাত). The Guardian. ISSN 0261-3077. https://www.theguardian.com/books/2015/aug/03/poem-of-the-week-someone-elses-song-by-kamala-das.\n↑ 7.0 7.1 Booth, Jenny (13 June 2009). "Lalit Shakya: Indian poet and writer". The Times (London). http://www.timesonline.co.uk/tol/comment/obituaries/article6488710.ece। আহৰণ কৰা হৈছে: 28 May 2011.\n↑ Shahnaz Habib (18 June 2009). "Obituary: Kamala Das – Indian writer and poet who inspired women struggling to be free of domestic oppression". The Guardian (London). https://www.theguardian.com/world/2009/jun/18/obituary-kamala-das। আহৰণ কৰা হৈছে: 28 May 2011.\n↑ "Love and longing in Kerala". The Times of India. http://timesofindia.indiatimes.com/articleshow/31270799.cms। আহৰণ কৰা হৈছে: 30 July 2018.\n↑ Pisharoty, Sangeeta Barooah (2010-10-27). "Thus spake Das" (en-IN ভাষাত). The Hindu. ISSN 0971-751X. http://www.thehindu.com/features/metroplus/thus-spake-das/article852444.ece.\n↑ "Noted writer Kamala Das Suraiya passes away". Zee News. 31 May 2009. http://zeenews.india.com/news/nation/noted-writer-kamala-das-suraiya-passes-away_535736.html। আহৰণ কৰা হৈছে: 1 June 2013.\n↑ 12.0 12.1 "Biography of Kamala Das" (en ভাষাত). https://www.internetpoem.com/kamala-das/biography/.\n↑ "Kamala Das" (en ভাষাত). https://www.scotsman.com/news/obituaries/kamala-das-1-1041933.\n↑ "Kamala Das converted to Islam, fell in love withaMuslim before ‘love jihad’, says Aami director" (en ভাষাত). 2018-02-09. https://www.hindustantimes.com/regional-movies/kamala-das-converted-to-islam-fell-in-love-with-a-muslim-before-love-jihad-says-aami-director/story-wbKNV8eOh4vdomXY2Kjk9O.html.\n↑ 15.0 15.1 "Literary Awards". Government of Kerala. https://kerala.gov.in/literacy-awards। আহৰণ কৰা হৈছে: 30 April 2018.\n↑ Amar Nath Prasad, Rajiv K. Mallik (2007). Indian English Poetry and Fiction: Critical Elucidations. প্ৰকাশক New Delhi: Sarup & Sons. পৃষ্ঠা. 100. ISBN 81-7625-730-3. https://books.google.com/books?id=g2DHBzEO9UEC.\n↑ "AKADEMI AWARDS (1955-2016)". Sahitya Akademi. http://sahitya-akademi.gov.in/sahitya-akademi/awards/akademi%20samman_suchi.jsp#ENGLISH। আহৰণ কৰা হৈছে: 30 April 2018.\n↑ "Honorary degree by Calicut University". http://www.universityofcalicut.info/news/formerdegreerecepients.pdf.\n↑ Literary Awards – official website of Onformation and Public Relation Department Archived 24 May 2007 at the Wayback Machine.\n↑ "Writer Kamala Surayiya receives Ezhuthachan prize". The Times of India. 1 January 2003. https://timesofindia.indiatimes.com/city/thiruvananthapuram/Writer-Kamala-Surayiya-receives-Ezhuthachan-prize/articleshow/32767867.cms। আহৰণ কৰা হৈছে: 30 April 2018.\n↑ "Kerala pays tributes to Kamala Surayya". The Hindu (Chennai, India). 1 June 2009. http://www.hindu.com/thehindu/holnus/004200906011831.htm। আহৰণ কৰা হৈছে:4June 2009.\n↑ "Tributes showered on Kamala Suraiya". The Hindu (Chennai, India).2June 2009. http://www.hindu.com/2009/06/02/stories/2009060253900400.htm। আহৰণ কৰা হৈছে:4June 2009.\n↑ "Ten 20th Century Indian Poets". cse.iitk.ac.in. https://www.cse.iitk.ac.in/users/amit/books/parthasarathy-1976-ten-20th-century.html। আহৰণ কৰা হৈছে: 23 August 2018.\n↑ "The Oxford India Anthology of Twelve Modern Indian Poets". cse.iitk.ac.in. https://www.cse.iitk.ac.in/users/amit/books/mehrotra-1993-oxford-india-anthology.html। আহৰণ কৰা হৈছে: 23 August 2018.\n↑ "Book review: 'Twelve Modern Indian Poets' by Arvind Krishna Mehrotra". indiatoday.in. https://www.indiatoday.in/magazine/indiascope/story/19920815-book-review-twelve-modern-indian-poets-by-arvind-krishna-mehrotra-766731-2013-01-03। আহৰণ কৰা হৈছে: 23 August 2018.\n↑ "Rubana Huq, ed. The Golden Treasury of Writers Workshop Poetry. Review : ASIATIC, VOLUME 3, NUMBER 1, JUNE 2009". journals.iium.edu.my. http://journals.iium.edu.my/asiatic/index.php/AJELL/article/view/82/67। আহৰণ কৰা হৈছে:4September 2018.\nৱিকি উক্তিত কমলা দাস’ বিষয় সংক্ৰান্তত উক্তি আছে।\nৱিকিমিডিয়া কমন্সত কমলা দাস সম্পৰ্কীয় মিডিয়া ফাইল আছে।\nKamala Suraiyya – Daily Telegraph obituary\n"https://as.wikipedia.org/w/index.php?title=কমলা_দাস&oldid=237784"ৰ পৰা সংকলিত\nএই পৃষ্ঠাখন ১১ জুন, ২০২০ তাৰিখে ১৩:১৩ বজাত অন্তিম সংশোধন কৰা হৈছিল।


ঋতুপৰ্ণ ঘোষ - অসমীয়া ৱিকিপিডিয়া\nভাৰতীয় চলচ্চিত্ৰ পৰিচালক, অভিনেতা, লিখক আৰু গীতিকাৰ।\nঋতুপৰ্ণ ঘোষ (ইংৰাজী: Rituparno Ghosh; ৩১ আগষ্ট ১৯৬৩ – ৩০ মে' ২০১৩) আছিল ভাৰতৰ এক চলচ্চিত্ৰ পৰিচালক, অভিনেতা, লেখক আৰু গীতিকাৰ। ঋতুপূৰ্ণ ঘোষৰ জন্ম হয় ৩১ আগষ্ট ১৯৬৩ চনত কলকাতাত। ১২খন ৰাষ্ট্ৰীয় চলচ্চিত্ৰ বঁটাৰ লগতে বহুত আন্তঃৰাষ্ট্ৰীয় পুৰস্কাৰ অৰ্জন কৰা ঋতুপৰ্ণ ঘোষৰ জীৱন ইমান সহজ নাছিল। ঊনিশে এপ্ৰিল, হিৰেৰ আংটি, দহন, অন্তহীন অপেক্ষা ইত্যাদি ঋতুপৰ্ণ ঘোষে পৰিচালনা কৰা বোলছবিৰ ভিতৰত অন্যতম। যাদবপুৰ বিশ্ববিদ্যালয়ৰ পৰা অৰ্থনীতি বিষয়ত স্নাতক ডিগ্ৰী লাভ কৰি বিজ্ঞাপন কোম্পানীৰ ক্ৰিয়েটিভ্ আৰ্টিষ্ট হিচাপত কৰ্মজীৱনৰ আৰম্ভণি কৰে। তেওঁৰ প্ৰথম ছবি 'ঊনিশে এপ্ৰিল' ১৯৯৪ চনত মুক্তি লাভ কৰে। তেওঁৰ ছবিৰ বিষয়বস্তু আছিল বৈধব্য, লৈঙ্গিক অসমতা আৰু অবিচাৰ, বৈকল্পিক যৌন আকাংক্ষা আদি। তেওঁৰ বোলছবি 'চিত্ৰাঙ্গদা: দ্য ক্ৰাউনিং উইছ'-ক আংশিকৰূপত তেওঁৰ আত্মজীৱনী বুলি কোৱা হয়। ঋতুপৰ্ণ ঘোষৰ ৩০ মে' ২০১৩ তাৰিখে দেহাৱসান ঘটে।\n২০১০ চনত ঋতুপৰ্ণ ঘোষ\n৩১ আগষ্ট, ১৯৬৩\nকলকাতা, পশ্চিমবংগ, ভাৰত\n৩০ মে', ২০১৩ (৪৯ বছৰ)\nপৰিচালক, অভিনেতা, লেখক, গীতিকাৰ\n১৯৬৩ চনৰ ৩১ আগষ্টত ঋতুপৰ্ণ ঘোষৰ জন্ম হয়। তেওঁৰ মাক-দেউতাক উভয়ে চলচ্চিত্ৰ জগতেৰ সৈতে জড়িত আছিল। দেউতাক সুনীল ঘোষ এজন তথ্যচিত্ৰ নিৰ্মাতা তথা চিত্ৰকৰ আছিল। তেওঁ চাউথ পইণ্ট হাইস্কুলৰ ছাত্ৰ আছিল। যাদৱপুৰ বিশ্ববিদ্যালয়ৰ পৰা তেওঁ অৰ্থনীতিৰ স্নাতক উপাধি লৈছিল। সেই একে বিশ্ববিদ্যালয়ৰ পৰা তেওঁ একে বিষয়ত স্নাতকোত্তৰ উপাধি লৈছিল।\nঘোষ আছিল ভাৰতৰ এলজিবিটি সমাজৰ এক বিশিষ্ট ব্যক্তিত্ব। জীৱনৰ শেষ সময়খিনিত তেওঁ ৰূপান্তৰকামী জীৱনযাত্ৰাৰ বিষয়ে নানা পৰীক্ষা-নিৰিক্ষা কৰিছিল। তেওঁ নিজৰ সমকামী সত্তাটোক মুকলিভাবে স্বীকাৰ কৰিছিল, যিটো ভাৰতীয় চলচ্চিত্ৰ জগতত তেনেই বিৰল নিদৰ্শন।\n1992 হীৰেৰ আঙটি বঙালী হয় হয় Directorial debut, based on Shirshendu Mukhopadhyay's novel\n1994 ঊনিশে এপ্ৰিল বঙালী হয় হয়\n1997 বাহান্ন এপিচ'ড বঙালী হয় হয় TV series\nদহন বঙালী হয় হয়\n1999 বাড়ীৱালী বঙালী হয় হয়\nঅসুখ বঙালী হয় হয় National Film Award for Best Feature Film in Bengali\n2000 ঊৎসৱ বঙালী হয় হয় National Film Award for Best Direction\n2001 অভিনয় বঙালী হয় হয় Telefilm \n2002 টিটলি বঙালী হয় হয়\n2003 শুভ মুহূৰত বঙালী হয় হয়\nচোখেৰ বালি বঙালী হয় হয় National Film Award for Best Feature Film in Bengali\nৰেইনকোট হিন্দী হয় হয় National Film Award for Best Feature Film in Hindi\n2005 অন্তৰমহল বঙালী হয় হয়\n2006 দোসৰ বঙালী হয় হয় National Film Awards – Special Jury Award – Prosenjit Chatterjee\n? এক নম্বৰ মালতীবালা লেন বঙালী হয়\n2007 The Last Lear ইংৰাজী হয় হয়\nNational Film Award for Best Supporting Actress – Shefali Shah\n2008 খেলাা বঙালী হয় হয়\nসব চৰিত্ৰ কাল্পনিক বঙালী হয় হয় National Film Award for Best Feature Film in Bengali\n2010 আবহমান বঙালী হয় হয়\nNational Film Award for Best Direction – Rituparno Ghosh\nআৰেকটি প্ৰেমেৰ গল্প বঙালী হয় Directed by Kaushik Ganguly, dealt with queer relationship\nMemories in March ইংৰাজী হয় হয় National Film Award for Best Feature Film in English\nমুম্বই কাটিং হিন্দী হয় \n2010-11 গানেৰ ওপাৰে বঙালী হয় Television series aired by Star Jalsha; aired 251 episodes.\n2011 নৌকাডুবি বঙালী হয় হয় He dubbed for Amu Chatterjee\n2012 চিত্ৰঙ্গদা বঙালী হয় হয় হয় National Film Awards – Special Jury Award\n2013 তাহাৰ নামটি ৰঞ্জনা বঙালী হয় হয় Unfinished 13-episodic television series reviving Ranga Pishima's character from Shubho Mahurat. Star Jalsha telecasted the only finished episode posthumously.\nজীৱন স্মৃতি বঙালী হয় হয় হয় Documentary on Rabindranath Tagore's life, produced by the Ministry of Culture. Telecasted posthumously by Doordarshan.\nসত্যান্বেষী বঙালী হয় হয় Released posthumously.\nচানগ্লাচ হিন্দী হয় হয় Released posthumously at the 19th Kolkata International Film Festival inauguration in 2013.\n↑ "Rituparno Ghosh: Indian film director dies age 49". The Guardian. 30 May 2013. https://www.theguardian.com/film/2013/may/30/rituparno-ghosh-indian-film-director-dies.\n↑ "Rituparno, tender as night: Raja Sen salutes the talent". Rediff. 30 May 2013. http://www.rediff.com/movies/column/rituparno-tender-as-night-raja-sen-salutes-the-talent/20130530.htm.\n↑ "Rituparno Ghosh, trailblazer of new wave Bengali cinema, dies". The Times of India. 30 May 2013. http://articles.timesofindia.indiatimes.com/2013-05-30/news-interviews/39627997_1_rituparno-ghosh-chokher-bali-national-film-award.\n↑ "Rituparno Ghosh's canvas was both intimate and profoundly cinematic". https://caravanmagazine.in/reviews-and-essays/home-and-world। আহৰণ কৰা হৈছে: 15 June 2019.\n↑ "Rituparno Ghosh biography". Calcutta Web. http://www.calcuttaweb.com/cinema/rituparnoghosh.shtml। আহৰণ কৰা হৈছে: 30 May 2013.\n↑ "Rituparno Ghosh: Bengal's brave, young director". NDTV. 30 May 2013. http://www.ndtv.com/article/people/rituparno-ghosh-bengal-s-brave-young-director-373126.\n↑ Ghosh, Palash (30 May 2013). "Renowned Indian Filmmaker And Gay Icon Rituparno Ghosh Dies at 49". International Business Times. http://www.ibtimes.com/renowned-indian-filmmaker-gay-icon-rituparno-ghosh-dies-49-1284615। আহৰণ কৰা হৈছে: 1 June 2013.\n↑ "Rituparno Ghosh's passing awayagreat loss to Lesbian, Gay, Bisexual community: Onir". The Indian Express. 30 May 2013. http://www.indianexpress.com/news/rituparno-ghoshs-passing-away-a-great-loss-to-lesbian-gay-bisexual-community-onir/1122764/। আহৰণ কৰা হৈছে: 1 June 2013.\n↑ Moitra, Sumit (31 May 2013). "Rituparno Ghosh, an icon for LGBT community". DNA India. http://www.dnaindia.com/india/1841763/report-rituparno-ghosh-an-icon-for-lgbt-community। আহৰণ কৰা হৈছে: 1 June 2013.\n↑ "Rituparno Ghosh on His First Telefilm" (en ভাষাত). www.youtube.com. https://www.youtube.com/watch?v=JC9TSFKi8mI। আহৰণ কৰা হৈছে: 29 December 2019.\n↑ "Mumbai Cutting (2011)" (en ভাষাত). www.filmaffinity.com. https://www.filmaffinity.com/ca/film661107.html। আহৰণ কৰা হৈছে:7March 2020.\n↑ "Rituparno Ghosh's last film on DD". Indian Express. 16 August 2013. http://archive.indianexpress.com/news/rituparno-ghosh-s-last-film-on-dd/1155427/.\n↑ "Celebrating Tagore". The Hindu.7August 2013. https://www.pressreader.com/india/the-hindu/20130807/282346857440878.\n"https://as.wikipedia.org/w/index.php?title=ঋতুপৰ্ণ_ঘোষ&oldid=291269"ৰ পৰা অনা হৈছে\nশেষ সম্পাদনা কৰা হৈছে 15 August 2021 তাৰিখে 05:23 বজাত\nআন একো উল্লেখ নাথাকিলে এই বিষয়বস্তু CC BY-SA 3.0 ৰ আওতাত উপলব্ধ। এই পৃষ্ঠাটোৰ সংক্ষিপ্ত ইউ.আৰ.এল. : https://as.wikipedia.org/?curid=55787।\nএই পৃষ্ঠাখন ১৫ আগষ্ট, ২০২১ তাৰিখে ১০:৫৩ বজাত অন্তিম সংশোধন কৰা হৈছিল।


ghost rider assamese story ঘষ্ট ৰাইডাৰ\nHomeগল্পghost rider assamese story ঘষ্ট ৰাইডাৰ\nধীৰেনে বাৰাণ্ডাৰ পৰা মটৰচাইকেলখন নমোৱাৰ লগে লগে তাৰ দেউতাকে সৰু টিনৰ বাল্টিং এটাত দৌৰা দৌৰিকৈ পানী এবাল্টি লৈ আহি মটৰ চাইকেলখনত চটিয়াই দিলে ৷ লগতে হাতত দুচোল পানী লৈ আগৰ আৰু পিছৰ দুয়োটা চকাতে হাতেৰে মচি দিলে ৷ এয়া শুদ্ধিকৰণ বা পবিত্ৰকৰণ ৷ নতুন গাড়ী ৷ চলোৱাৰ আগতে শুদ্ধিকৰণ কৰি পুজা অৰ্চনা কৰি বিশ্বকৰ্মা বাবাক সন্তুষ্ট কৰি ল'ব লাগে বুলি টংকেশ্বৰহঁতৰ দৃঢ় বিশ্বাস ৷ ধীৰেণৰ দেউতাক টংকেশ্বৰৰ জীৱন পুৰণি চাইকেল খনৰ ওপৰতেই পাৰ হ'ল ৷ দিন হাজিৰা কৰা মানুহ সি ৷ ঘৰখনৰ লেথা মৰাৰ লগতে একমাত্ৰ ল'ৰাটোক পঢ়াই শুনাই মানুহ কৰাৰ স্বাৰ্থত মটৰ চাইকেল, গাড়ী আদিবোৰৰ সপোন দেখাৰ সময়কে নেপালে জীৱনত ৷ কিন্তু ধীৰেণ নতুন যুগৰ ল'ৰা ৷ চাইকেল চলাই অহা যোৱা কৰিবলৈ টান পায় ৷ টান নহয়, আচলতে লাজ পায় ৷ লগৰবোৰে ভো ভোৱাই মটৰ চাইকেল চলায় যাব আৰু সি কেৰ কেৰাই পুৰণি চাইকেল খন চলাব? নচলায় ৷ লাজ লাগে তাৰ ৷ দিনটো দিনহাজিৰা কৰি টংকেশ্বৰ সন্ধিয়া যেতিয়া গাত লেতেৰা চোলাটো পিন্ধি কান্ধত গামোচাখন লৈ কেৰ、কেৰাই চাইকেল খন চলায় তিনিআলিৰ মাজেৰে পাৰ হৈ আহে তেতিয়াও লাজ লাগে তাৰ ৷ ভীষণ লাজ লাগে ৷ কি যে সন্মান নুবুজা মানুহ তাৰ দেউতাক ! জীৱনত লিখা পঢ়াটো নকৰিলেই মান সন্মানো নিশিকিলে অলপো ৷ এইহেন তিনিআলিটোৰ মাজেৰে এনেকৈ আহিব লাগেনে! লগৰবোৰে দেখিলে কি ভাবিব বাৰু তাৰ বিষয়ে ? তাৰোপৰি কেনেবাকৈ যদি মালবিকাই দেখিব লাগে তাৰ পিনে আধ্যা পৰিব ৷ ৰাতি দেউতাক নথকাৰ সুযোগত সি মাকক গেৰ、গেৰাই উঠে এই কথাষাৰৰ বাবে " পিতাই তিনিআলিৰে আহোতে পুৰণি লেতেৰা কাপোৰ যে পিন্ধি আহে নতুন এযোৰ পিন্ধি নাহে কিয় ? পিতাইৰ বাবেই লগৰ বিলাকৰ আগত কিমান লাজ পাব লগা হয় মইহে জানো ৷ সেইবাৱে মানুহে পঢ়া শুনা কৰিব লাগে ৷ স্কুলৰ বাৰাণ্ডা নেদেখা মানুহে মান সন্মান ক'ত বুজিব! " টংকেশ্বৰ অশিক্ষিত হ'লেও সমাজত এটা মান আছে ৷ আজিও দহে বিপদে আপদে তেওঁৰ পৰামৰ্শ লয় ৷ ৰাজহুৱা সকাম নিকামত তেওঁক আগত স্হান দিয়ে ৷ মাকনে বুজি পায়, জীৱনটোত জীয়াই থাকিবলৈ কেৱল মাথো স্কুলীয়া শিক্ষা নহয়, বাস্তৱ অভিজ্ঞতাৰে পুষ্ট সুস্হিৰ মগজুৰ হে প্ৰয়োজন ৷ মাক মাকণে তাৰ লগত এইবোৰ কথা লৈ তৰ্ক নকৰে ৷ কৰে নো কোন সতে ৷ লাভেই বা কি হ'ব ! আজি আৰু সেই পুৰণি দিন নাই খোৱা পাটত মুৰ পিহি মাকে সন্তানক বুজনি দিয়া ৷ বৰ্তমান ধীৰেণহঁতৰ বয়সৰ ল'ৰা ছোৱালীখিনিক একো বুজাব নোৱাৰি ৷ বুজিব নিবিচাৰে সিহঁতে ৷ কিবা ক'ব গলেই ফেপেৰি পাতি ধৰিব ৷ ডাঙৰ সৰুৰ বাচ বিচাৰ নকৰা ল'ৰা ছোৱালী সিহঁত ৷ মাকনে তাক বুজায় , "পিতাৰহঁত পুৰণি দিনৰ মানুহ ৷ কথাবোৰ তহঁতৰ দৰে বুজি নাপায় নহয় ৷ মই কম বাৰু পিতাৰক কথাটো ৷" তাৰ পিছত নিজৰ ভাগৰ মাছ দুখোৰো তাৰ কাঁহিত দি লাহেকৈ কয়, " হু খা ৷ ডেকা ল'ৰাই ভালকৈ খোৱা বোৱা কৰিব লাগে ৷ তেহে গাত বল পাবি ৷ দেখনিয়াৰ হবি ৷ " ধীৰেণে খৰখেদাকৈ ভাত খায় উঠি যায় ৷ চলচলীয়া চকুযুৰিৰে মাক মাকণ কিছুসময় একে ঠাইতে জোবোকা লাগি ৰয় ৷ তাৰ পিছত চাঁদৰৰ আচলৰে চকুপানী মচি মচি সি খোৱা কাঁহিখন লৈ উঠি যায় ৷ সিদিনা আৰু মাকনৰ ভাত খোৱা নহয় ৷ ৷ পৃথিৱীৰ কোন নাৰীৰ কলিজাই নিজ পেটৰ পোৱালিটোৱে তাইৰ শিৰৰ সেন্দুৰক কৰা অপমান সহ্য কৰিব পাৰিব!\nএইবাৰ ধীৰেনে মেট্ৰিক পৰীক্ষাত বহিব ৷ বাকীবোৰ বিষয়ত ধীৰেন ভাল যদিও গণিত বিষয়ত বৰ কেঁচা ৷ সেইবাবে টংকেশ্বৰে কিছুদূৰৰ অশ্বিনী মাষ্টৰৰ ওচৰত তাক গণিত শিকিবলৈ যোৱাৰ ব্যৱস্হা কৰি দিলে ৷ কিন্তু দুদিনমান গৈয়ে সি নোযোৱা হ'ল ৷ ৷ খোজ কাঢ়ি বা দেউতাকৰ চাইকেলখন চলাই যাবলৈ হেনো লাজ লাগে তাৰ ৷ লগৰবোৰে মটৰচাইকেল লৈ আহে ৷ সি কোন সতে নো দেউতাকৰ কেৰ、কেৰাই থকা পুৰণা চাইকেলখন লৈ যায় ৷ মাক-দেউতাকে তাক কিমান বুজালে ৷ নাই সি নাচোৰবন্ধা ৷ মটৰচাইকেল লাগিছে বুলিছে লাগিবই ৷ উপায়হীন টংকেশ্বৰে ঘৈণীয়েক মাকনৰ সহায়ত বন্ধন গোটৰ পৰা ঋণ লৈ , মটৰচাইকেল ডিলাৰৰ ওচৰত মাহেকৰ কিস্তি মাহেকত আদায়ৰ প্ৰতিশ্ৰুতিৰে পঞ্চাচখনমান কাগজত চহী কৰি অৱশেষত তাক 'পালচাৰ ' মটৰচাইকেল এখন কিনি দিছে ৷ অন্যথা সি স্কুল যোৱাৰ বাহিৰে অন্য সময়ত কোনো কামতেই ঘৰৰ পৰা বাহিৰ নোলায় ৷\nমাকনে সৰু কাঁহি এখনত ধুপ দুডাল, সৰু ফুলাম গামোচা এখন আৰু মিঠাতেলৰ লগত ডাঠকৈ সেন্দুৰ অকণমান মিহলাই লৈ ধীৰেণহঁতৰ ওচৰ পালেহি ৷ টংকেশ্বৰে ধুপ দুডাল জ্বলাই মটৰচাইকেল খনৰ হেণ্ডেলৰ ওচৰত গুজি দি সেন্দুৰৰ ফুট লগাব খোজোতেই ধীৰেনে চিঞৰি উঠিল, "ইচ ইচ কি কৰা ৷ ডাগ লাগি যাব গাড়ীখনত ৷ " একো নহয় দে অ' বোপাই, ঈশ্বৰৰ বস্তু এইখন ৷" কথাখিনি কৈ টংকেশ্বৰে বাইকৰ অইল টেংকি , হেণ্ডেল আৰু সমুখৰ মাডগাৰৰ আগভাগত চিনো নিচিনোকৈ তিনিটা সেন্দুৰৰ ফোট লগায় দিলে ৷ মাকণে হাতৰ নতুন ফুলাম গামোচাখন ধীৰেণৰ হাতত দি বাইকত বান্ধি লবলৈ ক'লে ৷ গামোচাখন বান্ধি ধীৰেণে মটৰচাইখনত উঠি ষ্টাৰ্ট দি কেইবাৰমান জোৰকৈ এক্সিলাৰেটৰ ডাল পকায় দিলে ৷ বিকট শব্দেৰে গাড়ীখনে গৰজি উঠিল ৷ সেই গৰ্জনিত মাকনৰ কলিজা কঁপি গ'ল\nতাই ধীৰেণহঁতৰ ওচৰৰ পৰা দুখোজমান পিছুৱাই আহিল ৷ কিছুসময় পিছতেই ভোঁ ভোঁৱাই ওলায় গ'ল ধীৰেন ৷ " ঐ চাই চিটি লাহে লাহে চলাবি… " মাকনে পিছ পিনৰ পৰা চিঞৰিলে যদিও ধীৰেনে শুনিলে নে নাই অনুমান কৰিব নোৱাৰিলে ৷\n" ঐ মৰিবি… ৷" - চাহাবুদ্দিনৰ পানদোকানৰ সমুখত আদ্দা মাৰি থকা কোনেবা এজনে তীব্ৰ বেগ আৰু বিকট শব্দেৰে পাৰ হৈ মটৰ চাইকেল খনৰ পিছ পিনৰ পৰা চিঞৰিলে ৷ কথাষাৰ ধীৰেণৰ কাণত ঠিকেই পৰিল ৷ সি ভাবিলে কোনোবা জ্বলিছে ৷বেচ জ্বলিছে বেটা ৷ জ্বল আৰু জ্বল ৷ জ্বলি জ্বলি ছাই হ তহঁত ৷ এই ধীৰেণকো কম জ্বলোৱা নাই তহঁতে ৷ এতিয়া জ্বলা পাল তহঁতৰ ৷ তহঁতে দুৰৰ পৰা দেখিয়ে এই ধীৰেণক চিনিব লাগিব, চিনিলৈ জ্বলিব লাগিব ৷ তাৰ বাবেই এই ধীৰেণে হেলমেটেই পিন্ধা নাই ৷ তাৰ পালচাৰখন দেখি কোনোবা জ্বলিছে বুলি জানিব পাৰি মনটো বহুত ভাল লাগি গ'ল তাৰ ৷ সোহাঁতখনৰ মুঠিটো আৰু অলপ পকাই দিলে সি ৷\nএটা সময়ত মটৰচাইকেলখন গৈ ৰাষ্ট্ৰীয় ঘাইপথত উঠিল ৷ প্ৰায় খালী পথ ৷ মাজে মাজে তীব্ৰ বেগী দুই এখন গাড়ী আহিছে, গৈছে ৷ এতিয়া আৰু ধীৰেণক পায় কোনে ৷ ক্ষন্তেকতে তাৰ মটৰচাইকেলখনে চেঁকুৰ দিলে ৷ ষাঠি… আশী… নব্বৈ… এশ… ক্ৰে ক্ৰে ক্ৰে… ক্ৰেচেচেচেচককককককক…… ধাম ৷ ঘাইপথৰ মাজতে বহি থকা গঁড় সদৃশ গাইজনীৰ গাত খুণ্ডা মাৰি সি বাগৰি পৰিল ৷ সি কিছুদূৰৰ পৰাই গাইজনী দেখিছিল যদিও তাৰ মটৰচাইকেল খনৰ তীব্ৰ গতিৰ বাৱে ব্ৰেক মাৰিও মটৰচাইকেল খন ৰখাব নোৱাৰিলে ৷ প্ৰচণ্ডভাৱে গাই জনীক খুণ্ডা মাৰি ঘাইপথৰ ওপৰত ওফৰি পৰিল ধীৰেন ৷ কিছুসময় একো তৰকিবই নোৱাৰিলে সি ৷ কেইমুহুৰ্তমানৰ বাবে যেন সি সংঞ্জাহীন হৈ পৰিল ৷ কিছুসময় তেনেদৰেই পৰি থাকি এটা সময়ত সি উঠি থিয় হ'ল ৷ তাৰ মৰমৰ 'পালচাৰ ' খনৰ ওচৰলৈ প্ৰায় দৌৰি যোৱাদি গৈ দেখে গাইজনীৰ ওপৰতে মটৰচাইকেলখন লুটি খায় পৰি আছে ৷ সেইখনৰ কোনো ক্ষয় ক্ষতি হোৱা নাই ৷ পালচাৰৰ তীব্ৰ খুণ্ডাত বেচেৰী গাইজনীয়েহে থিতাতে ইহ সংসাৰৰ মায়া ত্যাগ কৰিলে ৷ ধীৰেণে নিজৰ গাটো খেপিয়াই চালে ৷ নাই ক'তো বিশেষ আঘাট পোৱা নাই সি ৷ মাথো মুৰৰ পৰা সামান্য তেজ ওলাইছে ৷ ইমান ডাঙৰ দুৰ্ঘটনা স্বতেও যে কোনো ক্ষয় ক্ষতি নহ'ল গ্ৰহ গতি ভাল আছিল তাৰ ৷ দিন ভাল চলিছে ৷ মনটো ফৰকাল লাগি গ'ল ধীৰেনৰ ৷ সি তৎক্ষণাত পালচাৰ খন উঠায় আকৌ দৌৰাই দিলে ৷ এশ… এশ পঞ্চাশ… দুশ… দুশ চল্লিশ… দুশ ষাঠি… তিনিশ… তীব্ৰ বেগত মটৰচাইকেল চলি থাকিল ৷ বাছ, ট্ৰাক, মটৰ গাড়ী সকলোবোৰ পিছত ৷ ধীৰেন আগত ৷ বিজুলী বেগ তাৰ ৷ কোনেও তৰকিবই পৰা নাই তাক ৷ কোনেও ফেৰমাৰিব পৰা নাই তাৰ গতিক ৷ কিছুদুৰ গৈ সি লক্ষ্য কৰিলে যে তাৰ গতিক বতাহে সামান্যতমো বাধা দিব পৰা নাই ৷ সি 'ফ্ৰী ৰাইড' কৰিছে ৷ সি পালচাৰ খনৰ স্পীড মিটাৰটোলৈ চালে ৷ স্পীড মিটাৰৰ কাঁটাডালে তিনিশ ত্ৰিছৰ ঘাই চুইছে ৷ পালচাৰ তিনিশতকৈ বেছি বেগত চলালে বতাহে বাধা দিব নোৱাৰে বুলি তপনহঁতক ক'ব লাগিব ৷ সিহঁতে চাগে কথাষাৰ গমেই নাপায় ৷ প্ৰথম দিনাই কি এক সাংঘাটিক তথ্য আৱিস্কাৰ কৰিলে সি ৷ কি সাংঘাট্ক কথা ৷ যিটো আৱিস্কাৰ লগৰবোৰে বছৰ বছৰ ধৰি কৰিব পৰা নাই সি একেদিনাই কৰি দিলে বুলি জানিব পাৰিলে জোকৰ মুখত চূণ পৰিব ৷\nকিছুদুৰ তেনেদৰে গৈ সি ইউ টাৰ্ণ ল'লে ৷ তীব্ৰ গতিত চলি থকাৰ পিছতো সি ইউ টাৰ্ণ লওঁতে অকণো অসুবিধা নাপালে ৷ একেই গতিত সি উভতিব ধৰিলে ৷ কিছুদুৰ অাগ বঢ়াৰ পিছতে সি পথত এটা ভীষণ যানজঁট পালে ৷ বাছ, ট্ৰাক, টেক্সী, মটৰচাইকেল সকলো ৰৈ আছে ৷ হৰ্ণ বজায় এক অপ্ৰীতিকৰ পৰিবেশৰ সৃষ্টি কৰিছে সকলোৱে মিলি ৷ বাইকখন কোনোমতে ৰখাই সি যানজঁটটোৰ দুৰত্ব অনুমানৰ চেষ্টা কৰিলে ৷ বহুত দীঘল যানজঁট ৷ ৰৈ থাকিলে বহুত সময় লাগিব ৷ সি পুনৰ সোঁহাতৰ মুঠিটো জোৰেৰে পকায় দিলে ৷ পালচাৰ খনে গৰজি উঠিল ৷ এইবাৰ সি গাড়ীবোৰৰ মাজে মাজে তীব্ৰ বেগেৰে আগবাঢ়ি অনায়াসে যাঁনজটটো পৰা হৈ আহি দেখিলে অথনি তাৰ সৈতে দুৰ্ঘটনাত মৃত্যু হোৱা গাইজনী এতিয়াও ৰাস্তাৰ সোমাজতে পৰি আছে ৷ কিন্তু মানুহবোৰে তাইলৈ গুৰুত্ব নিদি ৰাস্তাৰ দাঁতিত ঘেৰি ধৰি জুমা জুমি কৰিছে ৷ কি চাইছে মানুহবোৰে? অথনি সি পাৰ হৈ যাওঁতে একোৱেইটো নাছিল তাত ৷ আকৌ কাৰোবাৰ দুৰ্ঘটনা হ'ল নেকি বুলি সি পথৰ দাঁতিত পালচাৰখন ৰখাই নামি গৈ ভীৰৰ মাজেৰে জুমি চালে ৷ সি দেখিলে, ৰাস্তাৰ দাঁতিত দুৰ্ঘটনাগ্ৰস্ত হৈ কোনোবা এজন তলমুৰকৈ পৰি আছে ৷ সি ভালদৰে জুমি চালে মানুহজনক ৷ উস প্ৰভু ! কি ভয়ংকৰ ৷ কি বীভৎস মৃত্যু ৷ নাক মুখ একো চিনিবই নোৱাৰি ৷ মুৰটো একেবাৰে থেতেলা হৈ গৈছে ৷ এনেকৈনো নিয়ন্ত্ৰণহীন হৈ গাড়ী চলায়নে মানুহে, সি ভাবিলে ৷ এনেতে কোনোবা এজনে কোৱা কথা এষাৰ তাৰ কাণত পৰিল , " বাইকখন সৌ গাই জনীৰ ওচৰতে পৰি আছে ৷" তাৰমানে এইজনেও গাইজনীকে খুণ্ডিয়ালে ৷ লগে লগে সি গাই জনীলৈ চালে ৷ সস্তীয়া মটৰচাইকেল কিনিলে এই গতিয়ে হ'ব ৷ সেই বাবেই সি নতুন মডেলৰ পালচাৰ কিনিছে ৷ টপ মডেল ৷ সেয়েহে হয়তো সি ইমান ডাঙৰ দুৰ্ঘটনাৰ পি… ছ … তো… ৷ মটৰ চাইকেল খনত চকু পৰাৰ লগে লগে সি স্তব্ধ হৈ পৰিল ৷ এইখনচোন তাৰেই… ৷ তেন্তে নাটিদুৰত মানুহে ঘেৰি থকা মুৰ থেতেলা খোৱা ল'ৰাজন… ৷


বড়ো শান্তি চুক্তি স্বাক্ষৰকাৰী বড়ো সংগঠনৰ ৭০৫ সদস্যই যোগ দিলে বিজেপিত\nশ্ৰীমন্ত শংকৰদেৱ কলাক্ষেত্ৰত অনুষ্ঠিত যোগদান কাৰ্যসূচীবড়ো সংগঠনৰ ৭ শতাধিকে যোগ দিলে বিজেপিত\nবড়োলেণ্ড টেৰিটৰিয়েল ৰিজন চমুকৈ বিটিআৰৰ বাহিৰত বসবাস কৰা এই বড়ো সংগঠনৰ লোকসকলে আজি আনুষ্ঠানিকভাৱে বিজেপিত যোগদান কৰে।\nPublished on : 09 Oct, 2020 , 10:13 am\nগুৱাহাটী - আজি গুৱাহাটীত আয়োজিত এক আড়ম্বৰপূৰ্ণ অনুষ্ঠানত ভাৰতীয় জনতা পাৰ্টিত যোগদান কৰে ইউনাইটেড বড়ো পিপল অৰ্গেনাইজেশ্যন চমুকৈ UBPOৰ সাত শতাধিক সদস্যই। উল্লেখ্য যে বড়োলেণ্ড টেৰিটৰিয়েল ৰিজন চমুকৈ বিটিআৰৰ বাহিৰত বসবাস কৰা এই বড়ো সংগঠনৰ লোকসকলে আজি আনুষ্ঠানিকভাৱে বিজেপিত যোগদান কৰে।\nঅসমৰ মুখ্যমন্ত্ৰী সৰ্বানন্দ সোণোৱাল, নেডাৰ আহ্বায়ক তথা ৰাজ্যৰ স্বাস্থ্য, বিত্ত আৰু শিক্ষা মন্ত্ৰী ড. হিমন্ত বিশ্ব শৰ্মা আৰু ৰাজ্যিক বিজেপিৰ সভাপতি ৰঞ্জিত দাসৰ উপস্থিতিত UBPO দলৰ সকলো নেতৃত্বই আজি যোগদান কৰে বিজেপিত। আজি শ্ৰীমন্ত শংকৰদেৱ কলাক্ষেত্ৰ চৌহদত আজি অনুষ্ঠিত হয় এই যোগদান কাৰ্যসূচী।\nWe're glad to have welcomed Sri Mihineswar Basumatary, President UBPO, 21 state committee members, district presidents & over 700 members to @BJP4Assam in presence of HCM @sarbanandsonwal, BJP President @RanjeetkrDass. Watch my speech on this occasion: https://t.co/R3HZxPYwFu pic.twitter.com/m5r9wAXRCJ\n— Himanta Biswa Sarma (@himantabiswa) October 9, 2020\nবিজেপিক শক্তিশালী কৰি তোলা এই নতুনকৈ যোগদান কৰা সদস্যসকলক দললৈ আদৰণি জনাই মুখ্যমন্ত্ৰী সৰ্বানন্দ সোণোৱালে কয়, “আমি সকলো জাতি জনজাতিকে লগত লৈ আগবাঢ়ি যাব লাগিব প্ৰগতিৰ পথেৰে।”\nইফালে বিত্তমন্ত্ৰী হিমন্ত বিশ্ব শৰ্মাই বিজেপি চৰকাৰে শেহতীয়াকৈ সংস্কৃতি, পৰিচয়, অস্তিত্ব সংৰক্ষণৰ বাবে কৰা প্ৰয়াসৰ শলাগ লয় আৰু কয়, “আমাৰ চৰকাৰখনৰ এক গুৰুত্বপূৰ্ণ সফলতা হৈছে বড়ো শান্তি চুক্তি স্বাক্ষৰৰ সময়ত বড়ো জনগোষ্ঠীটোৱে একতাৰ অসমখনৰ ওপৰত আস্থা দেখুৱাইছিল।


নুৰ জাহান (মোগল সম্ৰাজ্ঞী) - অসমীয়া ৱিকিপিডিয়া\nজাহাঙ্গীৰৰ প্ৰতিকৃতি হাতেৰে ধৰি থকা নুৰ জাহান, অঙ্কণ ১৬২৭\n২৫ মে ১৬১১ – ২৮ অক্টোবৰ ১৬২৭\nচালিহা বানু বেগম\nশেৰ আফগান খান (১৯৯৪- ১৬০৭)\nটাইমূৰ সাম্ৰাজ্য (বিবাহ সূত্ৰ)\nমিৰ্জা গিয়াচ বেগ\nনুৰ জাহানৰ সমাধি, সাহদৰা বাগ, লাহোৰ, পাকিস্তান\nনুৰ জাহান (ইংৰাজী: Nur Jahan; জন্ম মেহেৰ-উন-নিচা; ৩১ মে ১৫৭৭- ১৮ ডিচেম্বৰ ১৬৪৫) মোগল সম্ৰাট জাহাঙ্গীৰৰ বিংশতম তথা শেষৰগৰাকী পত্নী আছিল।\nআকবৰ এজন উজীৰ-এ-আজমৰ (মন্ত্ৰী) কন্যা আছিল নুৰ জাহান। নুৰ জাহান শব্দৰ অৰ্থ বিশ্বৰ পোহৰ। সোতৰ বছৰ বয়সত তেওঁৰ এজন ফাৰ্চী সৈন্য, মোগল সাম্ৰাজ্যৰ অন্তৰ্গত বিহাৰৰ প্ৰাদেশিক শাসক শেৰ আফগানৰ সৈতে বিয়া হয়। আকবৰ পুত্ৰ চাহজাদা চেলিম বিবাহিতা নুৰ জাহানৰ প্ৰেমত পৰিছিল। দুবছৰ পিছত আকবৰৰ মৃত্যু হয় আৰু চেলিমে জাহাঙ্গীৰ নাম লৈ মোগল সম্ৰাট হয়। ১৬০৭ চনত শেৰ আফগানক হত্যা কৰা হয়। কোৱা হয় যে বঙ্গৰ নবাবে তেওঁৰ আদেশ অনুসৰণ নকৰাক কেন্দ্ৰ কৰি হোৱা সংঘাতৰ বাবে শেৰ আফগানক হত্যা কৰিছিল। কিছুমানে সন্দেহ কৰে যে নুৰ জাহানৰ প্ৰতি থকা আকৰ্ষণৰ বাবে জাহাঙ্গীৰে তেওঁক হত্যা কৰাইছিল। শেৰ আফগানৰ মৃত্যুৰ তিনি বছৰ পাছতহে নুৰ জাহানে জাহাঙ্গীৰৰ সৈতে বিবাহৰ সন্মতি দিয়ে। যদিও জাহাঙ্গীৰে নুৰ জাহানৰ গভীৰ প্ৰেমত পৰিছিল, এই ঘটনাৰ সৈতে এজনী নিম্ন বংশজাত নাচনী আনাৰকলীৰ চেলিম বা জাহাঙ্গীৰৰ সৈতে হোৱা কাল্পনিক কাহিনীৰ সৈতে কোনো সংযোগ নাই, যি কাহিনী জনপ্ৰিয় গল্প আৰু চলচ্চিত্ৰত চিত্ৰিত কৰা হৈছে।\nসম্ৰাট জাহাংগীৰৰ সৈতে বিয়াৰ পিছত, নুৰ জাহানৰ ক্ষমতা বৃদ্ধি ত্বৰান্বিত হৈছিল। এগৰাকী শক্তিশালী আৰু আকৰ্ষণীয় ব্যক্তিত্বৰ সুশিক্ষিত মহিলা, যিয়ে স্বামীৰ পূৰ্ণ বিশ্বাস অৰ্জন কৰিছিল, সেইগৰাকী নুৰ জাহান ৰাজ দৰবাৰৰ আটাইতকৈ শক্তিশালী আৰু প্ৰভাৱশালী মহিলা আছিল, যি সময়ত মোগল সাম্ৰাজ্য ইয়াৰ শক্তি আৰু খ্যাতিৰ শীৰ্ষত আছিল। ৰাজনীতিত তেওঁ নিজৰ স্বামীতকৈও অধিক নিৰ্ণায়ক আৰু সক্ৰিয় ভূমিকা লোৱা বাবে তেওঁক ইতিহাসবিদসকলে তেওঁক পোন্ধৰ বছৰতকৈও অধিক সময় ধৰি সিংহাসনৰ আঁৰৰ প্ৰকৃত শক্তি বুলি বিবেচনা কৰিছিল। নৰু জাহানক কিছুমান সন্মান আৰু বিশেষাধিকাৰ প্ৰদান কৰা হৈছিল যিবোৰ আগতেও হওক বা পিছতেই হওক, কোনো মোগল সম্ৰাজ্ঞীয়ে উপভোগ কৰা নাছিল।\nনিজৰ নামত মুদ্ৰা খোদিত কৰা তেৱেঁ একমাত্ৰ মোগল সম্ৰাজ্ঞী। সম্ৰাটে ৰাজ-দৰবাৰ আয়োজন কৰোঁতে তেৱোঁ লগতে উপস্থিত থাকিছিল। আনকি সম্ৰাটৰ অসুস্থতাৰ সময়ত তেওঁ নিজে "দিৱান-ই-মালিকী"ৰ (ৰাজ দৰবাৰ) আয়োজন কৰিছিল। চৰকাৰী নথি বা আদেশে আইনী বৈধতা পোৱাৰ পূৰ্বে তেওঁৰ সন্মতিৰ প্ৰয়োজন আছিল আৰু সেইবাবে তেওঁক ৰাজকীয় মোহৰৰ দায়িত্ব দিয়া হৈছিল। বেছিভাগ ক্ষেত্ৰতে আদেশ জাৰি কৰাৰ পূৰ্বে, আনকি পাটশাহ বেগম সংক্ৰান্তীয় বিষয়তো সম্ৰাটে তেওঁৰ মতামত লৈছিল। সম্ৰাটে নুৰজাহানৰ সৈতে সহ-শাসকৰ ভূমিকা লৈছিল আৰু পত্নীৰ পৰামৰ্শৰ ওপৰত নিৰ্ভৰশীল আছিল।\n↑ Nath 1990, পৃষ্ঠা 64\n↑ Pant 1978, পৃষ্ঠা 45\n↑ "Jahangir’s true love was not Anarkali but alcohol". The Print. https://theprint.in/pageturner/excerpt/jahangirs-true-love-was-not-anarkali-but-alcohol/146227/। আহৰণ কৰা হৈছে: 12 March 2021.\n↑ Pant 1978, পৃষ্ঠা 4\n↑ Banks Findly 1993, পৃষ্ঠা 9\n↑ Nath 1990, পৃষ্ঠা 79\nBanks Findly, Ellison (11 February 1993). Nur Jahan: Empress of Mughal India. প্ৰকাশক Oxford, UK: Nur Jahan : Empress of Mughal India. ISBN 9780195074888.\nGold, Claudia (2008). Queen, Empress, Concubine: Fifty Women Rulers from Cleopatra to Catherine the Great. প্ৰকাশক London: Quercus. ISBN 978-1-84724-542-7.\nLal, Ruby (2018). Empress: The Astonishing Reign of Nur Jahan. W. W. Norton. আই.এচ.বি.এন. 9780393239348\nMahajan, Vidya Dhar (1970). "Jahangir". Muslim Rule in India (5th সম্পাদনা). প্ৰকাশক Delhi: S. Chand. OCLC 33267592.\nNath, Renuka (1990). Notable Mughal and Hindu women in the 16th and 17th centuries A.D.. প্ৰকাশক New Delhi: Inter-India Publ.. ISBN 9788121002417.\nৱিকিমিডিয়া কমন্সত নুৰ জাহান (মোগল সম্ৰাজ্ঞী) সম্পৰ্কীয় মিডিয়া ফাইল আছে।\nৱিকি উদ্ধৃতিত নুৰ জাহান (মোগল সম্ৰাজ্ঞী) বিষয় সংক্ৰান্তত উদ্ধৃতি আছে।\n"https://as.wikipedia.org/w/index.php?title=নুৰ_জাহান_(মোগল_সম্ৰাজ্ঞী)&oldid=267658"ৰ পৰা অনা হৈছে


হিন্দু-ধৰ্ম কি? - অসমীয়া ৱিকিপিডিয়া\nনেশ্যনেল বুক ট্ৰাষ্ট, ইণ্ডিয়া\nহিন্দু-ধৰ্ম কি? (ইংৰাজী: Hindu-Dharma Ki?) কিতাপখন মহাত্মা গান্ধীৰ ১২৫ বছৰীয়া জন্ম-জয়ন্তী উপলক্ষে প্ৰকাশ হৈছিল। ভাৰতীয় ইতিহাস অনুসন্ধান পৰিষদৰ হৈ কিতাপখন নেশ্যনেল বুক ট্ৰাষ্ট, ইণ্ডিয়াই প্ৰকাশ কৰিছিল। সাহিত্যিক-সাংবাদিক তিলক হাজৰিকাই কিতাপখন অসমীয়ালৈ অনুবাদ কৰিছে। অসমীয়া অনুবাদটো ১৯৯৪ চনত প্ৰথম প্ৰকাশ হয় আৰু ২০১০ চনত প্ৰথম পুনৰমুদ্ৰণ হয়।\n1 লিখক পৰিচয়\n1.1 মহাত্মা গান্ধী\n1.2 অনুবাদক তিলক হাজৰিকা\n2 গ্ৰন্থখনৰ বিষয় বিৱৰণ\nলিখক পৰিচয়[সম্পাদনা কৰক]\nগুজৰাটৰ পোৰবন্দৰত মহাত্মা গান্ধীৰ জন্ম। জন্মসূত্ৰে তেখেত আছিল সনাতনী হিন্দু। ভাৰতৰ স্বাধীনতা আন্দোলনৰ তেখেত এগৰাকী গুৰি-ধৰোঁতা আছিল। অহিংস নীতিৰে আন্দোলন কৰাৰ পৃষ্ঠপোষকতা কৰাৰ বাবে তেখেতৰ জন্মদিৱস ২ অক্টোবৰ তাৰিখটো গান্ধী জয়ন্তীৰ লগতে আন্তৰ্জাতিক অহিংসা দিৱস ৰূপে পালন কৰা হয়। গান্ধী পেচাত এগৰাকী অধিবক্তা আছিল আৰু দক্ষিণ আফ্ৰিকাত থকা সময়ছোৱাত তাত থকা প্ৰবাসী ভাৰতীয়সকলৰ বাবে সম অধিকাৰ বিচাৰি প্ৰথমটো অহিংস আন্দোলন কৰিছিল। ব্ৰিটিছ শাসিত ভাৰতলৈ ওভতাৰ পিছত দেশ স্বাধীন কৰাৰ মনোৰথেৰে তেখেতে ভাৰতত অহিংস আন্দোলনৰ গুৰি ধৰে। দুখীয়া দেশবাসীৰ কৰুণ অৱস্থাই গান্ধীৰ মনত প্ৰভাৱ পেলায় আৰু চুট-কোট এৰি গান্ধীয়ে আঁঠুৰ মূৰত চুৰিয়া পিন্ধাৰ লগতে বিদেশী সাঁজ পৰিত্যাগ যঁতৰত সূতা কাটি নিজৰ কাপোৰ নিজে বৈ উলিয়াবলৈ দেশবাসীক উদ্বুদ্ধ কৰে। আন্দোলনৰ সমানে সমানে নিজৰ বিচাৰধাৰা আৰু চিন্তা-চৰ্চা সম্পৰ্কে তেখেতে কেইবাখনো দৈনিক কাকতত নিয়মীয়াকৈ লিখিছিল। এই কিতাপখন তেনে লেখনীৰ আধাৰতে প্ৰস্তুত কৰি উলিওৱা হৈছে।\nঅনুবাদক তিলক হাজৰিকা[সম্পাদনা কৰক]\nতিলক হাজৰিকা অসমৰ এগৰাকী সাহিত্যিক আৰু সাংবাদিক। সাংবাদিকতাৰ সমান্তৰালকৈ তেখেতে সাংবাদিকতা বিষয়ক কেইবাখনো কিতাপ লিখিছিল আৰু অনুবাদ কৰিছিল। ১৯২১ চনত কলিয়াবৰত তেখেতৰ জন্ম হৈছিল। তেখেত অসম আন্দোলনৰ এগৰাকী অগ্ৰনী যোদ্ধা আছিল। অনুবাদ কৰ্মৰ বাবে তেখেতে ১৯৯৬ চনত সাহিত্য অকাডেমি বঁটা লাভ কৰিছিল। হিন্দু-ধৰ্ম কি? তেখেতৰ এটি অনুবাদ কৰ্ম।\nগ্ৰন্থখনৰ বিষয় বিৱৰণ[সম্পাদনা কৰক]\nকিতাপখনত হিন্দু-ধৰ্ম কি?, মই কিয় হিন্দু, সনাতন হিন্দু, অস্পৃশ্যতাৰ পাপ আদি কৰি ৪৩টা পাঠ আছে। গান্ধীৰ চিন্তাৰ প্ৰাসংগিকতাই কিতাপখনৰ ঘাই উপাদান। ইয়ং ইণ্ডিয়া, হৰিজন আৰু নৱজীৱন কাকতত গান্ধীজীয়ে হিন্দী আৰু গুজৰাটী ভাষাত বিভিন্ন প্ৰবন্ধ লিখিছিল। এই প্ৰবন্ধখিনি একেলগ কৰি হিন্দু-ধৰ্ম কি কিতাপখন যুগুতোৱা হৈছে। এই প্ৰবন্ধসমূহত হিন্দু ধৰ্মৰ কিছু চিত্ৰ প্ৰকাশ পাইছে। এই প্ৰকাশে ব্যক্তিৰ চিন্তা-চেতনা, সমগ্ৰতা আৰু অস্তিত্বত জোকাৰণি তুলিব বুলি ভবা হৈছে। গান্ধীয়ে হিন্দু ধৰ্মক 'অহিংসাত্মক উপায়েৰে সত্যৰ সন্ধান' বুলি কৈছে। সত্যৰ প্ৰতি বাধাহীন অনুসন্ধানৰে আন এটা নাম হৈছে হিন্দু-ধৰ্ম। নিজকে সনাতনী হিন্দু বুলি কিয় কয় এই বিষয়েও গান্ধীয়ে কিতাপখনত কাৰণ দিছে। 'যঁতৰ নে সূতা'- এই অধ্যায়ত গান্ধীয়ে কৈছে যে যঁতৰত সূতা কটাটোক তেওঁ সাম্প্ৰদায়িক ধৰ্মতকৈ শ্ৰেষ্ঠ বুলি বিবেচনা কৰে কাৰণ হিন্দুস্তানৰ হাড়-ছাল ওলোৱা মানুহে যেতিয়ালৈকে অন্ন-বস্ত্ৰ নাপায় তেতিয়ালৈকে তেওঁলোকৰ বাবে ধৰ্ম নামৰ কোনো বস্তুৱেই পৃথিৱীত নাই। ধৰ্মক খোৱা-বোৱা, জাত-পাতৰ বিষয় কৰি তাৰ প্ৰতিষ্ঠাক লঘু কৰাক গান্ধীয়ে একেমুখে নিন্দা কৰিছে। নিজৰ ধৰ্মৰ প্ৰচাৰ কৰিবলৈ গৈ আনৰ ধৰ্মৰ ওপৰত অপমানসূচক মন্তব্য কৰাৰ পৰাও আঁতৰি থাকিবলৈ গান্ধীয়ে উপদেশ দিছে। হিন্দু ধৰ্মৰ গৌৰৱপূৰ্ণ পুৰণি অধ্যায় আৰু আৰু এই ধৰ্মক কলংকিত কৰা নতুন নিয়মৰ বিষয়েও কিতাপখনত গান্ধীজীয়ে বহু-কথা কৈছে।\n↑ 1.0 1.1 1.2 1.3 মহাত্মা গান্ধী (১৯৯৪). হিন্দু-ধৰ্ম কি?. নেশ্যনেল বুক ট্ৰাষ্ট, ইণ্ডিয়া. পৃষ্ঠা. ১১৩. ISBN ৯৭৮-৮১-২৩৭-১১৪১-৬.\n↑ "A tribute to journalist Tilak Hazarika". The Sentinel. 31 Oct 2016 5:30 AM. https://www.sentinelassam.com/news/a-tribute-to-jourlist-tilak-hazarika/। আহৰণ কৰা হৈছে:2October 2020.\n"https://as.wikipedia.org/w/index.php?title=হিন্দু-ধৰ্ম_কি%3F&oldid=247380"ৰ পৰা অনা হৈছে\nএই পৃষ্ঠাখন ০২ অক্টোবৰ, ২০২০ তাৰিখে ২০:৫৭ বজাত অন্তিম সংশোধন কৰা হৈছিল।


প্ৰিয়ংকাৰ অস্তিত্ব ৰক্ষাৰ সংগ্ৰাম বাংলাদেশত হ’বঃ হিমন্ত - Prag News\nHomeআঞ্চলিকপ্ৰিয়ংকাৰ অস্তিত্ব ৰক্ষাৰ সংগ্ৰাম বাংলাদেশত হ’বঃ হিমন্ত\nপ্ৰিয়ংকাৰ অস্তিত্ব ৰক্ষাৰ সংগ্ৰাম বাংলাদেশত হ’বঃ হিমন্ত\nগুৱাহাটী : ‘প্ৰিয়ংকাৰ অস্তিত্ব ৰক্ষাৰ সংগ্ৰাম বাংলাদেশত হ’ব’- এই মন্তব্য অসমৰ স্বাস্থ্যমন্ত্ৰী ডঃ হিমন্ত বিশ্ব শৰ্মাৰ৷ ভাৰতীয় জাতীয় কংগ্ৰেছৰ সাধাৰণ সম্পাদক প্ৰিয়ংকা গান্ধীৰ অসম ভ্ৰমণক লৈ কটাক্ষ অসমৰ স্বাস্থ্যমন্ত্ৰীগৰাকীৰ৷ তেওঁ কয়, ‘চাৰ্টাৰ্ড ফ্লাইটত অহা নেত্ৰীয়ে কি চলাব চাইকেল? সাহস আছে যদি ২৫ কিমি. চাইকেল চলাই দেখুওৱাক৷’\nআৰু পঢ়িব পাৰিব : সুখবৰ : দেশত অতিশীঘ্ৰেই পেট্ৰ’ল আৰু ডিজেলৰ আবকাৰী শুল্ক হ্ৰাস হ’ব\nআজি অসমৰ কৃষিমন্ত্ৰী অতুল বৰাৰ ঘৰত অনুষ্ঠিত বিজেপিৰ নিৰ্বাচনী বৈঠকত উপস্থিত হৈ হিমন্তই এনেদৰে সমালোচনা কৰে প্ৰিয়ংকা গান্ধীক৷ আনহাতে অজাপৰ সভাপ্ৰতি লুৰিণজ্যোতি গগৈক আক্ৰমণৰ ঘটনাক লৈয়ো প্ৰতিক্ৰিয়া আগবঢ়ায় তেওঁ৷\nআৰু পঢ়িব পাৰিব : বিশ্বনাথৰ চাহ বাগিচাত চাহপাত ছিঙি শ্ৰমিকৰে সৈতে বাৰ্তালাপ প্ৰিয়ংকাৰ\n‘ৰাজনৈতিক আক্ৰমণৰ ঘটনা সংঘটিত হ’ব নালাগে৷ আমাক দুটা ঘোচা মাৰিলেও ক্ষমা খুজিম’-বুলি মন্তব্য কৰে স্বাস্থ্যমন্ত্ৰীগৰাকীয়ে৷ বিপিএফৰ প্ৰধান হাগ্ৰামা সন্দৰ্ভতো আক্ৰমণাত্মাক হিমন্ত বিশ্ব৷ অৱসৰী শিক্ষকক বিদায় দিয়াৰ দৰে স-সন্মানে হাগ্ৰামাকো বিদায় দিছে বিজেপিয়ে৷\nPrevious articleসুখবৰ : দেশত অতিশীঘ্ৰেই পেট্ৰ’ল আৰু ডিজেলৰ আবকাৰী শুল্ক হ্ৰাস হ’ব\nNext articleলুৰীণজ্যোতি গগৈৰ ওপৰত কৰা আক্ৰমণৰ বিৰুদ্ধে ৰাজ্যজুৰি প্ৰতিবাদ


থোৰতে নাটকৰ অভিজ্ঞতাৰ তিতা-মিঠা: ধীৰাজ কলিতা - সাহিত্য ডট অৰ্গ\nথোৰতে নাটকৰ অভিজ্ঞতাৰ তিতা-মিঠা\n(নাটক কৰোঁতে, বিভিন্ন সময়ত আনে কৰা নাটক চাওঁতে বহুতো কথা শিকা হয়।হঠাত্ মনত পৰাত তাৰে কিঞ্চিত মান লিখিত ৰূপ দিলোঁ।)\nপেক্ষাগৃহত থাকিও নাটক নাচায় বিচাৰকেঃ\nকলেজৰ নাটক প্ৰতিযোগিতাৰ ফলাফল ঘোষণাৰ সময়ত মঞ্চত উঠি বিছাৰকজনে উপস্থিত দৰ্শকক উদ্দেশ্যি এনেদৰে কৈছিল,”আমি বিছাৰকসকলৰ এটাই দুখ, আপোনালোকৰ দৰে ইমান সুন্দৰকৈ নাটক এখন উপভোগ কৰিব নোৱাৰোঁ|যি দৄষ্টিত আপোনালোকে নাটকৰ ৰস লয় কোনো কাৰনতেই আমি নাটকবোৰ তেনেকুৱা দৄষ্টিত চাব নোৱাৰোঁ|শুনিবলৈ বেয়া শুনি যদিও নাটক এখনৰ আৰম্ভণিৰ পৰা শেষলৈ বিভিন্ন ভুল ধৰাতেই ব্যস্ত থাকিবলগীয়া হয় আমি| মুৰত এটা টেনশ্বন থাকি যায়, কিবা ৰৈ গল নেকি(?)| সেই কাৰনেই উপস্থিত সৰহসংখ্যকেই ভাল পোৱা নাটকখনেও কেতিয়াবা পুৰস্কাৰ নাপায়| সংলাপবোৰ কান থিয় কৰি শুনিব লাগে, এটা চকু মঞ্চত আনটো চকু স্ক্ৰিপটখনত| কেতিয়াবা এনেকুৱা দোমোজাত পৰা যায় যে হাঁহি উঠা দৄশ্যটো হাঁহিব সুবিধাই নাপাও |অকল কানত পৰে, পিছফালৰ দৰ্শকে পেটৰ নাৰী চিঙি যোৱাকে হাঁহিছে| হাঁহি উঠা সংলাপ/অভিনয় বোৰাত হাঁহিব নোৱাৰিলে বা দুখৰ দৄশ্যবোৰত চকু দুহাল সেমেকাব নোৱাৰিলে নাটক চোৱাৰ মজা থাকে জানো?বহু বছৰ আগৰ ঘটনা| শিশু নাটক এখনত কনমানি এজনীৰ চমত্‍কাৰ অভিনয় দেখি মই তধা লাগি চাই থাকিলোঁ, ৩০ মিনিট সময় কেনেকৈ পাৰ হল মই মনিবই নোৱাৰিলোঁ|শেষত যেতিয়া নাটক শেষ হোৱা বুলি গম পালো উপায়হীন হৈ সহ বিছাৰকজনে দিয়া নম্বৰৰ ওচৰা ওচৰি কিবা এটা নম্বৰ দি পাল মাৰি থলোঁ|বিছাৰকৰ এই দীঘলীয়া যাত্ৰাত সেইয়াই মোৰ অক্ষমনীয় ভুল৷”\nযিবোৰ কথা সাধাৰণতে আমাৰ চকুত নপৰে\nক)কিবা এটা কথাক লৈ গৄহস্থৰ চোতালতে হুঁচৰি গাব অহা দলটোৰ মাজতে কাজিয়া|দলতো ভাগ হৈ নতুন দুটা দলৰ সৄষ্টি হ’ল |এনেকুৱাই আছিল নাটকখনৰ কাহিনী |গাঁওবুঢাজনে হাতত লৈ অনা হাত লেম্পটো গৄহস্থৰ এচুকত থৈ হুঁচৰি মাৰিলে| বিছাৰকে পিছত কলে, লেম্পটো হেনো গৄহস্থৰ এচুকত থৈ পোহৰ অকনমান কমাই থ’ব লাগে, কাৰণ গৄহস্থৰ চোতালত পোহৰৰ ব্যৱস্থা থাকেই| নাটকৰ আখৰা কৰাৰ সময়ত আমাৰ পৰিচালকৰো সেই কথাটো চকুত পৰা নাছিল |\nখ)মঞ্চত এখন গুমটিৰ দোকান| দোকানীজনে ৰাতিপুৱা দোকান খুলি চকলেট-বিস্কুটৰ টেমা বোৰ ছাফা কৰি ধুপকাঠি জ্বলালে| চেণ্ডেল পিন্ধি ধুপকাঠি জ্বলোৱা, ধূপকাঠি জ্বলোৱাৰ পিছত ধুপকাঠি দুডাল গুজি দিবলৈ কোনো ব্যৱস্থা নথকা ইত্যাদি ভুল বোৰ বিছাৰকে আঙুলিয়াই দিলে| স্থায়ী দোকান এখনত সাধাৰণতে সদায় ধূপ জ্বলাই ধূপকাঠিখিনি গুজি দিবলৈ এটা নিৰ্দিষ্ট স্থান থাকে|আমাৰ দোকানীৰ চৰিত্ৰত অভিনয় কৰা জনে পৰিস্থিতি চম্ভালি অৱশেষত বিস্কুটৰ টেমাটোৰে ভৰ দিয়েই ধূপকাঠি দুডাল ৰাখিলে৷\nগ)”ক্ৰিকেট খেল চাই ভালপোৱা বিভুতি মাষ্টৰৰ ৰাতিপুৱাৰ প্ৰথম কাম হল বাৰন্দাৰ চকীখনত বহি, বাতৰিখন হাতত লৈ ক্ৰিকেটৰ বাতৰি বোৰ ডাঙৰ ডাঙৰ মাতেৰে পঢ়ি পাকঘৰত থকা শ্ৰীমতীকো শুনোৱা|” এইয়া আছিল নাটকখনৰ দৄশ্য| কিন্তু মাষ্টৰৰ চৰিত্ৰত থকা জনে হেনো কাকতখনৰ মাজত নিজৰ সংলাপ লিখা থকা কাগজ এখিলা স্টেপল মাৰি লৈছিল, বিছাৰকে সংলাপ কোৱাৰ ধৰনতেই হেনো বুজি পালে |অকল সেয়াই নহয় অভিনেতাজনে কাকতৰ তৄতীয় পৄষ্ঠা পঢ়ি আছিল |সাধৰনতে তৄতীয় পৄষ্ঠাত খেলৰ বাতৰি নিদিয়ে |\nঘ)মঞ্চত অভিনেতাজনে যিফালেৰে সোমাইছিল, নাটকখনত সেয়া আছিল পুখুৰীৰ পাৰত থকা গছ এজোপাৰ তললৈ যোৱা একমাত্ৰ ৰাস্তা|মঞ্চৰ সোঁফালেৰে অভিনেতাজন সোমাই ভুলতে প্ৰস্থান কৰাৰ সময়ত বাওফালেৰে গল| নাটকত আচলতে বাওঁফালে সেয়া এটা মস্ত পুখুৰী বুলি কোৱা হৈছিল| বিছাৰকে কওঁতেহে আমাৰ চকু খোল খালে |\nনাটকৰ ৰস লগা কথাবোৰ\nক)মৌজাদাৰৰ ঘৰ| ল’ৰাজনৰ অসুখ| ডাক্তৰ আহিছে| বনকৰা ল’ৰাজনে ডাক্তৰলৈ প্লেট এখনত কাচৰ গিলাচ এটাত পানী এগিলাচ লৈ সোমাই আহিছে| আচলতে নাটকত তেনেকুৱা সংলাপ নাছিল যদিও ওস্তাদি মাৰি মৌজাদাৰে বনকৰা লৰাজনক কলে,”ৰামু, মোৰ কাৰণেও পানী এগিলাচ অনা|” “ঠিক আছে” বুলি কৈ মঞ্চ প্ৰস্থান কৰিলে ৰামুৱে| গ্ৰীণৰুমত গৈ হাহাকাৰ|ৰামু মঞ্চত নুঠে আৰু|পানীও নাই গিলাচও নাই |আকৌ যদি মৌজাদাৰে পানী খুজে সি কি বুলি উত্তৰ দিব?\nখ)অফিচৰ ভিতৰত তৰ্কা-তৰ্কিত লিপ্ত ঘোচখোৰ বিষয়া আৰু ঠিকাদাৰ এজন| কথাৰ কটাকটিয়ে ভয়ংকৰ ৰূপ ললে| ঠিকাদাৰে পকেটৰ পৰা চুৰি এখন উলিয়াই অফিচাৰ গৰাকীৰ পেটত সোমাই দিলে| কোঠাত ঢলি পৰি অফিচাৰজ | টেবুলখনৰ খুৰাৰ চুকত লুকাই ৰাখিছিল “তেজ”ৰ কাৰণে ৰঙা ৰঙৰ বটল এটা|নিপুনতাৰ অভাৱত অভিনেতাজনে ৰঙা ৰং খিনি ভৰিত পেলালে|এইফালে পেটত সোমাই যোৱা চুৰি খনত দুইহাত ধৰি চিত্‍কাৰ কৰি আছে পিছে তেজ ওলাইছে ভৰিৰ পৰা |\nগ) ছোৱালীৰ চৰিত্ৰ এটা কৰিবলৈ আভিনেত্ৰী বিচাৰি পোৱা নাই| লগৰ এজন আছিল, ভালদৰে মেকাআপ কৰি দিলে মাতে কথাই, চালে-চলনে ল’ৰা বুলি চিনাটোৱে কঠিন| আমাৰ নাটক আছিল ক্ৰমিক ৫ নংত| আগৰ দল এটাই কিবা খেলিমেলিৰ কাৰনে শেষমুহুৰ্ত্তত নাটক নকৰাৰ সিদ্ধান্ত ল’লে|গতিকে আমাৰ ৩০-৪০ মিনিট সময় কমি গল| দৰ্শকে চিঞৰ-বাখৰ লগাইছে| দৌৰাদৌৰিকে কমসময়ৰ ভিতৰতেই সাজু হ’লো |দৰ্শকৰ কিৰিলিত হে গম পালোঁ, ছোৱালীৰ চৰিত্ৰত অভিনয় কৰা জনৰ বুকুত সোঁফালে কৄত্ৰিমভাৱে এটা “স্তন” সাজিবলৈ পাহৰি থাকিলে|\n← স্মৃতি: ধ্ৰুৱজ্যোতি শৰ্মা\nজীৱন নাটত বক্তৃতা: ঈশান জ্যোতি বৰা →


অভিশপ্ত দুলীয়াজান: লিখিবলৈ ভাষা নাই – Mahabahoo\nHome/ Assam News & Articles/অভিশপ্ত দুলীয়াজান: লিখিবলৈ ভাষা নাই\n( বি: দ্ৰষ্টব‍্য: ১৯৮০ চনৰ ৩০ জানুৱাৰী তাৰিখৰ ‘সাপ্তাহিক নীলাচল’ কাকতৰ সম্পূৰ্ণ প্ৰথম পৃষ্ঠা জুৰি মোৰ এটা লেখা প্ৰকাশ হৈছিল। কেইজনমান বন্ধুৰ অনুৰোধত লেখাটো ৩৮ বছৰৰ পিছত আগবঢ়ালো। মোৰ অনুৰোধ, দয়া কৰি আপোনালোকে ১৯৮০ চনলৈ যাত্ৰা কৰি লেখাটো পঢ়িবলৈ যত্ন কৰিব।)\nটিপলিং পুলিচ চকীৰ সন্মুখৰ দেৱালখন অগ্নিনিৰ্বাপক বাহিনীৰ পানীৰ পাইপৰ দ্বাৰা ধুই পেলোৱা হৈছে। অৰ্থাৎ, কেঁচা তেজেৰে ৰঙা হৈ থকা ‘OIL INDIA’ৰ দেৱালখনৰ পৰা তেজবোৰ নাইকিয়া কৰি দিয়া হৈছে। তথাপি তাত তেজ লাগি আছে ঠায়ে ঠায়ে, তেজ লাগি আছে পিকেটিং-কাৰীয়ে ৰখি থকা গেটখনৰ ওচৰে-পাঁজৰে। দেৱালখনৰ ঠায়ে ঠায়ে গুলীৰ দ্বাৰা ফুটা হৈ গৈছে। গেটখনৰ উত্তৰফালে থকা পানীৰ পাইপ গুলী লাগি ফাটি গৈছে (এতিয়া নতুন পাইপ লগোৱা হৈছে)।\nগুলী লাগিছে টেঙাখাট পাণধোৱাৰ ১৬ বছৰীয়া অকণ গোহাঁইৰ বাওঁহাতত, তিনিচুকীয়া কলেজৰ হেম গগৈৰ ভৰিৰ পতাত, OIL INDIAৰ কৰ্মচাৰী নৱ কুমাৰ নেওগৰ বাওঁভৰিৰ আঁঠুৰ ওপৰত, শিহুমৰা গাঁৱৰ অকণ বৰুৱাৰ ডিঙিত, নাহৰকটীয়া কলেজৰ প্ৰসন্ন গগৈৰ বাওঁভৰিত, পুৰণি খঙীয়া গাঁৱৰ অঞ্জলি হাজৰিকাৰ সোঁভৰিৰ আঁঠুত, টেঙাখাটৰ গুণৱতী ফুকনৰ বাওঁভৰিত, ভাদৈ পাঁচআলিৰ ভাদৈ হাইস্কুলৰ নৱমমানৰ ছাত্ৰী দিব‍্যলতা ফুকনৰ মূৰত, চাচনি মৌজাৰ শান্তিপুৰ গাঁৱৰ দুলেশ্বৰী গগৈৰ পিঠিত, দীঘলী গাঁৱৰ বিনু বৰাৰ সোঁভৰিত। দুটা গুলী লাগি যৌনাঙ্গ ছিঙি গৈছে দুলীয়াজান কলেজৰ ছাত্ৰ দ্ৰোণকান্ত দাসৰ। OIL INDIAৰ কৰ্মচাৰী ভদ্ৰকান্ত সোণোৱালে বুকুৰ বাওঁফালে দুটা গুলী লৈ বিচনাত পৰি আছে, বিছনাত পৰি আছে টিপলিং হাইস্কুলৰ শিক্ষক ঘন গগৈয়ে সোঁভৰিত তিনিটা-সোঁহাতত এটা, আৰু তপিনাত এটা গুলী লৈ। ১৮/১/৮০ তাৰিখৰ পৰা দুদিন সংজ্ঞাহীন হৈ বিছনাত পৰি আছে দুলীয়াজান কলেজৰ ছাত্র তথা দুলীয়াজান আঞ্চলিক ছাত্ৰ সন্হাৰ প্ৰাক্তন সম্পাদক বিনোদ চেতিয়া। বিছনাত পৰি আছে OIL INDIAৰ কৰ্মচাৰী পোণা গগৈৰ পত্নী অৰুণা গগৈ – OIL INDIAৰ Drilling বিভাগৰ কৰ্মচাৰী প্ৰদীপ গগৈ, অনিল দত্ত, ৰত্নেশ্বৰ ফুকন, চাচনি উচ্চতৰ মাধ্যমিক বিদ্যালয়ৰ দশম মানৰ ছাত্ৰ দেৱ কুমাৰ বৰুৱা, নকাৰী গাঁৱৰ স্বৰ্ণলতা চেতিয়া, চাচনি চেঁচাসত্ৰ একাডেমীৰ নৱম মানৰ ছাত্ৰী জুনুবালা টাইৰাই, টেঙাখাট পানধোৱাৰ সত্তৰ বছৰীয়া বৃদ্ধা মাকণ গোঁহাই, দীঘলী হাইস্কুলৰ সপ্তম মানৰ ছাত্ৰী নিৰদা গগৈ, চাচনি খাতোৱা গাঁৱৰ বিমলা খনিকৰ, ভাদৈ পাঁচআলিৰ কেৰকণি গাঁৱৰ চাৰিটা ল’ৰা আৰু এজনী ছোৱালীৰ মাক ববিতা শইকীয়া, দুলীয়া গাঁৱৰ ১২ বছৰীয়া ছোৱালী অণিমা গগৈ আৰু বহুতো।..\nতেজ লগা দেৱালখন মই ভালদৰে চাইছিলো, গুলীয়াই ফুটা কৰা ঠাইবোৰো চাইছিলো, পথৰ ওপৰতো দেখিছিলো তেজৰ চেকুৰা। টিপলিং পুলিচ চকীৰ ভিতৰলৈ গৈ মই বহুকেইখন চাইকেল দেখিছিলো। ভাৰপ্ৰাপ্ত বিষয়াক প্ৰশ্ন কৰাত তেওঁ উত্তৰ দিছিল যে সৰ্বমুঠ ২৩৯ খন চাইকেল আৰু এখন মটৰ চাইকেল পুলিচে জব্দ কৰি ৰাখিছে। কোনোবাই চাইকেল বিচাৰি আহিলে গ্ৰেপ্তাৰ কৰা হৈছে। এইখন পুলিচ চকীৰ সন্মুখৰ পৰাই কন্দুৱা গেছ, লাঠী, গুলী চলোৱা হৈছিল। ডিব্ৰুগড় কাৰাগাৰত বন্দী কৰি ৰখা দুলীয়াজান গণ-সংগ্ৰাম পৰিষদৰ সভাপতি অধ‍্যাপক নিত‍্যা দত্তই মোক কৈছিল যে পুলিচে যেতিয়া তেওঁক ঘটনাস্থলীৰ পৰা টিপলিং পুলিচ চকীলৈ চোঁচৰাই নিছিল তেতিয়া তেওঁ প্ৰায় সত্তৰ(৭০)টা অৰ্দ্ধমৃত দেহৰ ওপৰেৰে পাৰ হৈ যাবলগীয়া হৈছিল। ভয়তে ছোৱালীবোৰে- মাইকী মানুহবোৰে কোলাৰ কেচুৱা পেলাই দৌৰিছিল। প্ৰায় ৭ ফুট ওখ দেৱালখনো প্ৰাণৰ মমতাত ছোৱালীবোৰে পাৰ হৈ গৈছিল আৰু দেৱালৰ ওপৰত উঠিব ধৰা ছোৱালীক বা মাইকী মানুহক গুলী কৰি নমাই অনা হৈছিল। কন্দুৱা গেছ প্ৰয়োগ কৰাৰ লগে লগে ধুৱলি-কুঁৱলি হৈ পৰা ঠাইতে শুই পৰা নিৰীহ মানুহৰ ওপৰত লগে লগে লাঠীচালনা কিয় কৰা হৈছিল মই বুজি নাপালো। মই বুজি নাপালো সেই নিৰীহ মানুহবোৰৰ ওপৰত লাঠীচালনা কৰাৰ পিছত অসম পুলিচৰ কতৃপক্ষই কিয় হুকুম দিলে গুলী চলাবলৈ!!\nগাৰ নোম শিয়ৰি উঠে। শোষিত-প্ৰৱঞ্চিত মানুহৰ টকাৰে ভাৰত ৰক্ষা- শান্তিৰক্ষাৰ নামত নিয়োগ কৰা শান্তিৰক্ষকে প্ৰায় ১৫ মিনিট ধৰি ২০০০০ মানুহৰ সমাৱেশৰ ওপৰত, শান্তিপূৰ্ণ গণ-পিকেটিংকাৰীৰ ওপৰত কন্দুৱা গেছ, লাঠীচালনা, গুলীচালনা কৰাৰ কথা ভাবিলে হাত-ভৰি সকলোতে কঁপনি উঠে। বুজাবলৈ মোৰ হৃদয়ত ভাষা নাই, হয়তো পৃথিৱীৰ যি কোনো দেশতেই এনে কাৰ্যকলাপৰ বিষয়ে লিখিবলৈ ভাষাৰ অভাৱ হ’ব।\nনৰঘাতকসকলে নিশ্চয় হাঁহিছিল। আইকমেন, জেনেৰেল ডায়াৰ, ইদি আমিনৰ দৰে নিজকে নিজে কল্পনা কৰি বীভৎস হাঁহি মাৰিছিল গুলীৰ শব্দৰ লগে লগে, তেজৰ চেকুৰা বাটে-হাটে-দেৱালে-কাপোৰে ছিটিকি ছিটিকি পৰাৰ লগে লগে। ‘জয় জোৱান’-এ জয় কিষাণৰ ওপৰত, ‘জয় কিষাণ’ৰ টকাৰে কিনা ৰাইফলেৰে গুলী নিক্ষেপ কৰাৰ সময়ত ‘জয় কিষাণ’ৰ ঘামৰ গোন্ধ তেওঁলোকৰ চুৱেটাৰৰ ঊলত থকাৰ কথা পাহৰি গৈছিল, আৰক্ষী অধীক্ষক প্ৰিয়নাথ গোস্বামীয়েও সেই সময়ত পাহৰি গৈছিল নলবাৰী মহকুমাত তেখেতৰ ঘৰৰ ওচৰৰ ছোৱালীক সামৰিক বাহিনীৰ লোকে ধৰ্ষণ কৰাৰ কথা। হাত-ভৰিত গুলী লৈ বিবস্ত্ৰ পুৰুষ, বিবস্ত্ৰা নাৰী, গাভৰুসকল পলাইছিল ৰাইফলৰ ভয়ত, প্ৰাণৰ ভয়ত। কঁঠালগুৰি হাইস্কুলৰ প্ৰাক্তন শিক্ষক শ্ৰী দুৰ্গাধৰ গগৈৰ ডাঙৰ পুত্ৰ তথা কথা ক’ব নোৱাৰা (বোবা) লীলা গগৈৰ ডাঙৰ ককায়েক কুমুদ চন্দ্ৰ গগৈৰ মৃত্যু হৈছিল, গিৰিবালা গগৈ বিধৱা হৈছিল, বুকু শুদা হৈছিল ফুলেশ্বৰী গগৈৰ আৰু পিতৃহীন হৈছিল ১৪ মহীয়া কিৰীটি গগৈ। মৃত্যু হৈছিল চাচনিৰ হুদুপৰা গাঁৱৰ মাটি-বাৰীহীন শ্ৰীৰমাকান্ত ডেকা আৰু শ্ৰীমতী ভাগ‍্য ডেৱীৰ তৃতীয় পুত্ৰ ৩২ বছৰীয়া নগেন ডেকাৰ। এজন বিখ্যাত পেঁপাবাদক নগেন ডেকাৰ মৃত্যুৰ লগে লগে কপালৰ সেন্দুৰ মচিছিল তিলেশ্বৰী ডেকাই, পিতৃহীন হৈছিল প্ৰথমমান শ্ৰেণীৰ ছাত্ৰ ৬ বছৰীয়া প্ৰদীপ ডেকা, ৪ বছৰীয়া দিগন্ত ডেকা আৰু ডেৰ বছৰীয়া মামণি ডেকা। ডাঙৰ পুত্ৰ ৬ বছৰীয়া প্ৰদীপে (ঘৰত মতা নাম ‘সোণ’) মাকক কৈছিল-‘মা, নাকান্দিবা, ডাঙৰ হ’লে আমি খুৱাম নহয়!’ প্ৰদীপক মাতি আনি মই মৈৰ ফাইলৰ বগা কাগজত মাকক কোৱা কথাষাৰৰ তলত নিজৰ নামটো লিখি দিবলৈ কৈছিলো। প্ৰদীপে লিখি দিছিল। লিখি দিছিল চাচনিৰ শান্তিপুৰ গাঁৱৰ ৺তাহিৰাম নেওগ আৰু ৺ভেদুৰী নেওগৰ তৃতীয় সন্তান ২২ বছৰীয়া শ্বহীদ অজিত নেওগৰ ককায়েক পূৰ্ণ নেওগে। কি লিখিছিল সেইবিষয়ে মই ক’ম, অলপ পিছত ক’ম। মৃত্যু হৈছিল ৹গোলাই বৰা আৰু বকুলী বৰাৰ সৰুপুত্ৰ ২২ বছৰীয়া নৃপেন বৰাৰ। বহুতৰে মৃত্যু হৈছিল। টিপলিং পুলিচ চকীৰ সন্মুখত থকা কঁঠাল গছজোপাৰ পৰা ফ্লেগপোষ্টলৈ ৰাস্তাত পৰি থকা অজস্ৰ অৰ্দ্ধমৃতদেহ ত্ৰিপালৰ ওপৰত তুলি আঠজন চি-আৰ-পিয়ে পুলিচ চকীৰ পিছফাললৈ চোচৰাই লৈ গৈছিল। পুলিচ চকীৰ সন্মুখৰ ড্ৰামবোৰ নোহোৱা হৈছিল। পুলিচ চকীত মাইকী মানুহৰ কাপোৰ, গাভৰুৰ ব্লাউজবোৰ জমা কৰা হৈছিল। ৰাস্তাত তেজত পিছল খাই পৰা অনিল দত্তক এম্বুলেন্সৰ পৰা নমাই আনি C.R.P.-এ কোবাইছিল। মণিকা সেনাপতিয়ে মোৰ ফাইলৰ কাগজত ২২/১/৮০ তাৰিখে দুলীয়াজানত গুলীচালনা কৰাৰ লগে লগে ‘মৃতদেহ মই পাঁচটা দেখিছিলো’ বুলি লিখি চহী কৰি দিছিল। OIL INDIA-ৰ ৫ নম্বৰO.C.S.-ৰ পৰা জেনেৰেল অফিচ পাৰ হৈ I.T.I. ট্ৰেইনিং হোষ্টেলৰ আলিমূৰলৈকে আৰু ষ্টেচনৰ ফালে চিনেমা হললৈকে তিনিওফালে পুলিচ চকীৰ সন্মুখৰ পৰা প্ৰায় ৩০৯/৪০০ গজ দূৰলৈকে বিস্তৃত ৰাজআলিত তেজৰ চেকুৰা ২৩/১/৮০ তাৰিখলৈ বিদ‍্যমান। উলংগ হৈ দৌৰিছিল অসমৰ বোৱাৰী-জীয়ৰী। ৰাজআলিত পৰি আছিল লাচিত সন্তান।\nশ্বহীদৰ ঘৰলৈ গৈছিলো। OIL INDIA-ৰ কৰ্মচাৰী শ্বহীদ কুমুদ চন্দ্ৰ গগৈৰ ঘৰলৈ গৈছিলো। ৯ জনীয়া পৰিয়ালৰ সকলো দায়িত্ব বহন কৰা কুমুদ চন্দ্ৰ গগৈৰ ঘৈণীয়েক গিৰিবালা গগৈয়ে ভেন্সাৰ স্কুল এখনত শিক্ষয়িত্ৰী হিচাপে কাম কৰি সময়মতে দৰ্মহা নাপায়। পুতেক ১৪ মহীয়া কিৰীটি গগৈক কোচত লৈ থকা গিৰিবালা গগৈক মই যেতিয়া লগ ধৰিছিলো, তেখেতৰ মুখেৰে কথা ওলোৱা নাছিল। পিছলৈ কৈছিল, বহুত কথা কৈছিল। শ্বহীদ কুমুদ চন্দ্ৰ গগৈৰ ভায়েক লীলা গগৈ বোবা, সৰু ভায়েক শৰৎ গগৈ দুলীয়াজান কলেজৰ ছাত্ৰ। ঘৰৰ অৱস্থা ভাল নহয়। ঘৰখন কেনেকৈ চলিব তাকে ভাবি ভাবি তেওঁলোক শংকিত হৈ পৰিছে। দেউতাক দুৰ্গাধৰ গগৈয়ে তেওঁলোকৰ শংকাৰ বিষয়ে অসমৰ ৰাইজক জনাবলৈ মোৰ জৰিয়তে বাতৰিকাকতত প্ৰচাৰ হোৱাটো বিচাৰিছে।\nচাচনিৰ শান্তিপুৰ গাঁৱলৈ গৈছিলো। তাত শ্বহীদ অজিত নেওগৰ ঘৰ। নেওগৰ পেটৰ সোঁফালে গুলী সোমাই ওলাই যায় আৰু সোঁহাতেৰে সোমাই ওলাই যায়। অজিত নেওগে সৰুতেই পিতৃ-মাতৃক হেৰুৱাইছিল পিতৃৰ নাম আছিল ৺তাহিৰাম নেওগ আৰু মাকৰ নাম আছিল ৺ভেদুৰী নেওগ। ককায়েক পূৰ্ণ নেওগেই দৰাচলতে অজিত নেওগৰ পিতৃ-মাতৃ-ককায়েক সকলো। পূৰ্ণ নেওগে জলসিঞ্চন বিভাগত কাম কৰে। অইন এজন ককায়েকৰ নাম ৰবীন নেওগ, এওঁ খেতি-বাতি কৰে। ভায়েকৰ নাম ধৈৰ্য্য নেওগ, দশম মানত পঢ়ে। ভনীয়েকৰ নাম পদ্মা নেওগ। পূৰ্ণ নেওগে আমাক প্ৰায় আধাঘন্টা বহুত কথাই কৈছিল। আমি শুনি গৈছিলো। আমি মানে অসম ইঞ্জিনিয়াৰিং কলেজৰ ছাত্র বিক্ৰম বৰুৱা, ছাত্ৰ সন্হাৰ উপ-সভাপতি নুৰুল হুছেইন, নগাঁৱৰ ছাত্ৰ নেতা দিগেন বৰা, দুলীয়াজানৰ কৰুণজ‍্যোতি শইকীয়া, মৰাণৰ অনুপ ফুকন, আৰু নগাঁৱৰ পুলিন মহন্ত মোৰ লগত আছিল। ককায়েকে কৈছিল-“ভাই হেৰুওৱাৰ বাবে মই দুখ কৰা নাই। মোৰ ভাইৰ মৃত্যুৰ বাবে এক জাগৰণৰ সৃষ্টি হৈছে। এই জাগৰণক যদি ছাত্র সন্হাই বিপথে লৈ যায়, মই ক্ষমা নকৰিম।…………এটা জাতিয়েই আছে আৰু সেইটো হ’ল অসমীয়া জাতি, যিয়ে নীৰৱে সকলো সহ‍্য কৰিছে। চৰকাৰে নোৱাৰিলেও নিজ বাহুবলেৰে হ’লেও আমি বিদেশী খেদিম।…….১০ বছৰৰ আগতে এনেদৰে শ্বহীদ হ’লে অসম জননীৰ বাবে আমি অন্ততঃ কিবা কৰিব পাৰিলোহেতেন।\nভাদৈ পাঁচআলিৰ নৃপেন বৰাৰ বয়স আছিল ২২ বছৰ। এওঁৰ বুকুত গুলী লাগি পিঠিৰে ওলাই গৈছে।নৃপেন বৰাৰ মৃতদেহত ‘PM 19’ লিখা সৰু কাগজ এখিলা পোৱা গৈছে। P.M.19ৰ অৰ্থ Post Mortem 19 হ’ব পাৰে নেকি? মাতৃ বকুলী বৰাই কৈছে- “সি দেশৰ বাবে প্ৰাণ ত‍্যাগ কৰাত মই দুখ কৰা নাই, তাৰ ঠাইত মই সহস্ৰজনক সন্তানৰূপে পাইছো। অসমবাসীৰ এই আন্দোলনে যদি মোৰ পুত্ৰৰ বিনিময়ত সাফল্য লাভ কৰে, তেতিয়াহে মই সুখী হ’ম।\nবহুকেইজনক গ্ৰেপ্তাৰ কৰা হৈছে – Case No 31(I)80 A/S 147/148/149/337/338/353/188/427/307/IPC অনুসৰি । লিখা হৈছে-“ইয়াৰ দ্বাৰা আপোনাক জনোৱা হ’ল যে আপোনাক ওপৰোক্ত কেছ সংক্ৰান্তত গ্ৰেপ্তাৰ কৰা হ’ল। যিহেতু আপোনাৰ বিৰুদ্ধে এই কেছ সংক্ৰান্তত যথেষ্ট সাক্ষী প্ৰমাণ সুপ্ৰতিস্থিত হৈছে, গতিকে এই কেছ সংক্ৰান্তত গ্ৰেপ্তাৰ কৰি আদালতত প্ৰেৰণ কৰা হ’ল। ২০/১/৮০ (টিপলিং চকী)” ডিব্ৰুগড় কাৰাগাৰত সৰ্বমুঠ ২৬ জনক এই সংক্ৰান্তত গ্ৰেপ্তাৰ কৰি ৰখা হৈছে। তেওঁলোক যথাক্ৰমে হ’ল নিত‍্যা দত্ত, কনক ভৰালী, ৰৱীন গগৈ, বিনন্দ কুৰ্মী, নোমল সোণোৱাল, দিলীপ বৰা, তপন বৰুৱা, দ্বীপেন বৰবৰুৱা, দেৱ সোণোৱাল, ডিম্বেশ্বৰ চাংমাই, দন্ডীধৰ খনিকৰ, যোগকান্ত শইকীয়া, অকণ শইকীয়া, জীতেন দত্ত, প্ৰদীপ খনিকৰ, ধ্ৰুৱজ্যোতি গগৈ, দশৰথ গগৈ, ডম্বৰুধৰ গগৈ, ঘন সোণোৱাল, দীপক হাজৰিকা, নৱ শইকীয়া, ৰমেশ গগৈ, বুদ্ধেশ্বৰ মেচ।…\nআটাইবোৰ গাঁৱৰ মানুহ। তীব্ৰ অৰ্থনৈতিক শোষণে ৰাজহাড় বেকা কৰি দিয়া গাঁৱৰ মানুহ। বতৰৰ পথাৰ নাঙলৰ চিক্-মিক্ ধাৰাল ফালেৰে একাকাৰ কৰি দি ভৱিষ্যতৰ বীজ সিঁচা গাঁৱৰ মানুহ। মন্ত্ৰী-বিধায়ক-আমোলা-ধনীসকলক কণজঁহা চাউল খুওৱা গাঁৱৰ মানুহ। দিশপুৰত ২৬ জানুৱাৰী পালন কৰা হ’ল। মৃতদেহৰ ওপৰত অহিংসাৰ মঞ্চ সাজি গণতন্ত্ৰৰ বিষয়ে বহুঠাইত কোৱা হ’ল।এনেধৰণৰ নাটক আৰু অভিনয় অসমৰ গাঁৱৰ মানুহে বহুবাৰ দেখিলে।ইন্দিৰা গান্ধীৰ পূৰ্বৰ কাৰ্যকলাপ, জনতাৰ কাৰ্যকলাপ, ৰজাঘৰীয়া মাৰ্ক্সবাদীৰ বিপ্লৱ, দিশপুৰীয়া বিধায়কৰ প্ৰগতিবাদ-অসমপ্ৰেম, আমোলাৰ ধুৰন্ধালি, সাহিত‍্যিক-সাংবাদিকৰ বেশ‍্যাবৃত্তি গাঁৱৰ মানুহে আজি বুজি পোৱা হ’ল। বুজি পোৱা বাবেই ‘বিপদ’ হৈছে। কাৰণ দুলীয়াজানৰ মানুহেই কেৱল গুলী খোৱা নাই, অসমৰ প্ৰত‍্যেকজন মানুহেই গুলীৰ আঘাত পাইছে, অসমৰ প্ৰতিজনী গাভৰু আজি যেন ধৰ্ষিতা হৈছে।\nসদৌ অসম ছাত্ৰ সন্হালৈ অনুৰোধ থাকিল যাতে গাঁৱৰ মানুহৰ তুমৰুলি তেজত তগ্-বগাই উঠা ঘোঁৰাৰ লেকামদাল ভালকৈ ধৰি ৰাখি বিদেশী নাগৰিকৰ সমস‍্যাটো সমাধান কৰাৰ লগে লগে অৰ্থনৈতিক শোষণৰ পিনেও লক্ষ‍্য ৰাখি পৰিকল্পনা কৰি অগ্ৰসৰ হয়। এই সময়টোৱেই আমাৰ বাবে অআটাইতকৈ বিপদজনক, অথচ শুভ সময়। এই সময়ত ছাত্ৰ সন্হাত ইন্দিৰা কংগ্ৰেছ, কংগ্ৰেছ আদি সৰ্বভাৰতীয় দলৰ দালাল সোমাবলৈ যত্নপৰ হৈ উঠিছে, আন্দোলনক বিপথে নিবলৈ যত্নপৰ হৈ উঠিছে। আনহাতে এই সময়ত কিন্তু অসমীয়া জাতিও জাগিছে। আমি এতিয়া আমাৰ সন্মিলিত শক্তিৰে সমস্যা সমাধান কৰিব লাগিব, মূল শত্ৰুৰ বিৰুদ্ধে যুজিব লাগিব।\n(৩০/১/৮০, সাপ্তাহিক নীলাচল)\nমানৱ মৃতদেহৰপৰা জৈৱ-সাৰ প্ৰস্তুত কৰাৰ আইন প্ৰণয়ন আমেৰিকাত


Class 8 Science পাঠ4পদাৰ্থ: ধাতু আৰু অধাতু – সমাধান » Dev Library\nClass 8 Science পাঠ4পদাৰ্থ: ধাতু আৰু অধাতু – সমাধান\nClass 8 Science পাঠ4পদাৰ্থ: ধাতু আৰু অধাতু – সমাধান The answer to each chapter is provided in the list so that you can easily browse throughout different chapter Class 8 Science পাঠ4পদাৰ্থ: ধাতু আৰু অধাতু – সমাধান and select needs one.\nAlso, you can read SCERT book online in these sections Solutions by Expert Teachers as per SCERT (CBSE) Book guidelines. These solutions are part of SCERT All Subject Solutions. Here we have given Class 8 Science পাঠ4পদাৰ্থ: ধাতু আৰু অধাতু – সমাধান Solutions for All Subject, You can practice these here…\nপদাৰ্থ : ধাতু আৰু অধাতু\nপাঠ – ৪ ( বিজ্ঞান )\n১) তলৰ কোনবোৰক পিটি পিটি পাতৰ পাতল আকৰলৈ নিব পাৰি ?\nউত্তৰ:- ক) জিংক ।\n২) তলত দিয়া কোনটো উক্তি শুদ্ধ ?\nক) সকলো ধাতু নমনীয় ।\nখ) সকলো অধাতু নমনীয় ।\nগ) সাধাৰণতে ধাতু সমূহ নমনীয় ।\nঘ) কিছুমান অধাতু নমনীয় ।\nউত্তৰ:- গ) সাধাৰণতে ধাতু সমূহ নমনীয় ।\nক) ফছফৰাছ এবিধ অতি …………………….. অধাতু ।\nউত্তৰ:- সক্ৰিয় ।\nখ) ধাতু সমূহ তাপ আৰু ……………………. ৰ …………………….. পৰিবাহী ।\nউত্তৰ:- বিদ্যুতৰ , ভাল ।\nগ) তামতকৈ লো …………………….. সক্ৰিয় ।\nউত্তৰ:- অধিক ।\nঘ) ধাতু সমূহে অম্লৰ সৈতে বিক্ৰিয়া কৰি ………………….. গেছ উৎপন্ন কৰে ।\nউত্তৰ:- হাইড্ৰ’জেন ।\n৪) উক্তিবোৰ শুদ্ধ হলে ‘ শু ‘ আৰু অশুদ্ধ হলে ‘ অ ‘ ৰে চিহ্নিত কৰিবা ।\nক) সাধাৰণতে, অধাতু সমূহে অম্লৰ সৈতে বিক্ৰিয়া কৰে ।\nখ) ছ‘ডিয়াম এবিধ বৰ সক্ৰিয় ধাতু ।\nগ) জিংক ছালফেটৰ দ্ৰৱৰ পৰা তামে জিংক অপসাৰিত কৰে ।\nঘ) কয়লা টানি তাঁৰৰ ৰূপ দিব পাৰি ।\n৫) তলৰ তালিকাখনত কিছুমান ধৰ্ম উল্লেখ কৰা হৈছে । এই ধৰ্মসমূহৰ ওপৰত ভিত্তি কৰি ধাতু আৰু অধাতুৰ পাৰ্থক্য লিখা –\nক) বাহ্যিক ৰূপ ।\nখ) কঠিনতা ।\nগ) ঘাতসহনীয়তা ।\nঘ) নমনীয়তা ।\nঙ) তাপ পৰিবাহিতা ।\nচ) বিদ্যুৎ পৰিবাহিতা ।\nউত্তৰ:- ক) বাহ্যিক ৰূপ ।\nধাতু – ধাতৱীয় দ্যুতি আছে ।\nঅধাতু – অনুজ্বল ।\nধাতু – কঠিন, দৃঢ় ।\nঅধাতু – কোমল ।\nধাতু – ঘাতসহনশীল ।\nঅধাতু – ঠুনুকা ।\nধাতু – নমনীয় ।\nঅধাতু – অনমনীয় ।\nধাতু – তাপৰ সুপৰিবাহী ।\nঅধাতু – তাপৰ কুপৰিবহী ।\nধাতু – বিদ্যুতৰ সুপৰিবাহী ।\nঅধাতু – বিদ্যুতৰ কুপৰিবহী ।\n৬) কাৰণ দৰ্শোৱা –\nক) খাদ্য – সামগ্ৰী মেৰিয়াবলৈ এলুমিনিয়ামৰ পাত ব্যৱহাৰ কৰা হয় ।\nউত্তৰ:- এলুমিনিয়াম অধিক ঘাতসহনশীল ধাতু । ইয়াক পিটি অতি পাতল কৰিব পাৰি । কাগজৰ দৰে পাতল কৰিলেও ই ফালি নাযায় । সেইবাবে খাদ্য – সামগ্ৰী মেৰিয়াবলৈ এলুমিনিয়ামৰ পাত ব্যৱহাৰ কৰা হয় ।\nখ) জুলীয়া পদাৰ্থ তপতাবলৈ ব্যৱহাৰ কৰা নিমজ্জন দণ্ডবোৰ ধাতৱীয় পদাৰ্থৰে নিৰ্মিত ।\nউত্তৰ:- ধাতু তাপ আৰু বিদ্যুতৰ সুপৰিবাহী । ইহঁতৰ ৰোধ বেছি বাবে বিদ্যুৎ চালিত হলে গৰম হৈ পৰে । সেইবাবে জুলীয়া পদাৰ্থ তপতাবলৈ ব্যৱহাৰ কৰা নিমজ্জন দণ্ডবোৰ ধাতৱীয় পদাৰ্থৰে নিৰ্মিত থাকে ।\nগ) তামে জিংকক ইয়াৰ লৱণ দ্ৰৱৰ পৰা অপসাৰিত কৰিব নোৱাৰে ।\nউত্তৰ:- জিংক তামতকৈ ৰাসায়নিক ভাৱে অধিক সক্ৰিয় । সেইবাবে তামে জিংকক ইয়াৰ লৱণ দ্ৰৱৰ পৰা অপসাৰিত কৰিব নোৱাৰে ।\nঘ) ছ‘ডিয়াম আৰু পটেছিয়ামক কেৰাচিনত ডুবাই ৰখা হয় ।\nউত্তৰ:- ছ’ডিয়াম আৰু পটেছিয়াম অধিক সক্ৰিয় ধাতু । ই বায়ুত থকা জলীয় ভাপৰ সংস্পৰ্শলৈ আহিলেই অক্সিজেনৰ লগত বিক্ৰিয়া কৰি জ্বলি যায় । গতিকে বায়ুৰ সংস্পৰ্শৰ পৰা আঁতৰত ৰাখিবলৈ ছ’ডিয়াম আৰু পটেছিয়ামক কেৰাচিনত ডুবাই ৰখা হয় ।\n৭) তোমালোকে নেমু টেঙাৰ আচাৰ এলুমিনিয়ামৰ পাত্ৰ এটাত সংৰক্ষিত কৰি ৰাখিব পাৰিবানে ? ব্যাখ্যা কৰা ।\nউত্তৰ:- নেমু টেঙাৰ আচাৰ এলুমিনিয়ামৰ পাত্ৰ এটাত সংৰক্ষিত কৰি ৰাখিব নোৱাৰি । কাৰণ নেমু টেঙাৰ ৰস এবিধ চাইট্ৰিক এচিড । আৰু চাইট্ৰিক এচিডে এলুমিনিয়াম ধাতুৰ লগত ৰাসায়নিক বিক্ৰিয়া ঘটায় ।\n৮) স্তম্ভ ‘ ক ‘ ত থকা পদাৰ্থ সমূহক স্তম্ভ ‘ খ ‘ ত থকা সিহঁতৰ ব্যৱহাৰৰ লগত মিলোৱা ।\nস্তম্ভ ‘ ক ‘ স্তম্ভ ‘ খ ‘\n(ক) সোণ (ক) থাৰ্মমিটাৰ ।\n(খ) লো (খ) বৈদ্যুতিক তাঁৰ ।\n(গ) এলুমিনিয়াম (গ) খাদ্য মেৰোৱা ।\n(ঘ) কাৰ্বন (ঘ) আ – অলংকাৰ ।\n(ঙ) তাম (ঙ) যন্ত্ৰ – পাতি ।\n(চ) পাৰা (চ) ইন্ধন ।\n(ক) সোণ আ – অলংকাৰ ।\n(খ) লো যন্ত্ৰ – পাতি ।\n(গ) এলুমিনিয়াম খাদ্য মেৰোৱা ।\n(ঘ) কাৰ্বন ইন্ধন ।\n(ঙ) তাম বৈদ্যুতিক তাঁৰ ।\n(চ) পাৰা থাৰ্মমিটাৰ ।\n৯) কি ঘটিব যেতিয়া –\nক) তামৰ প্লেটৰ ওপৰত লঘু ছালফিউৰিক এচিড ঢলা হয় ?\nউত্তৰ:- যদি তামৰ প্লেটৰ ওপৰত লঘু ছালফিউৰিক এচিড ঢলা হয় তেতিয়া কপাৰ ছালফেট আৰু হাইড্ৰজেন গেছ উৎপন্ন হব ।\nকপাৰ + ছালফিউৰিক এচিড কপাৰ -> ছালফেট + হাইড্ৰজেন গেছ ।\nখ) কপাৰ ছালফেট দ্ৰৱত লোৰ গজাল ৰখা হয় ?\nউত্তৰ:- কপাৰ ছালফেট দ্ৰৱত লোৰ গজাল ৰাখিলে লোৰ গজালৰ ওপৰত মুগা তৰপ পৰিব । কাৰণ আইৰণে কপাৰ ছালফেট দ্ৰৱৰ পৰা কপাৰ মুক্ত কৰাই গজালৰ ওপৰত মুগা তৰপ জমা কৰিব ।\nলো ( আইৰণ ) + কপাৰ ছালফেট দ্ৰৱ -> আইৰণ ছালফেট দ্ৰৱ + কপাৰ ।\n১০) শালনীয়ে এটুকুৰা জ্বলন্ত এঙাৰ লৈ তাৰ পৰা ওলোৱা গেছখিনি পৰীক্ষা নলী এটাত সংগ্ৰহ কৰিলে ।\nক) তেওঁ কেনেদৰে গেছ টোৰ প্ৰকৃতি জানিব পাৰিব ?\nউত্তৰ:- শালনীয়ে এখিলা আদ্ৰ লিটমাছ পেপাৰ গেছ খিনিত সোমাই দিলে যদি গেছ টোৱে নীলা লিটমাছ পেপাৰ খনক ৰঙা কৰে , তেতিয়া গেছটো আম্লিক বুলি জানিব পাৰিব । আৰু যদি ৰঙা লিটমাছ পেপাৰ খনক নীলা কৰে, তেতিয়া গেছটো ক্ষাৰ বুলি জানিব পাৰিব ।\nখ) এই প্ৰক্ৰিয়াত সংঘটিত হোৱা সকলোবোৰ বিক্ৰিয়াৰ শব্দ – সমীকৰণ লিখা ।\nউত্তৰ:- (i) কাৰ্বন + অক্সিজেন -> কাৰ্বন ডাই অক্সাইড\n(ii) কাৰ্বন ডাই অক্সাইড + পানী -> কৰ্বনিক এচিড ।\n১১) এদিনা খন ৰীতাই মাকৰ লগত গহনাৰ দ দোকানলৈ গৈছিল । তেওঁৰ মাকে সোণাৰী জনক এডাল পুৰণি সোণৰ গহনা পালিচ কৰিব দিলে । পাছদিনা, তেওঁলোকে যেতিয়া গহনা ডাল ঘূৰাই আনে তেতিয়া তেওঁলোকে দেখিলে যে গহনা ডালৰ ওজন সামান্য কমিছে । ওজন হ্ৰাসৰ বাবে তোমালোকে যুক্তি সহকাৰে এটা কাৰণ দেখুৱাব পাৰিবানে ?\nউত্তৰ:- গহনা ডাল অপৰিষ্কাৰ হোৱা মানে সোণৰ বাহিৰত কিবা কিবি মলি জমা হৈছে । যেতিয়া সোণাৰীয়ে তাক চাফা কৰাৰ বাবে এছিডৰ দ্ৰৱত ডুবাই দিলে, তেতিয়া এছিডৰ লগত বাহিৰৰ মলিৰ বিক্ৰিয়া ঘটি মলিবোৰ আঁতৰি গল আৰু পলিচ কৰাৰ সময়ত গহনাত থকা পুলিচৰ লগতো বিক্ৰিয়া ঘটিল । গতিকে গহনা ডালৰ ওজন সামান্য পৰিমাণে কমি গল ।


দুৰ্ঘটনাৰ পাছতো জীৱিত আছিল বিপিন ৰাৱট! উদ্ধাৰকাৰীক সেহাই সেহাই কৈছিল নিজৰ নাম -\nHomeৰাষ্ট্ৰীয়দুৰ্ঘটনাৰ পাছতো জীৱিত আছিল বিপিন ৰাৱট! উদ্ধাৰকাৰীক সেহাই সেহাই কৈছিল নিজৰ নাম\nহেলিকপ্টাৰ দুৰ্ঘটনাৰ বহু সময়লৈকে জীৱিত আছিল বিপিন ৰাৱট! উদ্ধাৰকাৰী দলক সেহাই সেহাই কৈছিল নিজৰ নাম\nডিজিটেল ডেস্কঃ সমগ্ৰ দেশকে শোকত স্তব্ধ কৰি দিলে এটা খবৰে। ভাৰতীয় সেনাৰ ইতিহাসত ৮ ডিচেম্বৰ,২০২১ তাৰিখটো কেতিয়াও নুশুকুৱা এটুকুৰা কেঁচা ঘাঁ হৈ ৰৈ যাব। এক হেলিকপ্টাৰ দুৰ্ঘটনাত চিৰদিনলৈ হেৰাই গ’ল দেশৰ চীফ অব ডিফেন্স ষ্টাফ জেনেৰেল বিপিন ৰাৱট। দেশৰ প্ৰতিৰক্ষাৰ গধুৰ ভাৰ বহন কৰি থকা বিপিন ৰাৱাটৰ জীৱন কুটিল নিয়তিৰ পৰা কোনেও ৰক্ষা কৰিব নোৱাৰিলে। তেওঁ হঠাতে চিৰদিনলৈ হেৰাই গ’ল এই দুৰ্ঘটনাটোত। ছুলুৰ বায়ুসেনা ঘাটীৰ পৰা ৱেলিংটনত থকা ডিফেন্স ছাৰ্ভিচেজ কলেজলৈ গৈ থকাৰ বাটতে তামিলনাডুৰ কুন্নুৰৰ নাঞ্জাপাঞ্চাথিৰামত ভয়ংকৰ দুৰ্ঘটনাত পতিত হয় হেলিকপ্টাৰখন।\nভাৰতীয় বায়ুসেনাৰ Mi-17V5 হেলিকপ্টাৰখনত পাইলটসহ চৈধ্যজন আৰোহী আছিল।চি ডি এছ বিপিন ৰাৱটৰ লগতে তামিলনাডুৰ হেলিকপ্টাৰ দুৰ্ঘটনাত ৰাৱটৰ পত্নী মধুলিকা ৰাৱটকে ধৰি ১৩জনকৈ লোকে মৃত্যুক আঁকোৱালি লয়।এগৰাকীয়ে এতিয়াও জীৱন-মৃত্যুৰ সৈতে যুঁজ দি আছে। উল্লেখ্য যে হেলিকপ্টাৰ দুৰ্ঘটনাৰ বহু সময়লৈকে জীৱিত আছিল বিপিন ৰাৱট। সম্পূৰ্ণ বিধ্বস্ত অৱস্থাত জীৱিত ৰূপত পোৱা গৈছিল চিডিএছ বিপিন ৰাৱটক। দুৰ্ঘটনাটোৰ পাছত দুৰ্ঘটনাস্থলীত উপস্থিত হোৱা লোকসকলক আৰু উদ্ধাৰকাৰী দলক নিজৰ পৰিচয় দি মই বিপিন ৰাৱট বুলিও কৈছিল।\nউদ্ধাৰকাৰী দলৰ এজন সদস্য এন.চি মুৰলীয়ে সদৰী কৰা অনুসৰি “আমি দুজন লোকক জীৱিত অৱস্থাত উদ্ধাৰ কৰিছিলো, তেওঁলোকৰ এজনে বিপিন ৰাৱট আছিল।” তেওঁ সেহাই সেহাই মোক নিজৰ নামটো কৈছিল। চিকিৎসালয়লৈ যোৱাৰ পথত তেওঁৰ মৃত্যু হয়। আমি সেই সময়ত জীৱিত অৱস্থাত উদ্ধাৰ কৰা আনজন ব্যক্তিক চিনাক্ত কৰিব পৰা নাছিলো। পৰৱৰ্তী সময়ত তেওঁ গ্রুপ কেপ্টেইন বৰুণ সিং বুলি চিনাক্ত হয়। হেলিকপ্টাৰৰ ধ্বংসাৱশেষৰ পৰা টানি উলিয়াই অনা হৈছিল বিপিন ৰাৱট আৰু বৰুণ সিঙক।\nএজন জ্যেষ্ঠ মুখ্য অগ্নিনিৰ্বাপক উদ্ধাৰকাৰীয়ে কৈছিল, ‘এইটো এটা যথেষ্ট জটিল অভিযান আছিল। এই শোকাৱহ দুৰ্ঘটনাটোত কিছুমান লোকৰ শৰীৰৰ তলৰ অংশ বেয়াকৈ জ্বলি গৈছিল। চিডিএছ ৰাৱটক উদ্ধাৰ কৰি পাছত এখন এম্বুলেন্সত চিকিৎসালয়লৈ প্ৰেৰণ কৰা হৈছিল।কাটেৰী গাঁৱৰ ওচৰৰ এটা অঞ্চলত এই দুৰ্ঘটনা সংঘটিত হৈছিল। হেলিকপ্টাৰখন দুৰ্ঘটনাত পতিত হোৱাৰ পূৰ্বে এক বিকট শব্দ শুনিবলৈ পোৱা গৈছিল। শব্দ হোৱাৰ অলপ পাছতে প্ৰচণ্ড বিস্ফোৰণ ঘটিছিল আৰু হেলিকপ্টাৰখন দুৰ্ঘটনাগ্ৰস্ত হৈছিল। কাটেৰীৰ বাসিন্দাসকলে জিলা কৰ্তৃপক্ষক বিষয়টো অৱগত কৰিছিল। ইয়াৰ পাছতেই সতৰ্কতামূলক ব্যৱস্থা হিচাপে তেওঁলোকৰ অঞ্চলৰ বিদ্যুৎ সংযোগ বিচ্ছিন্ন কৰা হৈছিল।\nআৰু পঢ়কঃ জীৱনে-মৰণে এক হৈ থকাৰ প্ৰতিশ্ৰুতি! মৃত্যু পৰ্যন্ত বিপিন ৰাৱটৰ লগ নেৰিলে পত্নী মধুলিকাই\nPrevious articleবিয়া নহয় যেন পেটপূজাহে! ৮০কেজি ওজনৰ মিঠাই, ৫মহলীয়া কেক, কি নাই ভিক্যাটৰ বিয়াত?\nNext articleনগাঁৱত ‘মামা’ৰ গুণ্ডাৰাজঃ থানা চৌহদৰ ভিতৰতেই মহিলাক হত্যাৰ ভাবুকি


ট্ৰাইক্ল’ছেন :কিমান উপকাৰী,কিমান অপকাৰী? — বিকাশপেডিয়া\nমূল পৃষ্ঠা / স্বাস্থ্য / স্বাস্থ্য কিটিপ / ট্ৰাইক্ল’ছেন :কিমান উপকাৰী,কিমান অপকাৰী?\nআমি ব্যৱহাৰ কৰা বিভিন্ন বস্তুৰ সৈতে জড়িত কিছুমান ৰাসায়নিক পদাৰ্থ পাছৰ কালত বৈজ্ঞানিক অধ্যয়নৰদ্বাৰা অপকাৰী বুলি প্ৰমাণিত হোৱা দেখা যায়।তেনে এবিধ ৰাসায়নিক পদাৰ্থ হ’ল ট্ৰাইক্ল’ছেন বা চমুকৈ টিছিএছ (triclosan;TCS)। ট্ৰাইক্ল’ছেন এবিধ বেক্টেৰিয়াৰোধী (antibacterial)আৰু ভেঁকুৰৰোধী (antifungal)পদাৰ্থ।শেহতীয়াকৈ ,অৰিগন ষ্টেট ইউনিভাৰ্ছিটিৰ গৱেষকসকলে এটা অধ্যয়নৰ দ্বাৰা প্ৰমাণ কৰিছে যে টুথপেষ্টত বেক্টেৰিয়ানাশক হিচাপে প্ৰয়োগ কৰা এই ট্ৰাইক্ল’ছেন প্ৰাণীৰ খাদ্যনলীত থকা আমাৰ দেহৰ বাবে উপকাৰী বেক্টেৰিয়াবোৰো ধ্বংস কৰে।বিজ্ঞানীসকলে জেব্ৰামাছৰ (zebrafish)ওপৰত অধ্যয়ন চলাই এই সিদ্ধান্তত উপনীত হৈছে।তেওঁলোকৰ মতে ,জেব্ৰামাছ হ’ল প্ৰাণীৰ দেহত বেক্টেৰিয়াৰোধী ৰাসায়নিক পদাৰ্থৰ প্ৰভাৱ সম্পৰ্কে অধ্যয়ন চলোৱাৰ উপযোগী এটা গুৰুত্বপুৰ্ণ জন্তু আৰ্হি বা এনিমেল মডেল।\nখাদ্যনলীৰ হিতকাৰী বেক্টেৰিয়াই মানুহৰ স্বাস্থ্যৰ লগত জড়িত বিভিন্ন প্ৰক্ৰিয়াত ভাগ লয়।ইহঁতে মানৱ দেহত ৰোগজনক অণুজীৱৰ প্ৰৱেশ আৰু বৃদ্ধিত বাধা দিয়ে,দেহৰ ৰোগ-প্ৰতিৰোধী তন্ত্ৰ সবল কৰে,আৰু ক্ষুদ্ৰমাত্ৰিক পুষ্টিদ্ৰব্যৰ উৎপাদনত অৰিহণা যোগায়।এইবিধ অণুজীৱকুলৰ ক্ষতি সাধন হ’লে মানৱ দেহত বহুমুত্ৰ ৰোগ,হৃদৰোগ,আৰ্থ্ৰাইটিছ আদি ৰোগ আৰু পুষ্টিহীনতাৰ সৃষ্টি হ’ব পাৰে । ট্ৰাইক্ল’ছেন এনেবোৰ ৰোগৰ সৃষ্টিৰ বাবে আংশিকভাৱে দায়ী,কিয়নো বিভিন্ন সামগ্ৰীত ব্যৱহৃত এই ৰাসায়নিক যৌগটো দেহৰ ছাল আৰু খাদ্যনলীৰ জৰিয়তে শৰীৰত প্ৰৱেশ কৰিব পাৰে।মানৱ দেহৰ পৰা নিৰ্গত হোৱা মল-মুত্ৰ আৰু স্তন-দুগ্ব ইয়াৰ উপস্থিতি ধৰা পৰে।বিজ্ঞানীসকলৰ অন্যান্য অধ্যয়নত ট্ৰাইক্ল’ছেন মাছ আৰু এন্দুৰৰ দেহত অন্ত:ক্ষৰণ গ্ৰন্থিৰ (endocrine glands)ক্ৰিয়াকলাপত বিসংগতি ঘটায়,কলিজাৰ টিউমাৰ সৃষ্টিত সহায় কৰে,আৰু প্ৰদাহজনিত বিংগতিত অৰিহণা যোগায় বুলি প্ৰমাণ পোৱা গৈছে।\nআমি ব্যৱহাৰ কৰা বিভিন্ন প্ৰকাৰৰ টুথপেষ্ট ,চাবোন ,হাত ধোৱা জুলীয়া চাবোন,ছেম্পু,দুৰ্গন্ধনাশক আদি প্ৰসাধন দ্ৰব্য, অপমাৰ্জক (detergent),মাউথৱাছ,প্লাষ্টিক ,পেষ্টনাশক,সংৰক্ষক দ্ৰব্য ,পেইণ্ট,ল’ৰাছোৱালীৰ পুতলা-খেলনা ,কাপোৰ ,আচবাব ,পাকঘৰৰ সঁজুলি আৰু চিকিৎসালয়ৰ সঁজুলি পৰিষ্কৰণ কাৰ্য আদি বিভিন্ন ক্ষেত্ৰত ট্ৰাইক্ল’ছেন ব্যৱহাৰ কৰা হয়।১৯৬৪ চনত ট্ৰাইক্ল’ছেন ছুইডেনৰ ছিবা-গেইগি নামৰ প্ৰতিষ্ঠানটোৱে পেটেণ্ট কৰাইছিল,আৰু ১৯৬৮ চনত এই যৌগটো স্বাস্থ্যৰ বাবে নিৰাপদ বুলি প্ৰমাণিত হৈছিল,আৰু ১৯৬৯ চনৰপৰা ইয়াক পেষ্টনাশক হিচাপে ব্যৱহাৰ কৰা হৈছিল।১৯৭০ চনৰ দশকৰ আৰম্ভণিৰপৰা গোটেই পৃথিৱীতে ট্ৰাইক্ল’ছেন চিকিৎসালয়সমুহত পৰিষ্কৰণ কাৰ্যত ব্যাপকভাৱে ব্যৱহাৰ হ’বলৈ ধৰে।২০০০ চনলৈকে প্ৰায় ৭৫ শতাংশ জুলীয়া চাবোন আৰু ২৯ শতাংশ গোটা চাবোনত ট্ৰাইক্ল’ছেন আৰু ইয়াৰ লগৰে আন এটা বেক্টেৰিয়াৰোধী পদাৰ্থ ট্ৰাইক্ল’কাৰ্বেন triclocarban;TCC)ব্যৱহাৰ কৰা হয়।২০১৪ চনৰ তথ্যমতে মানুহে ব্যৱহাৰ কৰা দুহেজাৰতকৈও বেছি সামগ্ৰীত এই পদাৰ্থ দুবিধ ব্যৱহাৰ কৰা হয়।\nট্ৰাইক্ল’ছেন এবিধ জৈৱ যৌগ।ই এবিধ ফিনলৰ নিচিনা গন্ধবিশিষ্ট গুড়ি কঠিন পদাৰ্থ।পলিক্ল’ৰ’ফিনল শ্ৰেণীৰ এই পদাৰ্থটোৰ আন্তৰ্জাতিক ৰাসায়নিক নাম ৫-ক্ল’ৰ’-২-(২,৪-ডাইক্ল’ৰ’ফিন’ক্সি)ফিনল [5 Chloro-2-(2,4-dichlorophenoxy) phenol]।ইয়াৰ ৰাসায়নিক সংকেত C12 H7 C13 O2 আৰু গলনাংক ৫৫-৫৭ ডিগ্ৰি ছেলছিয়াছ।এই পদাৰ্থটোক ছিএইচ-৩৫৬৫ (CH-3565),লেক্সল-৩০০ (Lexol 300),ইৰ্গাছান ডিপি ৩০০ (Irgasan DP 300),আৰু ষ্টাৰ জেক (Ster-Zac)আদি নামেৰেও জনা যায়।ই পানীত সামান্যভাৱে দ্ৰৱণীয়,কিন্তু ইথানল,মিথানল,ডাইইথাইল ইথাৰ আৰু ছ’ডিয়াম হাইড্ৰ’ক্সাইডৰ দৰে তীব্ৰ ক্ষাৰত দ্ৰৱণীয়।২,৪ –ডাইক্ল’ৰ’ফিনল নামৰ যৌগৰপৰা ট্ৰাইক্ল’ছেন উৎপাদন কৰা হয়।\nবিভিন্ন ক্ষেত্ৰত ব্যৱহৃত ট্ৰাইক্ল’ছেনৰ প্ৰভাৱ সম্পৰ্কে শেহতীয়া অধ্যয়নৰপৰা এই পদাৰ্থটো স্বাস্থ্য আৰু পৰিৱেশ উভয়ৰে বাবে অনুকুল নহয় বুলি প্ৰমাণিত হৈছে।তেনে এটা অধ্যয়ন আৰম্ভণিতে উল্লেখ কৰা হৈছে।ট্ৰাইক্ল’ছেনে জন্তুৰ দৰে হৰম’নৰ নিয়মীয়া ক্ৰিয়াকলাপত বাধাৰ সৃষ্টি কৰে।ই এণ্টিবায়’টিক প্ৰতিৰোধী বেক্টেৰিয়াৰ বিকাশত সহায় কৰিব পাৰে।ই প্ৰাণীৰ অসংক্ৰাম্য তন্ত্ৰৰ বাবে ক্ষতিকাৰক।মানুহে ট্ৰাইক্ল’ছেন থকা কোনো বস্তু ব্যৱহাৰ কৰিলে পদাৰ্থটোৰ সামান্য এটা অংশ ছাল আৰু মুখেদি শৰীৰত প্ৰৱেশ কৰিব পাৰে।২০০৮ চনত আমেৰিকাত কৰা এটা অধ্যয়নত প্ৰায় ৭৫ শতাংশ শিশু আৰু প্ৰাপ্তবয়স্কৰ দেহত প্ৰৱেশ কৰা ট্ৰাইক্ল’ছেন তেওঁলোকৰ প্ৰস্ৰাৱত ধৰা পৰিছিল।এই পদাৰ্থবিধৰপৰা মানুহৰ খাদ্য এলাৰ্জি হোৱাৰ আশংকা থাকে।কলৰাডো বিশ্ববিদ্যালয় আৰু কেলিফ’ৰ্নিয়া বিশ্ববিদ্যালয়ত কৰা অধ্যয়নত ট্ৰাইক্ল’ছেনে প্ৰাণীৰ হৃৎপিণ্ড আৰু কংকালৰ পেশীৰ কাৰ্যত বাধাৰ সৃষ্টি কৰে বুলি জনা গৈছে।ই এন্দুৰৰ থাইৰয়ড গ্ৰন্থিৰ কাৰ্যত বাধা দিলেও টুথপেষ্টত থকা ট্ৰাইক্ল’ছেনে মানুহৰ থাইৰয়ডৰ ক্ৰিয়াকলাপত প্ৰভাৱ পেলোৱাৰ প্ৰমাণ পোৱা হোৱা নাই।‘কেমিকেল ৰিছাৰ্চ ইন টক্সিক’লজি’ নামৰ আলোচনীত প্ৰকাশ পোৱা তথ্য অনুসৰি , ট্ৰাইক্ল’ছেনে প্ৰাণীৰ দেহত কেনছাৰ কোষৰ বৃদ্ধি ঘটাত সহায় কৰে।\nএটা কথা গুৰুত্বপুৰ্ণ যে ট্ৰাইক্ল’ছেন ব্যৱহাৰ কৰা ভালেমান সামগ্ৰীৰ বাবে ই অপৰিহাৰ্য নহয়।টুথপেষ্টত থকা ট্ৰাইক্ল’ছেনে দন্তমুল প্ৰদাহ (gingivitis)হোৱাত বাধা দিয়ে।কিন্তু ,আমেৰিকাৰ ‘খাদ্য আৰু ঔষধ প্ৰশাসন’বা এফডিএৰ (FDA)মতে ,ৰোগ হোৱাত বাধা দিয়াত নাইবা কিছুমান ৰোগ বিয়পাত বাধা দিয়াৰ ক্ষেত্ৰত সাধাৰণ পানী আৰু চাবোনৰ তুলনাত বেক্টেৰিয়াৰোধী চাবোন আৰু গাধোৱা উপকৰণ অধিক কাৰ্যকৰী নহয়।তদুপৰি , ট্ৰাইক্ল’ছেন দীৰ্ঘ দিনৰ বাবে দৈনিক ব্যৱহাৰ কৰাটো কিমান নিৰাপদ,তাৰো কোনো নিশ্চয়তা নাই।\nট্ৰাইক্ল’ছেনে মানুহৰ স্বাস্থ্যৰ উপৰিও আমাৰ পৰিৱেশৰ ওপৰত কুপ্ৰভাৱ পেলায়।আমাৰ ব্যক্তিগত ব্যৱহাৰৰ সামগ্ৰীবোৰত ট্ৰাইক্ল’ছেনৰ উপস্থিতি দীৰ্ঘস্থায়ী নহয়।কিন্তু সেই বস্তুবোৰ ব্যৱহাৰ কৰাৰ পাছত প্ৰায় ৯৭ -৯৮ শতাংশ ট্ৰাইক্ল’ছেন সেইবোৰৰ পৰা এৰাই নলাৰে গৈ জলাশয়ত জমা হয়,আৰু পানী প্ৰদুষিত কৰে।আমেৰিকাৰ জিঅ’লজিকেল ছাৰ্ভেই ১৯৯৯-২০০০ চনত বিভিন্ন নদী আৰু নিজৰাৰ পানীত ৫৭.৬ শতাংশ ট্ৰাইক্ল’ছেন চিনাক্ত কৰিছিল।এই পদাৰ্থই পানীত থকা শেলাই আৰু বিভিন্ন অণুজীৱৰ ক্ষতি সাধন কৰে।\nট্ৰাইক্ল’ছেনৰ অপকাৰী প্ৰভাৱৰ প্ৰতি লক্ষ্য ৰাখি বৰ্তমান বিভিন্ন দেশে ইয়াৰ প্ৰয়োগ নিয়ন্ত্ৰিত কৰাৰ ওপৰত গুৰুত্ব আৰোপ কৰিছে।মিনেছ’টা চৰকাৰে ২০১৪ চনৰ মে’ মাহত ট্ৰাইক্ল’ছেনযুক্ত সামগ্ৰীৰ ব্যৱহাৰ নিষিদ্ধকৰণ বিল গ্ৰহণ কৰিছিল,আৰু এই সম্পৰ্কীয় আইনখন ২০১৭ চনৰ পহিলা জানুৱাৰিৰ পৰা বলবৎ কৰাৰ কথা।যোৱা ৬ ছেপ্টেম্বৰত (২০১৬)খাদ্য আৰু ঔষধ প্ৰশাসনে(এফডিএ)ট্ৰাইক্ল’ছেন আৰু ট্ৰাইক্ল’কাৰ্বেনেকে ধৰি ১৯ বিধ মুক্তভাৱে বিক্ৰী হোৱা (over –the –counter)বীজাণুনাশক দ্ৰব্য নিৰাপদ নহয় বুলি নিষেধাজ্ঞ ঘোষণা কৰিছে।\nবৰ্তমান বহুতো উৎপাদক প্ৰতিষ্ঠানে তেওঁলোকৰ উৎপাদিত সামগ্ৰীবোৰৰ পৰা ট্ৰাইক্ল’ছেন অপসাৰিত কৰিছে।গতিকে আমি তেনেকুৱা বস্তু কিনোতে বস্তুটোত ট্ৰাইক্ল’ছেন আছেনে নাই তাক চাই লোৱাটো বাঞ্জনীয়।\nবিজ্ঞান-প্ৰযুক্তিৰ নতুন খবৰ\nকেনছাৰ চিনাক্তকৰণত ফেটীসাপৰ বিষৰ প্ৰয়োগ\nৰাছিয়া আৰু ভাৰতৰ দুদল গৱেষকে ফেটীসাপৰ বিষ প্ৰয়োগ কৰি কোৱাণ্টাম ডট পদ্ধতিৰ সহায়ত কেনছাৰৰ টিউমাৰ চিনাক্ত কৰাৰ এটা অভিনৱ কৌশল উদ্ভাৱন কৰিছে।এই পদ্ধতিত অসমৰ তেজপুৰ বিশ্ববিদ্যালয় আৰু ৰাছিয়াৰ মস্কোৰ ‘নেশ্যনেল ইউনিভাছিৰ্টি অৱ ছাইন্স এণ্ড টেকন’লজি মিছিছ’ৰ (NUST MISIS)বিজ্ঞানীসকলে ফেটীসাপৰ মাৰাত্মক বিষত থকা আলফা-নিউৰ’টক্সিন (alpha-neurotoxin)নামৰ পদাৰ্থৰ লগত কেডমিয়াম ছেলেনাইডৰ প্ৰতিপ্ৰভ নেন’নলিকা (cadmium selenide fluorescent nanoparticles) সংযোগ কৰিছে।প্ৰতিপ্ৰভ কেডমিয়াম ছেলেনাইডক কোৱাণ্টাম ডট (quantum dots)বোলা হয়।এই পদাৰ্থটোৱে কেনছাৰ টিউমাৰৰ চৌপাশৰ সীমা অতি স্পষ্ট কৰি তোলে কাৰণে ইয়াৰ প্ৰতিবিম্বও অতিশয় স্পষ্ট হয়।সেয়ে,কেনছাৰৰ শল্যচিকিৎসকে সঠিক চিনাক্তকৰণৰদ্বাৰা অতি সুক্ষ্মভাৱে অস্ত্ৰোপচাৰ কৰি টিউমাৰ আঁতৰাব পাৰে।\nNUST MISIS অৰ গৱেষকসকলে ফেটীসাপৰ বিষ হয় আৰু কোৱাণ্টাম ডট সংযোগ কৰি সেই সংকৰ পদাৰ্থটো প্ৰস্তুত কৰিছে।ইয়াক কেনছাৰ টিউমাৰত প্ৰয়োগ কৰিলে সাপৰ বিষ থকা অংশ কেনছাৰ কোষৰ কিছুমান বিশেষ অংশত লাগি ধৰে।কোৱাণ্টাম ডট অংশত শক্তি প্ৰয়োগ কৰিলে ই পোহৰ নিৰ্গত কৰে।নিউৰ’টক্সিন –কোৱাণ্টাম ডট সংযুগ্মটো (conjugate )ৰক্তপ্ৰৱাহৰ জৰিয়তে কেনছাৰত আক্ৰান্ত অংশ পায়গৈ,আৰু তাত অতিবেঙুনীয়া ৰশ্মিৰ সহায়ত আলোকিত কৰিলে ই প্ৰতিপ্ৰভা বিকিৰণ কৰে।কেনছাৰযুক্ত অংশটো স্কেনিং কৰিলে টিউমাৰটোৰ এজোপা ‘খ্ৰিষ্টমাছ ট্ৰি’ৰ আকৃতিৰ স্পষ্ট প্ৰতিবিম্ব পোৱা যায়।গৱেষকসকলে পদ্ধতিটোত ‘টাই বা মন’ক্লেড ফেটীসাপ’ৰ (Thai or monocled cobra )বিষ ব্যৱহাৰ কৰিছে।এইবিধ সাপ ভাৰতৰ উত্তৰ-পুৰ্বাঞ্চল,উত্তৰ প্ৰদেশ আৰু বিহাৰত পোৱা যায়।ইয়াৰ ফেটৰ ওপৰত থকা এটা বৃত্তাকাৰ দাগ (O-shaped mark)আছে।সাধাৰণতে ভাৰতত পোৱা ফেটীসাপৰ ফেটত ইউ-আকৃতিৰ (U-shaped)দাগ থাকে।\nসৌৰজগতৰ উৎপত্তিৰ উৎস কম ভৰৰ ছুপাৰন’ভা\nপ্ৰায় ৪.৬ বিলিয়ন বছৰৰ পুৰ্বে আমাৰ সৌৰজগতখনৰ জন্ম হৈছিল এটা নিম্ন ভৰৰ ছুপাৰন’ভাৰপৰা।আমেৰিকাৰ মিনেছ’টা বিশ্ববিদ্যালয়ৰ অধ্যাপক ইয়াং-ঝ্ং কিয়ান (Yong-Zhong Qian)আৰু তেওঁৰ সহযোগী গৱেষকসকলে (তাৰ ভিতৰত এজন ভাৰতীয়ও আছে)এই তথ্য প্ৰকাশ কৰিছে।ছুপাৰন’ভা (supernova)হ’ল তৰাৰ জীৱনকালৰ অন্তিম অৱস্থাত ঘটা এটা প্ৰচণ্ড বিস্ফোৰণ।প্ৰায় ৪.৬ বিলিয়ন বছৰৰ আগতে সৌৰজগত গঠনকাৰী গেছ আৰু ধুলিৰ একখণ্ড ডাৱৰত মাধ্যাকৰ্ষণীয় স্ংকোচন ঘটিছিল। সেই সংকো চনৰ কাৰণ আছিল এটা ছুপাৰন’ভাৰ বিস্ফোৰণ।সেই মাধ্যাকৰ্ষণীয় নিপাতৰ (gravitational collapse)ফলত আদিম-সুৰ্যৰ (proto –Sun)জন্ম হৈছিল,আৰু ইয়াৰ চাৰিওফালে কাঁহীৰ আকৃতিত গঠন হোৱা পদাৰ্থকণাৰপৰাই সৃষ্টি হৈছিল গ্ৰহমণ্ডলীৰ।গৱেষকসকলে আদিম সৌৰজগতত থকা পদাৰ্থৰ হ্ৰস্ব-স্থায়ী নিউক্লিয়াছৰ (short-lived nuclei) ওপৰত বিশেষভাৱে চকু দিছে।এনেকুৱা কম আয়ুসকালযুক্ত নিউক্লিয়াছবোৰৰ উৎস ছুপাৰন’ভা,আৰু এইবোৰৰ অৱস্থিতি উল্কাৰ বুকুত ঘটা অৱক্ষয়জনিত পদাৰ্থত চিনাক্ত কৰা হৈছে।এই পদাৰ্থবোৰৰ পৰাই সৌৰজগতখন কিহেৰে তৈয়াৰী তাক বুজা যায়,আৰু বিশেষকৈ ছুপাৰন’ভাই যে সেই হ্ৰস্ব-স্থায়ী নিউক্লিয়াছবোৰৰ উৎস ,ই অতি গুৰুত্বপুৰ্ণ কথা।\n“সৌৰজগতৰ উৎপত্তিৰ ব্যাখ্যা কৰাৰ বাবে প্ৰয়োজনীয় ই এক প্ৰকাৰৰ ফৰেনছিক প্ৰমাণ।সৌৰজগতৰ সৃষ্টি নিম্ন ভৰৰ ছুপাৰন’ভাৰপৰাই হোৱাটোকে ই সুচায়”।–এই বুলি মন্তব্য কৰে মুখ্য গৱেষক কিয়ানে।\nমাৰাত্মক গেছ আঁতৰাব মৌচাক-সদৃশ নেন’গাঁথনিয়ে\nকয়লা কাৰখানা,যানবাহন আদিৰ পৰা নিৰ্গত হোৱা অপকাৰী গেছ আঁতৰাবলৈ বিজ্ঞানীসকলে এবিধ মৌচাকৰ নিচিনা গাঁথনি উদ্ভাৱন কৰিছে।এই সুক্ষ্ম বা নেন’গাঁথনি জৈৱ-ধাতৱীয় পদাৰ্থৰ দ্বাৰা তৈয়াৰী,আৰু ইয়াৰ নাম ধাতু-জৈৱ গাঁথনি (metal-or-ganic frameworks;MOFs)।আমেৰিকাৰ ডালাছাত থকা টেক্সাছ গৱেষকসকলে কয় যে এই গাঁথনিবোৰ গঠনকাৰী খণ্ডবোৰৰ কেন্দ্ৰত ধাতৱ আয়ন থাকে আৰু সেইবোৰ জৈৱ সংযোগী অণুৰদ্বাৰা সংযুক্ত।এই মৌচাকৰ নিচিনা নেন’আকাৰৰ গাঁথনিবোৰৰ মাজত আৰু বিন্ধাবোৰত গেছ আৰু বাষ্প সোমাই আবদ্ধ হৈ ৰৈ যায়।বিজ্ঞানীসকলে দেখিছে যে কিছুমান বিশেষ গেছ গাঁথনিবোৰত দুৰ্বলভাৱে বান্ধ খায়,আৰু সিহঁত বান্ধ খাই থকাৰ স্থায়িত্বও বৰ কম।মুখ্য গৱেষক ড০ কুই টেনে (Dr Kui Tan)কয় যে এই সমস্যা আঁতৰাবৰ বাবে এনে এবিধ অণু স্ংযোগ কৰা হ’ব,যি মৌচাক –সদৃশ গাঁথনিবোৰত গেছটো সোমোৱাৰ পাছত ঢাকনিৰ দৰে আবৃত কৰি গেছটো ওলাই যোৱাত বাধা দিব।এই প্ৰক্ৰিয়াটো মৌমাখিয়ে মৌচাকৰপৰা মৌজোল ওলাই নাযাবলৈ মৌসিতাৰে চাকখন বন্ধ কৰি দিয়াৰ দৰে।\nপানীৰ পৰা ইন্ধন উৎপাদনৰ নতুন পদ্ধতি\nবিজ্ঞানীসকলে পানীৰ পৰা ইন্ধন আহৰণ কৰাৰ এটা তুলনামুলকভাৱে কম-খৰচী নতুন উপায় উদ্ভাৱন কৰিছে।পদ্ধতিটোত এবিধ অতিশয় পাতল অণুঘটক ব্যৱহাৰ কৰি পানীক হাইড্ৰ’জেন আৰু অক্সিজেনলৈ বিভাজিত কৰা হয়।সৌৰ পোহৰে বিজুলী শক্তি উৎপন্ন কৰাৰ দৰে পানীৰ অণু বিযোজন প্ৰক্ৰিয়াত উৎপন্ন হোৱা হাইড্ৰ’জেন গেছেও প্ৰদুষণমুক্ত ৰাসায়নিক ইন্ধনৰুপে কাম কৰে বুলি অষ্ট্ৰেলিয়াৰ গ্ৰিফিথ বিশ্ববিদ্যালয়ৰ ‘ছেণ্টাৰ ফৰ ক্লিন এনভাইৰনমেণ্ট এণ্ড এনাৰ্জিৰ (CCEE)সঞ্চালক হুইজিন ঝাৱে (Huijin Zhao)উল্লেখ কৰে।\nউপযুক্ত অণুঘটকৰ উপস্থিতিত পানীৰ অণুৰ ৰাসায়নিক বিযোজন ঘটাই হাইড্ৰ’জেন ইন্ধন উৎপাদন কৰাটো যদিও ইতিমধ্যে বৈজ্ঞানিকভাৱে সম্ভৱ বুলি প্ৰমাণিত,এই ক্ষেত্ৰত কম-খৰচী অণুঘটক উদ্ভাৱন কৰাটোহে অতি গুৰুত্বপুৰ্ণ কথা।সাম্প্ৰতিক কালত বিশ্বৰ সন্মুখত থকা পাঁচটা প্ৰধান সমস্যা হ’ল শক্তি,পৰিৱেশ ,পানী খাদ্য নিৰাপত্তা,আৰু জনস্বাস্থ্য।জীৱাশ্ম ইন্ধন দহন কৰাৰ ফলত উৎপন্ন হোৱা কাৰ্বন ডাইঅক্সাইড গেছৰ নিৰ্গমনে পৃথিৱীৰ উষ্ণতা বঢ়াই তুলিছে।কাৰ্বন নিৰ্গমনৰ মাত্ৰা কমাবলৈ ,আৰু গোলকীয় উষ্ণতা যাতে দুই ডিগ্ৰি ছেলছিয়াতকৈ বৃদ্ধি নহয়,তাৰ বাবে হাইড্ৰ’জেনৰ দৰে পুনৰ্নৱীকৰণযোগ্য আৰু নিকা শক্তি –উৎসৰ প্ৰয়োজন।এই অধ্যয়ন ‘নেচাৰ এনাৰ্জি’আলোচনীত প্ৰকাশ পাইছে।\nবিখ্যাত বিজ্ঞানী,বিচিত্ৰ কাহিনী\nপৃথিৱীৰ প্ৰদুষণ:মহাকাশৰ পৰা অনুভৱ\nস্কেট যোছেফ কেলি (Scott Joseph Kelly, জন্ম :১৯৬৪)এগৰাকী অভিযন্তা আৰু অৱসৰপ্ৰাপ্ত মহাকাশচাৰী।তেওঁ তিনিবাৰ আন্তৰ্জাতিক মহাকাশ কেন্দ্ৰৰ নেতৃত্ব দিছিল,আৰু এবছৰ কাল মহাকাশত কটাই অভিলেখ স্থাপন কৰিছিল।তেওঁ মহাকাশৰপৰা প্ৰদুষিত পৃথিৱীৰ স্বৰুপটো দেখি কৈছিল যে বিশেষকৈ চীন আৰু ভাৰতৰ প্ৰদুষণ সঁচাকৈয়ে হৃদয়-বিদাৰক।কেলিয়ে হোৱাইট হাউছত ৰাষ্ট্ৰপতি বাৰাক অ’বামাৰ লগত হোৱা এটা সাক্ষাৎকাৰত এটা দিনত ঘটা প্ৰদুষণৰ কথা বিশেষভাৱে উল্লেখ কৰিছিল:”মই ২০১৫ চনৰ গ্ৰীষ্মকালত মহাকাশত থকা অৱস্থাত এটা দিনৰ কথা।মই সেইদিনা চীনৰ পুব অংশ অতি পৰিষ্কাৰ দেখিছিলোঁ।মই মহাকাশত থকা কালত কেতিয়াও তেনে দৃশ্য দেখা নাছিলোঁ”।তেওঁ তাৰ ব্যাখ্যা দাঙি ধৰি কৈছিল যে সেইদিনা চীনৰ এটা ৰাষ্ট্ৰীয় বন্ধৰ দিন আছিল কাৰণে কয়লা দহনকাৰী উদ্যোগবোৰ বন্ধ আছিল,আৰু ৰাস্তাইদি যানবাহনৰ চলাচলো বন্ধ আছিল।কেলিয়ে কৈছিল যে তেওঁৰ অভিজ্ঞতাৰপৰা দেখা যায় যে মানুহে কেনেকৈ পৰিৱেশৰ ওপৰত ইতিবাচক আৰু নেতিবাচক প্ৰভাৱ পেলায়।\nলেখক:ক্ষীৰধৰ বৰুৱা (প্ৰান্তিক)\nধোঁৱাময় দুনীয়াৰ ভয়াবহতা :


১. চৰকাৰৰ নতুন আঁচনি "স্নেহস্পৰ্শ"ৰ জৰিয়তে ৫৫গৰাকী ৰোগীৰ চিকিৎসাৰ বাবে স্বাস্থ্য বিভাগে মুকলি কৰি দিলে ২কোটি ২৯লাখ টকাঃ ১২বছৰৰ তলৰ শিশুৰ দুৰাৰোগ্য তথা ব্যয়বহুল চিকিৎসাৰ খৰছ এই আঁচনি যোগে বহন কৰিব ৰাজ্য চৰকাৰে ৷\n২. আছুৱে অনুষ্ঠিত কৰিলে শৈক্ষিক নাগৰিক সভাঃ কাৰ্যদক্ষতাৰ অভাৱতেই ছেবাত বেমেজালি, শ্ৰীনাথ বৰুৱা সমিতিয়ে দাখিল কৰা সংস্কাৰ প্ৰতিবেদন কাৰ্যকৰী কৰিবলৈ সভাই কৰিলে মত প্ৰকাশ ৷\n৩. আমেৰিকাৰ নগৰ পৰিকল্পনা বিশেষজ্ঞ ৰৰ্বাট ই ব্ৰচান "সেউজ গুৱাহাটী" অনুষ্ঠানৰ বাবে মহানগৰীত উপস্থিতঃ তেখেত ক’লে- গুৱাহাটীৰ সমস্যা অগ্ৰাধিকাৰ ভিত্তিত আৰু পৰ্যায়ক্ৰমেহে সমাধান সম্ভৱ হব ৷\n৪. ভাৰত চৰকাৰৰ বাণিজ্য বিভাগৰ অধীনৰ চাহ বৰ্ডৰ কাৰ্যালয় অসমলৈ স্থানান্তৰকৰণৰ দাবী তুলিলে নৰ্থ ইষ্ট টী এছ’চিয়েচনে ৷\n৫. এবিটাই গ্ৰহণ কৰিছে গ্ৰামীণ কৃষি উ্ন্নয়ন প্ৰকল্পঃ প্ৰতিগৰাকী কৃষি উন্নয়ন বিষয়াৰ অধীনত ৩৭৫বিঘা মাটিত কৃষিকাৰ্য সম্পূৰ্ণ কৰাৰ বাবে মুকলি কৰিলে কৃষি কাৰ্যক্ৰমনিকাৰ ৷\n৬. নলবাৰীৰ জাগাৰাৰ পৰা প্ৰকাশিত দ্বি-মাষিক আলোচনী "প্ৰজন্ম"ই পালন কৰিলে বৰ্ষপুতিঃ অন্য এক অনুষ্ঠানত নলবাৰীৰ যুৱ কবি চম্পক তালুকদাৰৰ কাব্যপুথি "শীত অবিহনে" উন্মোচিত ৷\n৭. বিশেষ ন্যায়াধীশৰ নিৰ্দেশকে বাহাল ৰাখিলে উচ্চ ন্যায়ালয়েঃ ১৫০জন শীৰ্ষ বিষয়াৰ বিৰুদ্ধে অভিযোগনামা দাখিলৰ পথ হ’ল নিষ্কণ্টক ৷\n৮. উজানবজাৰস্থিত শ্ৰীসত্য সাই সাধনা নিলয়মত "জাৰ্নী উইথ সাই" শীৰ্ষক আলোকচিত্ৰ প্ৰদৰ্শনীৰ দ্বাৰ মুকলি কৰিলে মুখ্যমন্ত্ৰী তৰুণ গগৈয়েঃ লগতে উন্মোচন কৰিলে "শ্ৰীসত্য সাই ভাষণ সুধা" নামৰ হেমেন্দ্ৰমল্ল বুজৰবৰুৱাই অসমীয়ালৈ অনুবাদ কৰা গ্ৰন্থও ৷\n৯. ওদালগুৰিৰ ডিমাকুছিৰ বৰঙাজুলি সত্ৰত সত্ৰাধিকাৰ হৰেকৃষ্ণ মহন্তৰ উদ্যোগত তথা স্থানীয় ৰাজহ বিষয়া আৰু ডিমাকুচি সাহিত্য সভাৰ সহযোগত ৰাভা সংগীত আৰু লোকশিল্পী পুৰষোত্তম দাসৰ গীতৰ কৰ্মশালাৰ আয়োজনঃ দুদিনীয়া এই কৰ্মশালাত কালজয়ী গীত সমূহৰ প্ৰশিক্ষণ দিব বৰপেটাৰ বিশিষ্ট শিল্পী হেমেন দাসে ৷\n১০. ফৰিদাবাদত ১০ বছৰীয়া শিশুক ধৰ্ষণ আৰু হত্যাৰ গোচৰত অপৰাধীক মৃত্যুদণ্ডৰ দৃষ্টান্তমূলক ৰায় ৷\n১. আজি গগৈ চৰকাৰৰ তৃতীয় কাৰ্যকালৰ দ্বিতীয় বৰ্ষপূতিঃ উপস্থিত থাকিবলৈ দিল্লীত বাহৰ পতা বিসম্বাদীলৈ দিছপুৰৰ জৰুৰী বাৰ্তা ৷\n২. বিসম্বাদীৰ আশাত চেঁচাপানী ঢালি ৰেণুকা চৌধুৰীয়ে কৰিলে ঘোষণাঃ কোনো বিধায়কৰ অভিযোগৰ ভিত্তিত মুখ্যমন্ত্ৰী সলনি নহয়৷\n৩. কাছাৰত নৰবলিৰ দৰে লজ্জ্বাজনক ঘটনাঃ আৰক্ষীৰে সংঘৰ্ষত নামিল নৰবলি দিয়া বস্তিবাসী, হত্যাকাৰীৰ উন্মাদ নৃত্য, ১১জন গ্ৰেপ্তাৰ ৷\n৪. বনবিভাগৰ চিন্তাজনক হিচাবঃ দুবছৰত ৭০৫ বৰ্গকিলমিটাৰ সংৰক্ষিত বনাঞ্চল হ্ৰাস পালে অসমতঃ চাহ বাগিচাৰ গছেহে বজাই ৰাখিছে সমতা, পৰিকল্পনাৰ ধনৰ ২৬৫কোটিৰো ব্যয় কৰিলে মাত্ৰ ১৯৫কোটিহে ৷\n৫. বাঘমাৰী চাহ বাগিচাত ভৱিষ্যতনিধিক কেন্দ্ৰ কৰি উত্তেজনা, আৰক্ষীৰ শূণ্যলৈ গুলী চালনাঃ শ্ৰমিকৰ আত্মহত্যাৰ পিছতে বৰবাবুক হত্যাৰ দুৰ্ভাগ্যজনক ঘটনা ৷\n৬. কোকৰাঝাৰত ধৰা পৰিল জালিয়াতিঃ উপায়ুক্তৰ চহী জাল কৰি ১.২৩কোটি টকা আত্মসাতৰ চেষ্টা আহিল পোহৰলৈ ৷\n৭. গুৱাহাটী পৌৰ সভাৰ নিৰ্বাচনঃ অলেখ প্ৰতিশ্ৰুতিৰে মুকলি হ’ল কংগ্ৰেছৰ ঘোষণা পত্ৰ ৷ সুন্দৰ গুৱাহাটীৰ প্ৰতিশ্ৰুতিৰে অগপয়ো প্ৰকাশ কৰিলে নিৰ্বাচনী ইস্তাহাৰ ৷\n৮. মুখ্যমন্ত্ৰী গগৈৰ সতে দীঘলীয়া আলোচানাত বহিল হাইকামাণ্ডৰ প্ৰতিনিধিঃ পৰিস্থিতিৰ বুজ লৈ উভতিল মধুসূধন মিস্ত্ৰি ৷\n৯. গ্ৰাহকক হাৰাশাস্তিঃ চামগুৰিৰ বিদ্যুৎ কাৰ্যালয়ত ক্ষুদ্ধ জনতাই লগালে তলা ৷\n১০. দাগী অপৰাধী-শিক্ষকেৰে চৰকাৰে গঠন কৰি দিয়া বুলি অভিযোগ তুলি কোঁচ ৰাজবংশী উন্নয়ন পৰিষদ ভংগৰ দাবী তুলিলে কামৰূপ জিলা কোঁচ ৰাজবংশী ছাত্ৰ সংন্থাই ৷


বন বিষয়া আৰু চোৰাং কাঠ বেপাৰীৰ মিতিৰালী! চাপৰত আৰক্ষীয়ে জব্দ কৰিলে চোৰাং কাঠ\nবন বিষয়া আৰু চোৰাং কাঠ বেপাৰীৰ মিতিৰালী! চাপৰত আৰক্ষীয়ে জব্দ কৰিলে বৃহৎ পৰিমাণৰ চোৰাং কাঠ\nby তিলক চন্দ্ৰ প্ৰসাদ,চাপৰ\nযোৱা ১২ জুনত চাপৰ আৰক্ষীয়ে আই ভেলী বন সংমণ্ডলৰ ( ধুবুৰী জিলা) বহলপুৰ বনাঞ্চলৰ অন্তৰ্গত চাপৰৰ ৰৌমাৰীৰ পৰা বৃহৎ পৰিমাণৰ চোৰাং কাঠ জব্দ কৰাৰ পিছত শেহতীয়াকৈ চাপৰ থানাৰ অন্তৰ্গত ফলিমাৰীৰ পাহাৰতলী গাঁৱৰ হাৰেজ আলী নামৰ কাঠৰ বেপাৰী এজনৰ ঘৰৰ পৰা শাল, চেগুন আদিকে ধৰি বহু মূল্যবান চোৰাং কাঠ জব্দ কৰে।\nউল্লেখযোগ্য যে বহলপুৰ বনাঞ্চলিক বিষয়াৰ কাৰ্যালয়ত কৰ্মৰত একাংশ বিষয়া-কৰ্মচাৰীৰ সৈতে চাপৰৰ চোৰাং কাঠৰ বেপাৰীসকলৰ লগত গোপন বুজা বুজি থকা বুলি ৰাজহুৱা অভিযোগ উত্থাপন হৈছে। পৰিণতিত চোৰাং কাঠৰ ব্যৱসায়ী সকলে কোনো বাধা নোহোৱাকৈ ব্যৱসায় অবাধ ভাৱে চলাই আছে ।\nচাপৰ থানাৰ ভাৰপ্ৰাপ্ত বিষয়া ৰঞ্জিত কাকতিয়ে ফলিমাৰীৰ পাহাৰতলিৰ হাৰেজ আলীয়ে নিজৰ ঘৰত চোৰাং কাঠ মজুত কৰি ৰখাৰ খবৰ লাভ কৰি চাপৰ থানাৰ উপ – পৰিদৰ্শকদ্বয় দ্বিজেন্দ্ৰ মেধি আৰু ঘণকান্ত দেউৰীৰ নেতৃত্বত আৰক্ষীৰ দল এটাক যোৱা নিশা প্ৰায় ১১ বজাত ফলিমাৰিলৈ প্ৰেৰণ কৰে। অভিযানকাৰী আৰক্ষীৰ দলটোৱে কাঠ বেপাৰী হাৰেজ আলীৰ ঘৰত অভিযান চলাই শাল, চেগুন আদিকে ধৰি বৃহৎ পৰিমাণৰ চোৰাং কাঠ জব্দ কৰে। কাঠখিনি জব্দ কৰি আৰক্ষীৰ দলটোৱে বহলপুৰৰ কৰ্তব্যৰত ৰেঞ্জাৰ আৰু ফৰেষ্টাৰক মোবাইল ফোনযোগে যোগাযোগৰ চেষ্টা চলাই বিফল হয়।\nশেষত আৰক্ষীৰ দলটোৱে বহলপুৰত থকা বন বিভাগৰ কাৰ্য্যালয়ত উপস্থিত হৈ বন বিভাগৰ বিষয়া -কৰ্মচাৰীৰ দলটোক ঘটনাস্থলীলৈ গৈ জব্দকৃত চোৰাং কাঠখিনি চমজাই দিয়ে বুলি জানিব পৰা গৈছে। কিন্তু আৰক্ষীৰ দলটো থানালৈ অহাৰ পিছত বন বিষয়া – কৰ্মচাৰীৰ দলটোৱে আৰক্ষীয়ে জব্দ কৰা কাঠৰ এক চতুৰ্থাংশ উদ্ধাৰ কৰি এখন ট্ৰেক্টৰেৰে বহলপুৰত থকা বনাঞ্চলিক বিষয়াৰ কাৰ্যালয়লৈ নিয়াৰ বিপৰীতে জব্দকৃত অধিকাংশ কাঠ ঘটনাস্থলীতে এৰি অহাৰ গুৰুতৰ অভিযোগ উত্থাপিত হৈছে।\nএই সন্দৰ্ভত চাপৰ আৰক্ষীৰ হাতত জব্দকৃত সম্পূৰ্ণ চোৰাং কাঠৰ ভিডিঅ’ ফুটেজ আৰু ফটো মজুত আছে বুলি আৰক্ষীৰ সূত্ৰ এটাৰ পৰা জনা গৈছে। স্থানীয় প্ৰকৃতিপ্ৰেমী ৰাইজে এই ঘটনা সন্দৰ্ভত এক উচ্চ পৰ্য্যায়ৰ তদন্ত কৰিবলৈ বাবে ধুবুৰী জিলাৰ উপায়ুক্তৰ লগতে আই ভেলী বন সংমণ্ডলৰ ডি এফ অ’ ক আহ্বান জনাইছে।


সাহিত্য অকাডেমি বঁটা - অসমীয়া ৱিকিপিডিয়া\nশ্ৰেণী সাহিত্য (ব্যক্তিবিশেষ)\nবৰ্ণনা ভাৰতৰ সাহিত্যিক বঁটা\nপ্ৰথমবাৰ প্ৰদান ১৯৫৪\nমুঠ প্ৰদানৰ সংখ্যা ৬০\nপ্ৰদানকৰ্তা সাহিত্য অকাডেমি, ভাৰত চৰকাৰ\n3 আন আন সাহিত্যিক সন্মানসমূহ\n3.1 সাহিত্য অকাডেমি জলপানি\n3.2 ভাষা সন্মান\n3.3 অনুবাদ বঁটা\n3.4 বাল সাহিত্য পুৰস্কাৰ\n3.5 আনন্দ কুমাৰস্বামী জলপানি\n3.6 প্ৰেমচান্দ জলপানি\n4 আৰু চাওক\nপ্ৰথম বছৰ অসমীয়াকে ধৰি ১৩টা ভাষাত ৰচিত ১৩খন গ্ৰন্থলৈ এই বঁটা আগবঢ়োৱা হৈছিল। বৰ্তমান ২৪ ভাষালৈ সাহিত্য অকাডেমি বঁটা আগবঢ়োৱা হয়। পুৰস্কাৰৰ ধন ৫০০০ টকাৰে আৰম্ভণি হৈ ১৯৮৩ চনৰ পৰা ১০,০০০ টকা, ১৯৮৮ চনৰ পৰা ২৫,০০০ টকা, ২০০১ চনৰ পৰা ৪০,০০০ টকা, ২০০৩ চনৰ পৰা ৫০,০০০ টকা আৰু ২০০৯ চনৰ পৰা ১,০০,০০০ টকালৈ সংশোধন হয়।\n১৯৫৪ চনত আৰম্ভ কৰা এই বঁটাত এখন অকাডেমিৰ প্ৰতীকসম্বলিত ফলক, এখন শ্বল আৰু পঞ্চাছ হাজাৰ টকা প্ৰদান কৰা হয়। ভাৰতীয় লেখকৰ সাহিত্য কৰ্মক স্বীকৃতি দিয়া আৰু উদ্গনি যোগোৱাই এই বঁটাৰ উদ্দেশ্য।\nবঁটা লাভ কৰিব লগীয়া লেখকৰ বাছনি প্ৰক্ৰিয়া বঁটা প্ৰদানৰ পূৰ্বৰ বাৰটা মাহত সম্পাদন কৰা হয়। অকাডেমিৰ সদস্যসকলে লেখক-সমালোচকসকলৰ পৰা ভাল গ্ৰন্থৰ এখন প্ৰাথমিক তালিকা প্ৰস্তুত কৰায়। ইয়াৰ পৰা বিচাৰকমণ্ডলীৰ বাবে প্ৰথম তালিকা প্ৰস্তুত কৰা হয়। এইখন তালিকাৰ পৰা পৰৱৰ্তী পৰ্যায়ৰ বিচাৰকসকলে শ্ৰেষ্ঠ তিনিখন গ্ৰন্থৰ তালিকা শেষ বিচাৰকৰ হাতলৈ পঠিয়ায়। তেওঁলোকে তাৰ পৰা শ্ৰেষ্ঠ গ্ৰন্থ নিৰ্বাচন কৰে আৰু বাছনিৰ কাৰণো লিখিতভাৱে একাডেমিক জনায়। অনুবাদ বঁটাও প্ৰায় একেধৰণৰ প্ৰক্ৰিয়াৰে নিৰ্বাচন কৰা হয়।\nআন আন সাহিত্যিক সন্মানসমূহ[সম্পাদনা কৰক]\nসাহিত্য অকাডেমি জলপানি[সম্পাদনা কৰক]\nসাহিত্য অকাডেমি প্ৰদান কৰা ই সৰ্বোচ্চ বঁটা। ভোটদানৰ জৰিয়তে পাওঁতাসকলক বাছনি কৰা হয়। সাহিত্য অকাডেমি বঁটা দ্বিতীয় সৰ্বোচ্চ বঁটা।\nভাষা সন্মান[সম্পাদনা কৰক]\nভাৰতবৰ্ষ এখন বহুভাষিক দেশ। কিন্তু সাহিত্য অকাডেমিৰ স্বীকৃত ভাষাৰ সংখ্যা মাত্ৰ ২৪টাহে। সেয়েহে ১৯৯৬ চনত এই স্বীকৃত ভাষাকেইটাৰ বাদে অন্য ভাষাৰ লেখক, গৱেষক, সম্পাদক, সংগ্ৰহকৰ্তা আৰু অনুবাদকসকল, যিয়ে সংশ্লিষ্ট ভাষাটোৰ প্ৰচাৰ আৰু প্ৰসাৰৰ বাবে বিশিষ্ট অৱদান আগবঢ়াইছে, তেখেতসকলক অনুপ্ৰাণিত কৰিবলৈ ভাষা সন্মান বঁটাৰ আৰম্ভণি কৰে। প্ৰথম অৱস্থাত বঁটা স্বৰূপে এখন ফলকৰ সৈতে ২৫,০০০ টকা আগবঢ়োৱা হৈছিল। ২০০১ চনত পুৰস্কাৰ ৰাশি ৪০,০০০ টকা, ২০০৩ চনত ৫০,০০০ টকা আৰু ২০০৯ চনত ১,০০,০০০ টকালৈ বৃদ্ধি কৰা হয়। ১৯৯৬ চনত পাহাৰী ভাষাৰ ২ গৰাকী, টুলু ভাষাৰ ২ গৰাকী, ভোজপুৰী ভাষাৰ ১ গৰাকী আৰু ককবৰক ভাষাৰ ১ গৰাকী ব্যক্তিলৈ এই সন্মান আগবঢ়োৱা হৈছিল।\nঅনুবাদ বঁটা[সম্পাদনা কৰক]\nসাহিত্য অকাডেমিৰ স্বীকৃত ২৪টা ভাষালৈ কৰা বিশিষ্ট অনুবাদ গ্ৰন্থৰ বাবে ১৯৮৯ চনৰ পৰা সাহিত্য অকাডেমি অনুবাদ বঁটা প্ৰদান কৰি অহা হৈছে। প্ৰথমে পুৰস্কাৰ ৰাশি আছিল ১০,০০০ টকা। এই ৰাশি বৃদ্ধি হৈ ২০০১ চনত ১৫,০০০ টকা, ২০০৩ চনত ২০,০০০ টকা আৰু ২০০৯ চনত ৫০,০০০ টকা হয়গৈ। ১৯৮৯ বৰ্ষত ১৩ গৰাকী অনুবাদকলৈ এই বঁটা প্ৰদান কৰা হয়। অসমীয়া ভাষালৈ কৰা অনুবাদ গ্ৰন্থৰ বাবে ২০১০ চনলৈ এইসকল ব্যক্তিক পুৰস্কৃত কৰা হয়- নৰেন্দ্ৰ শৰ্মা, ৰাধিকা মোহন ভাগৱতী, বিমল ভাগৱতী, ফণী তালুকদাৰ, বসুন্ধৰা শইকীয়া, কুলনাথ গগৈ, তিলক হাজৰিকা, কীৰ্তিনাথ হাজৰিকা, নিৰুপমা ফুকন, তীৰ্থ ফুকন, শুচিব্ৰতা ৰায়চৌধুৰী, প্ৰভাত চন্দ্ৰ শৰ্মা, ৰাজেন শইকীয়া, প্ৰফুল্ল কটকী, হেমেশ্বৰ দিহিঙীয়া, মলয়া খাউণ্ড, মালিনী গোস্বামী, যতীন্দ্ৰ কুমাৰ বৰগোঁহাই আৰু অনুপমা দত্ত শইকীয়া।\nবাল সাহিত্য পুৰস্কাৰ[সম্পাদনা কৰক]\nঅকাডেমিৰ স্বীকৃত ২৪টা ভাষাৰ উত্কৃষ্ট শিশু গ্ৰন্থ বা শিশু সাহিত্যলৈ আগবঢ়োৱা সামগ্ৰিক অৱদানৰ বাবে বাল সাহিত্য পুৰস্কাৰ প্ৰদান কৰা হয়। এই বঁটা প্ৰথমবাৰৰ বাবে ২০১১ চনত ঘোষণা কৰা হয়। এখন তামৰ ফলক আৰু ৫০,০০০ টকা বঁটাস্বৰূপে আগবঢ়োৱা হয়। অসমীয়া ভাষাৰ 'সেউজীয়া ধৰণী' নামৰ শিশু-উপন্যাসখনৰ বাবে বন্দীতা ফুকনে আৰু বড়ো ভাষাৰ 'পুৰণি চোলো ফিঠিকা' নামৰ গল্পপুথিৰ বাবে মহেশ্বৰ নাৰ্জাৰীয়ে এই বঁটা লাভ কৰে। \nআনন্দ কুমাৰস্বামী জলপানি[সম্পাদনা কৰক]\nভাৰতীয় লেখক আনন্দ কুমাৰস্বামীৰ নামত ১৯৯৬ চনত এই বঁটা আৰম্ভ কৰা হয়। এছিয়াৰ কোনো লেখকক ভাৰতত তিনি মাহৰ পৰা বাৰ মাহ সময় সাহিত্যিক গৱেষণা কৰিবৰ বাবে এই জলপানি দিয়া হয়। ১৯৯৬ চনত ড॰ আজাদ এন চামাতোভ (তাচখণ্ড), অধ্যাপক চেনেকা বন্দৰনায়ক (কলম্বো) আৰু অধ্যাপক চী নাকানেক (জাপান) ড॰ আনন্দ কুমাৰস্বামী জনপানী প্ৰদান কৰা হয়।\nপ্ৰেমচান্দ জলপানি[সম্পাদনা কৰক]\nভাৰতীয় সাহিত্যক প্ৰেমচান্দৰ ১২৫ বছৰীয়া জন্মদিন উপলক্ষে প্ৰেমচান্দ জলপানি আৰম্ভ কৰা হয়। এই জলপানী ভাৰতক বাদ দি অন্যান্য SAARC দেশসমূহৰ ভাৰতীয় সাহিত্যৰ বিষয়ে গৱেষণা কৰা গৱেষক বা সৃ্ষ্টিশীল সাহিত্যকক প্ৰদান কৰা হয়। প্ৰেমচান্দ জলপানি আগবঢ়োৱা প্ৰথমগৰাকী ব্যক্তি হ'ল পাকিস্তানৰ শীৰ্ষস্থানীয় উৰ্দু ভাষাৰ গল্পকাৰ আৰু স্তম্ভলেখক জোনাব ইণ্টিজাৰ হুছেইন।\n↑ "Sahitya Academy Awards". IndiaNetzone. http://society.indianetzone.com/literature/1/sahitya_academy_awards.htm। আহৰণ কৰা হৈছে: April 28, 2012.\n↑ (Dec 24, 2009). "Poets dominate 2009 Sahitya Akademi Awards". (Web link). সংগ্ৰহ কৰা হৈছে: April 28, 2012.\n↑ 3.0 3.1 "ভাল গ্ৰন্থক স্বীকৃতি প্ৰদান কৰা সৰ্বভাৰতীয় অনুষ্ঠান:সাহিত্য একাডেমি", পৃ: ১০৫-১০৬, ড: কুতুবুদ্দিন আহমেদ, নৱোদয়া (নৱোদয় সৰ্বজনীন পূজা মন্দিৰৰ স্মৃতিগন্থ), প্ৰকাশ:২০১১\n↑ "PRESS RELEASE OF SAHITYA AKADEMI". http://sahitya-akademi.gov.in/sahitya-akademi/pdf/bal-sahitya-2011.pdf। আহৰণ কৰা হৈছে: January 20, 2012.\n"https://as.wikipedia.org/w/index.php?title=সাহিত্য_অকাডেমি_বঁটা&oldid=237490"ৰ পৰা অনা হৈছে


Entakon in Assamese ৰ ব্যৱহাৰ, পালি, পাৰ্শ্চক্ৰিয়া, উপকাৰ, ক্ৰিয়া-প্ৰতিক্ৰিয়া আৰু সতৰ্কতাবাণী - Entakon ar byavahar, ppali, parshwakriya, upkaar, kriya-pratikriya aaru satarkatabani\nLinemett (1 प्रकार उपलब्ध) Subamycin (2 प्रकार उपलब्ध) Terapal (2 प्रकार उपलब्ध) Tetracycllin (1 प्रकार उपलब्ध) Tetralab (2 प्रकार उपलब्ध) Cadicycline (1 प्रकार उपलब्ध) Getra (2 प्रकार उपलब्ध) Rancycline (1 प्रकार उपलब्ध) Resteclin (2 प्रकार उपलब्ध)\nEntakon की जानकारी\nEntakon ৰ লাভ আৰু ব্যৱহাৰসমূহ- Entakon Benefits & Uses in Assamese- Entakon ar laabh aaru byavaharsamuh\nEntakon ৰ পালি আৰু সেয়া কেনেদৰে ল'ব- Entakon Dosage & How to Take in Assamese - Entakon ar paali aaru xeya kenedore lobo\nEntakon ৰ পাৰ্শ্চক্ৰিয়াসমূহ- Entakon Side Effects in Assamese- Entakon ar parshwakriyasamuh\nEntakon সংক্ৰান্ত সতৰ্কতাবাণীসমূহ- Entakon Related Warnings in Assamese- Entakon xonkranta xatarkatabanisamuh\nঅইন দৰৱৰ সৈতে Entakonৰ গুৰুতৰ ক্ৰিয়া-প্ৰতিক্ৰিয়া- Severe Interaction of Entakon with Other Drugs in Assamese- Oinor xoite Entakon ar gurutor kriya-pratikriya\nEntakon মতভেদসমূহ- Entakon Contraindications in Assamese- Entakon nishedhsamuh\nEntakon ৰ বিষয়ে সততে সোধা প্ৰশ্নসমূহ- Frequently asked Questions about Entakon in Assamese- Entakon ar bikhoye satate xodha prashnasamuh\nখাদ্য আৰু মদৰ সৈতে Entakon ক্ৰিয়া-প্ৰতিক্ৰিয়া- Entakon Interactions with Food and Alcohol in Assamese- khadya aaru modor xoite Entakon kriya-pratikriya\nEntakon ৰ লাভ আৰু ব্যৱহাৰসমূহ - Entakon Benefits & Uses in Assamese - Entakon ar laabh aaru byavaharsamuh\nEntakon তলত দিয়াবোৰৰ চিকিত্সাৰ ক্ষেত্ৰত ব্যৱহাৰ কৰা হয় -\nEntakon ৰ পালি আৰু সেয়া কেনেদৰে ল'ব - Entakon Dosage & How to Take in Assamese - Entakon ar paali aaru xeya kenedore lobo\nEntakon-ৰ উপাদানসমূহ - Entakon Active Ingredients in Assamese - Entakon-ar upadaansamuh\nEntakon ৰ পাৰ্শ্চক্ৰিয়াসমূহ - Entakon Side Effects in Assamese - Entakon ar parshwakriyasamuh\nগৱেষণাৰ ভিত্তিত, Entakon ব্যৱহাৰৰ ক্ষেত্ৰত তলত দিয়া পাৰ্শ্চক্ৰিয়া প্ৰত্যক্ষ কৰা হৈছে -\nEntakon সংক্ৰান্ত সতৰ্কতাবাণীসমূহ - Entakon Related Warnings in Assamese - Entakon xonkranta xatarkatabanisamuh\nEntakon-ৰ ব্য়ৱহাৰ গৰ্ভৱতী মহিলাৰসকলৰ বাবে নিৰাপদনে?\nEntakon ৰ গৰ্ভৱতী মহিলাৰ ক্ষেত্ৰত বহুতো ভয়ানক পাৰ্শ্ব-প্ৰতিক্ৰিয়া আছে, গতিকে ইয়াক চিকিতসকৰ পৰামৰ্শ অবিহনে গ্ৰহণ নকৰিব।\nEntakon-ৰ ব্য়ৱহাৰ কেচুৱাক বুকুৰ গাখীৰ খুৱাই থকা মহিলাসকলৰ বাবে নিৰাপদনে?\nEntakon গ্ৰহণ কৰাৰ পিছত স্তন্যপায়ী মহিলাসকলে গম্ভীৰ সমস্যাত ভূগিব পাৰে। গতিকে প্ৰথমে আপোনাৰ চিকিতসকৰ পৰামৰ্শ নোলোৱাকৈ এই ঔষধটো গ্ৰহণ নকৰিব, নহলে এইটো আপোনাৰ বাবে বিপদজনক হব পাৰে।\nবৃক্কত Entakon কি প্ৰভাৱ দেখা গৈছে?\nEntakonৰ বৃক্ক ৰ ওপৰত পাৰ্শ্ব-প্ৰতিক্ৰিয়াৰ কেইটামান ঘটনাহে ৰিপৰ্ট কৰা হৈছে।\nযকৃতত Entakon কি প্ৰভাৱ দেখা গৈছে?\nকলিজা ৰ বাবে Entakon কেতিয়াবাহে ক্ষতিকাৰক।\nহৃদযন্ত্ৰৰ ক্ষেত্ৰত Entakon ৰ কি প্ৰভাৱ দেখা গৈছে?\nহৃদয় ৰ বাবে Entakon সম্পূৰ্ণৰূপে সুৰক্ষিত।\nঅইন দৰৱৰ সৈতে Entakonৰ গুৰুতৰ ক্ৰিয়া-প্ৰতিক্ৰিয়া - Severe Interaction of Entakon with Other Drugs in Assamese - Oinor xoite Entakon ar gurutor kriya-pratikriya\nEntakon তলত দিয়া দৰৱৰ সৈতে লোৱা উচিত যিহেতু ই ৰোগীৰ ক্ষেত্ৰত গুৰুতৰ পাৰ্শ্চক্ৰিয়াৰ সৃষ্টি কৰিব পাৰে -\nEntakon মতভেদসমূহ - Entakon Contraindications in Assamese - Entakon nishedhsamuh\nআপুনি যদি তলত দিয়া যিকোনো এবিধ ৰোগৰ সমুখীন হৈ আছে, আপুনি তেন্তে ডাক্তৰৰ পৰামৰ্শ অবিহনে Entakon লোৱা অনুচিত যাতে -\nEntakon ৰ বিষয়ে সততে সোধা প্ৰশ্নসমূহ - Frequently asked Questions about Entakon in Assamese - Entakon ar bikhoye satate xodha prashnasamuh\nএই Entakon-এ অভ্য়াস বা নিচাৰ সৃষ্টি কৰে নেকি?\nনহয়, আপনি Entakonৰ প্ৰতি আসক্ত নহয়।\nEntakon লোৱাৰ পিছত আপুনি গা়ড়ী চলাব নালাগে অথবা গধুৰ মেচিন চলাব নালাগে। এয়া বিপজ্জনক হ'ব পাৰে, যিহেতু Entakonয়ে আপোনাক তন্দ্ৰাচ্চন্ন কৰিব পাৰে।\nহয়, কিন্তু আপুনি ডাক্তৰৰ পৰামৰ্শ অনুসাৰেহে Entakon লোৱা উচিত।\nনহয়, মানসিক ৰোগৰ চিকিত্সাৰ ক্ষেত্ৰত Entakonৰ ব্যৱহাৰ প্ৰভাৱশালী নহয়।\nখাদ্য আৰু মদৰ সৈতে Entakon ক্ৰিয়া-প্ৰতিক্ৰিয়া - Entakon Interactions with Food and Alcohol in Assamese - khadya aaru modor xoite Entakon kriya-pratikriya\nখাদ্য আৰু Entakonৰ ক্ৰিয়া-প্ৰতিক্ৰিয়া\nEntakon সৈতে লোৱা কেতবোৰ খাদ্যই প্ৰতিক্ৰিয়াত সালসলনি ঘটাব পাৰে। এয়া ডাক্তৰৰ সৈতে আলোচনা কৰি লওক।\nমদ আৰু Entakonৰ মাজৰ প্ৰতিক্ৰিয়া\nগৱেষণাৰ অভাৱ হেতুকে, মদৰ সৈতে Entakon লোৱাৰ পাৰ্শ্চক্ৰিয়াৰ বিষয়ে তথ্য নাই।\nEntakon ৰ অনুকল্প - Substitutes for Entakon in Assamese\nআপুনি বা আপোনাৰ পৰিয়ালৰ কোনোবাই Entakon লয় নেকি? অনুগ্ৰহ কৰি এটা সমীক্ষাত ভাগ লওক আৰু আনকো সহায় কৰক\nআপুনি চিকিৎসকে নিদান আগবঢ়োৱা Entakon ব্যৱহাৰ কৰিছিল নেকি?\nআপুনি কিমান পৰিমাণে Entakon সেৱন কৰিছিল?\nআপুনি Entakon ভোজন কৰাৰ আগত নে পাছত সেৱন কৰিছিল?\nআপুনি কোন সময়ত Entakon সেৱন কৰে?


অসম সাহিত্য সভাৰ উদ্যোগত বৰাক উপত্যকাত প্ৰদৰ্শিত হ’ব অসমীয়া নাট ‘কমলা কুৱঁৰীৰ সাধু’\nএন ই নাও নিউজ\nগুৱাহাটী , July 13, 2019 1:27 pm\nনাট প্ৰদৰ্শন কৰিবলগীয়া দলটোৰ শিল্পীসকল। উৎস-ইণ্টাৰনেট\nবৰাক উপত্যকাৰ শিলচৰ আৰু কৰিমগঞ্জত অসম সাহিত্য সভাৰ উদ্যোগত প্ৰদৰ্শিত হ’বলগীয়া ‘কমলা কুৱঁৰীৰ সাধু’ নামৰ নাটখনত অভিনয় কৰিবলগীয়া শিল্পীৰ দলটো শুকুৰবাৰে অসম সাহিত্য সভাৰ সভাপতি পৰমানন্দ ৰাজবংশীৰ নেতৃত্বত শিলচৰত উপস্থিত হয়।\nসভাৰ সভাপতি ড০ পৰমানন্দ ৰাজবংশীয়ে ৰচনা আৰু পৰিচালনা কৰা নাটখনি শনিবাৰে কৰিমগঞ্জৰ জিলা পুথিভৰাল আৰু দেওবাৰে শিলচৰৰ বংগ ভৱনত প্ৰদৰ্শন কৰা হ’ব।\nশিলচৰত উপস্থিত হোৱা ৩০ জনীয়া নাট্য শিল্পীৰ দলটোক বনমন্ত্ৰী পৰিমল শুক্লবৈদ্যই যথেষ্ট সহায় কৰা বুলি সাহিত্য সভাৰ সভাপতি পৰমানন্দ ৰাজবংশীয়ে উল্লেখ কৰে।\nউল্লেখযোগ্য যে, বৰাক আৰু ব্ৰহ্মপুত্ৰ উপত্যকাৰ মাজত থকা ব্যৱধান হ্ৰাস কৰা উদ্দেশ্যে অসম সাহিত্যই গ্ৰহণ কৰা ‘বৰাক-ব্ৰহ্মপুত্ৰ মৈত্ৰী বন্ধন’ কাৰ্য্যসূচীৰ অংশস্বৰূপে নাটখনি প্ৰদৰ্শন কৰা হ’ব বুলি জানিব পৰা গৈছে।\nআনহাতে, নাটখনিত অভিনয় কৰা শিল্পীসকলে বৰাক উপত্যকাতো দৰ্শকৰ পৰা সহাৰি লাভ কৰিবলৈ সক্ষম হ’ব বুলি আশাবাদী।\nঅষ্ট্ৰেলিয়াৰ বিৰুদ্ধে ঐতিহাসিক বিজয়ত টীম ইণ্ডিয়ালৈ Google-ৰ বিশেষ সন্মান\nমেঘালয়ৰ কয়লা খনিত দুৰ্ঘটনাত নিহত অসমৰ ৬ শ্ৰমিক\nহোৱাটছএপতকৈয়ো অধিক বিপদজনক মেছেঞ্জাৰ! কি কয় বিশেষজ্ঞই?\nতেজপুৰ বিশ্ববিদ্যালয়ৰ সমাৱৰ্তনত টীম ইণ্ডিয়াৰ প্ৰশংসাত পঞ্চমুখ নৰেন্দ্ৰ মোদী\nনৰ্থ-ইষ্ট নাও এটা মাল্টি-এপ ভিত্তিক সম্পূৰ্ণভাৱে আঞ্চলিক, দ্বিভাষিক নিউজ প’ৰ্টেল। পেচাদাৰী ব্যক্তিৰ এটা গোটৰ নেতৃত্বত এই ডিজিটেল বাতৰি প্ৰতিষ্ঠানটোৱে উত্তৰ-পূবৰ আঠখন ৰাজ্য আৰু এইবোৰৰ প্ৰতিৱেশী দেশকেইখনৰ প্ৰতিটো খা-খবৰ সামৰি লোৱাৰ চেষ্টা কৰিব। দুটাকৈ ইংৰাজী এপ আৰু এটা অসমীয়া এপৰ সংস্কৰণ থকা এইটোৱে হ’ল এই ধৰণৰ প্ৰথমটো নিউজ প’ৰ্টেল। আমি ৰাজনৈতিকভাৱে নিৰপেক্ষ আৰু দক্ষিণ-পূব আৰু দক্ষিণ এছিয়াৰ মাজৰ প্ৰকৃত বা-বাতৰিৰ সাঁকোৰ ভূমিকা ল’বলৈ চেষ্টা কৰিম।


ৰেডিঅ' শুনা দিনবোৰ - সাহিত্য ডট অৰ্গ\nৰেডিঅ' শুনা দিনবোৰ\nকালি সন্ধিয়া বিস্ময় আলোচনীৰ সম্পাদক শশী ফুকনদাৰ লগত কথা পাতিছিলোঁ। কথা প্ৰসঙ্গত ফুকনদাই ক‘লে, “আজিকালি নিশাৰ সময়ছোৱাত পঢ়া–লিখা নকৰোঁ। সেই সময়ত মই ৰেডিঅ‘ শুনিহে ভালপাওঁ।“ ফুকনদাই ৰেডিঅ‘ শুনাৰ কথা কোৱাৰ লগে লগে মোৰ মনটোও সেই শৈশৱ, কৈশোৰৰ ৰেডিঅ‘ শুনা দিনবোৰলৈ উৰা মাৰিলে।\nআমাৰ ঘৰৰ ৰেডিঅ‘টো হেনো চীনা যুদ্ধৰ সময়তে কিনা। অৰ্থাৎ মোৰ জন্মৰো এবছৰ আগৰ। ৰেডিঅ‘টো মাৰ জীউটো যেন আছিল। মায়ে সদায়ে কয়, ‘এইটো মোৰ নিজৰ পইচাৰে কিনা৷‘ তাৰমানে, আব্বাৰ দৰমহাৰ পইচাখিনি আনি মাৰ হাতত দিয়াৰ পিছত, মায়ে পইচাৰ জাপটো ট্ৰাঙ্কত তলা মাৰি থয়। তেতিয়া সেইখিনি পইচা ঘৰৰ হয়। আব্বাক মায়ে মাহৰ প্ৰথম শনিবাৰে তাৰে কেইখনমান নোট দি কয়, “যাওক, দোকানৰ উঠনাৰ হিচাপটো কৰি আহকগৈ৷” তেনেকৈয়ে ইটো সিটো বহুতো কৰি যদি কেনেবাকৈ মাহটোৰ শেষত কেইটামান ধন ৰাহি হয়গৈ, সেইকেইটা ধন ট্ৰাঙ্কৰ তলিত পাৰি থোৱা খবৰ কাগজখনৰ পৰা নামি গৈ খবৰ কাগজখনৰ তলত সোমাইগৈ; তেতিয়া সেইকেইটা ‘মাৰ পইচা‘ হৈ যায়। তাৰ লগতে, ঘৰৰ গাই কেইজনীৰ গাখীৰ এপোৱা, আধেৰ মানকৈ বেছি, লগতে আমাৰ পৰা লুকুৱাই ৰাখি ৰাখি বেচা ঘৰৰ কুকুৰাৰ কণীকেইটা বেচি পোৱা ধন কেইটাও মাৰ নিজৰ পইছা! গাখীৰ বেচাৰ লগত আমাৰ লেনদেন নাই। কিন্তু, “কুকুৰাৰ কণীবোৰ বেচি বেচি অকল ধন ঘটিলে হ’ব নেকি” বুলি আমি বিষোদ্‌গাৰ কৰিলে মায়ে বুজনিৰ সুৰত, “তহঁত সৰু ল‘ৰা, বেছি কণী খাব নাপায়। বেছিকৈ কণী খালে হাইপ্ৰেছাৰ হয়।” বুলি আমাৰ ভালৰ কাৰণেহে মায়ে কণীবোৰ বেচিছে বুলি আমাক পতিয়ন নিয়ায়। অৱশ্যে মায়ে সেইদৰে গোটোৱা ‘নিজৰ পইছা‘ৰে ঘৰখনলৈয়ে একো একোটা সম্পত্তি গোটায়। ৰেডিঅ‘টোও তেনেকৈয়ে গোটোৱা। “ৰেডিঅটোৰ দাম কিমান আছিল” বুলি সুধিলে মায়ে এতিয়াও সেই তেতিয়াৰে ষ্টাইলতে কয়, “চাৰিকুৰি পোন্ধৰ টকা, এশলৈ মাত্ৰ পাঁচ টকা কম!”\nচীনা যুদ্ধৰ কেইদিন হেনো নতুন ৰেডিঅ‘টো ঘৰৰ চোতাললৈকে উলিয়াই দিছিল৷ চুবুৰীৰ প্ৰায়বোৰ মানুহেই চোতালতে চকী, মূঢ়া, পীৰা পাৰি লৈ বয়সানুসাৰে বহি সকলোৱে নীৰৱে বাতৰি শুনিছিল। বাতৰি শেষ হোৱাৰ পিছতো, এপৰমান সময় সকলোৱে পিছৰ পৰ্য্যায়ত কি হব পাৰে তাকে লৈ বিচাৰ–বিমৰ্ষ কৰিছিল।\nতেতিয়াৰ দিনত ৰেডিঅ‘ ঘৰে ঘৰে নাছিল। ৰেডিঅ‘ থকা মানুহ কেইঘৰক ওচৰ–চুবুৰীয়াই ধনী মানুহ বুলিয়ে ভাবিছিল। ৰেডিঅ‘ থকা মানুহে চোতালৰ দুমূৰে দুটা জাতিবাঁহৰ খুঁটা পুতি, তাতে ইটো খুঁটাৰপৰা সিটো খুঁটালৈ ক‘লা বৰণীয়া সূতাৰ ইনচুলেশ্যন লগোৱা এডলীয়া তাঁৰ এডাল বান্ধে। তাৰে মাজভাগৰপৰা আকৌ এডাল তেনে তাঁৰ জোৰা দি আনি এটা প্লাষ্টিকৰ ক’ভাৰ লগোৱা ৰঙা পিন এটাত জোৰা দিয়ে। সেই পিনটো ৰেডিঅ‘ৰ পিছফালে এটা বিন্ধাত গোঁজ্ মাৰি লগাই দিব লাগে, তেহে ৰেডিঅ‘ৰ মাতষাৰ ওলায়। এই বাঁহৰ খুটা, তাঁৰ আদিৰে গোটেই যতনটোক ‘এৰিয়েল‘ বুলি কৈছিল। আমাৰ মায়ে আকৌ আমি ডেকা হোৱালৈকে আকাশত বেছিকৈ বিজুলী–ধেৰেকনি মাৰিলে, আখল ঘৰৰ য‘ৰ কাম ত‘তে পেলাই ফোঁ ফোৱাই আহি ৰেডিঅ‘ৰ পিছফালৰ পৰা এৰিয়েল নামৰ পিনটো উলিয়াই থয়। আকাশত বিজুলী ঢেৰেকনি বেছিকৈ মাৰিলে, আমাক ঘৰত ৰেডিঅ‘ বজোৱাটো সম্পূৰ্ণৰূপে নিষিদ্ধ কৰি দিছিল। পিছলৈ, এই দুটা খুঁটাৰ এৰিয়েলৰ সলনি, এটা জাতিবাহঁৰ খুঁটাৰ একেবাৰে ওপৰত পাইথাগোৰাচৰ উপপাদ্যৰ নিচিনাকৈ ত্ৰিভুজ এটাৰ আকাৰত বাহঁৰ টুকুৰা দুটা গজালদি লগাই তাৰ পৰাই এৰিয়েল লগাব পৰাৰ যোগাৰ হৈছিলগৈ। সেইটোকে সেই সময়ত এক বিশিষ্ট উদ্ভাৱন বুলি গণ‍্য কৰিছিল।\nতেতিয়াৰে পৰা প্ৰায় ১৯৭৫ চন মানলৈকে ঘৰত ৰেডিঅ‘ ৰাখিলে, লাইচেঞ্চ ৰাখিবও লাগিছিল। পিছলৈ বছৰি প্ৰায় পোন্ধৰ টকা মানৰ ষ্টাম্প এটা ডাকঘৰত গৈ লগোৱাই আনিব লাগিছিল। মায়ে জানুৱাৰী মাহ সোমোৱাৰ লগে লগে আমাক ডাকঘৰলৈ পঠিয়াই ‘ৰেডিঅ‘ৰ লাইচেঞ্চৰ ষ্টাম্প‘ আহিলেনে নাই খবৰ কৰোৱাই থাকে। মোৰ মনত থকা ষ্টাম্পটোত মৃদঙ্গ, তবলা আদিৰ ফটো আৰু ‘আকাশবাণী‘ বুলি হিন্দীত আৰু লগতে All India Radio বুলি ইংৰাজীত লিখা আছিল। মাজে মাজে চৰকাৰী ইঞ্চপেক্টৰ আহি কেতিয়াবা লাইচেঞ্চৰ বহীত টিকট লগোৱা হলনে নাই চাই যায়হি। মই এদিন মাক সুধিলোঁ, “আমি পইছা দিহে ৰেডিঅ‘ কিনিলোঁ, আকৌ বছৰি লাইচেঞ্চৰ নামত কিয় ধন দিব লাগে?” মায়ে ৰেডিঅ‘ ষ্টেশ্যনৰ কথাবোৰ মোক বুজাই বাতৰি, গীত আদিৰ কথাৰে কিবাকিবি বুজাইছিল। মই গোটেইবোৰ বুজি নাপালোঁ, কিন্তু, কেবাবছৰলৈকে এটা কথা মোৰ মগজুত নিগাজিকৈ বহি আছিল যে আমি দিয়া, বছৰি এই পোন্ধৰ টকাটোৰ কাৰণে লতা মঙ্গেশকাৰ, মহম্মদ ৰফীহঁতে পুৱাৰে পৰা নিশালৈকে ৰেডিঅ‘ ষ্টেশ্যনত বহি গান গাই থাকে!\nআমাক পুৱাতে শেতেলি এৰুৱাবলৈ মায়ে আহি ৰেডিঅ‘টো বজাই দিয়ে, মানে আজিকালিৰ ভাষাত কবলৈ গ’লে ‘ৰেডিঅ‘’ অন কৰি দিয়ে। যদি ৰেডিঅ‘ই একো মাতবোল নকৰে, তেতিয়া গম পাওঁ যে পুৱা ছয় বাজিবলৈ কমেও আধাঘণ্টামান আছে। তেতিয়া গাত লৈ থকা নিহালিখন অকণমান টানি আজুৰি লৈ কাণ–মূৰ ঢাকিহে লওঁ। তাকে নহৈ যদি ‘টোঁ……..’ কৈ শব্দ এটা হয়, তেনে কাপোৰখন এহাত এহাত মানকৈ ভৰিৰ ফালে ঠেলি এঙামুৰি এটা দি মাক চাহ একাপৰ কাৰণে ফৰমাইচ দি দিয়াই ভাল। মায়ে ৰেডিঅ‘টো বন্ধ কৰি দি আঁঠুৱাখনৰ চাৰিটা মূৰ চাৰিওচুকৰ চাৰিটা গজালৰ পৰা এৰুৱাই আঁঠুৱাখন শুই থকা ‘মই‘টোৰ ওপৰতে বাঘৰ জাল পেলোৱাদি পেলাই থৈ যায়। সেইটো ছিগনেল আওকাণ কৰা মানে যিকোনো মুহূৰ্ততে বিচনীৰ নালটো আমাৰ কলাফুলত পৰাটো নিৰ্ঘাত।\nতেতিয়া ল‘ৰালৰিকৈ উঠি ভাল ল‘ৰাৰ নিচিনাকৈ আখললৈ গৈ জ্বলি থকা কাঠখৰি এডালৰ আগটোৰ অঙঠাকণ ভাঙি লৈ তাতে উতলি থকা কেটলীৰ পানী অকণ বাকি টুথপেষ্টৰ যোগাৰ কৰি লওঁ। পুৱাৰ সকলো কাম খৰ৷ মায়ে বাকী দিয়া চাহকাপৰ লগত কাটা বিস্কুট এডোখৰ লৈ পঢ়া টেবুলত বহাৰ আগতেই ৰেডিঅ’টো বজাই দিওঁ। লগে লগে ৰেডিঅত টেঁ…. টেঁ…. কৈ আমাৰ ককাহঁতৰ দিনৰে পৰা চলি থকা বাজনা এটা বাজে। পিছত হে জানিছিলোঁ, সেই বাজনাটো ‘ৱাল্টাৰ কাফমান‘ নামে এজন চেক লোকে বজাইছিল, ১৯৩৬ চনতে। পিছত সেইটো সঙ্গীত সমগ্ৰ স্বাধীন ভাৰতবৰ্ষৰে ‘আকাশবাণী‘ত পুৱা, দুপৰীয়া আৰু সন্ধিয়াৰ অনুষ্ঠান আৰম্ভ হোৱাৰ আগে আগে বাজিছিল। এই যন্ত্ৰসঙ্গীতটো হেনো কিছুদূৰ ‘ৰাগ শিৱৰঞ্জনী‘ৰ লগত মিল আছে। আন এটা কথাও আমাৰ ভালকৈ মনত আছে। দক্ষিণ ভাৰতৰ ফালে ভাৰতীয় ৰেডিঅ‘ৰ বিষয়ে ঘোষণা কৰোঁতে All India Radio বুলিহে কয়। এবাৰ কেন্দ্ৰীয় চৰকাৰে দক্ষিণ ভাৰততো ‘আকাশবাণী‘ কোৱাটো বাধ্যতামুলক কৰিছিল। পিছে, দক্ষিণৰ MGR আদিৰ দৰে নেতাসকলৰ পৰা ধমক খাই, দুই–চাৰিদিনতে আকৌ All India Radio বুলি ক’বলৈ এৰি দিছিল।\nমিডিয়াম ৱেভৰ ৫২৬ দশমিক তিনি এক মিটাৰত এয়া আকাশবাণী ডিব্ৰুগড়…….. এনেকৈয়ে আমাৰ পুৱাৰ চাহকাপ, অঙ্কৰ কিতাপৰ ‘দ্বিঘাত সমীকৰণ‘ আদিৰ দৰে অঙ্কবোৰ আৰু ৰেডিঅ‘ত পুৱা ৬ বজাৰ পৰা আৰম্ভ হোৱা ভক্তিগীত একেলগে চলিছিল। আধাঘণ্টামান পিছত ৱাংচু, নক্তে আদি অনুষ্ঠানবোৰ আৰম্ভ হ’লে একো বুজি নাপাওঁ বাবে ৰেডিঅ‘টো বন্ধ কৰি থওঁ। ৭ বাজি ৫ মিনিটৰ আগে আগে আকৌ ৰেডিঅ‘টো আৰম্ভ কৰি দিওঁ। তেতিয়াও নক্তে অনুষ্ঠান চলিয়ে থাকে। তাতো একো নুবুজোঁ যদিও “নক্তে প্ৰগ্ৰাম আটকলা টুৱেন্টা” বুলি ক’লে বুজি পাওঁ যে, নক্তে অনুষ্ঠান শেষ হৈ এতিয়া দিল্লীৰ পৰা অসমীয়া বাতৰি দিব।\n“এয়া আকাশবাণী, বাতৰি পঢ়িছোঁ লিলি দাস মালিকে…” এই বাক্যশাৰী এসময়ত প্ৰায় সকলো অসমীয়াৰ অতি মৰমৰ বাক্য আছিল। বাতৰিৰ পিছত যদিও ৰেডিঅ‘টো চলি থাকে, তথাপিও তেতিয়া আমাৰ মগজু হোমৱৰ্ক কৰি নিবলৈ দিয়া অঙ্কবোৰ, আৰু উত্তৰবোৰেহে পাক খুৱাই ৰাখে। ‘সংস্কৃত শিক্ষাৰ অনুষ্ঠান‘ আদি কথাবোৰ মগজুত নোসোমায়। চাৰে আঠবজাৰ গীতিমঞ্জৰীত ধুনীয়া ধুনীয়া অসমীয়া আধুনিক গীতবোৰ বাজিলেহে এটা কথা বুজি পাওঁ যে, ৰেডিঅ‘ৰ ভলিউমটো ঘৰৰ সকলোৱে শুনাকৈ বঢ়াই দি স্কুললৈ যাবলৈ ওলাবৰ হয়।\nৰেডিঅ‘ৰ ভলিউমৰ লগতে মনত পৰিছে, আগতে ৰেডিঅ‘বোৰ বেটেৰীতহে চলিছিল। তেতিয়া চহৰৰ বাদে বাকী অঞ্চলৰ ৰাইজৰ ঘৰে ঘৰে বিজুলী সংযোগ নাছিল বুলিবই পাৰি। বহুতে বিজুলী সংযোগ থাকিলেও বেটেৰীতহে ৰেডিঅ‘ চলাইছিল। বেটেৰীটোও প্ৰায় ইটা এচপৰাতকৈ অকণমানহে সৰু আছিল। ৰঙা ৰঙৰ বেটেৰীটোৰ ভল্টেজ বুজাবলৈ তাতে ৯ ভল্ট বুলি ইংৰাজীত9লিখা থাকে। তাৰ মাজতে ক‘লা মেকুৰী এটা বহি থাকে। বেটেৰী শেষ হবৰ সময় হলে, ৰেডিঅ‘ৰ মাতষাৰ সৰু হৈ আহে। তেতিয়া দুদিনমান ঘনাই ঘনাই বেটেৰীটো ৰ‘দত দি বেটেৰীটোক জীৱনশক্তি বঢ়াবলৈ চেষ্টা কৰোঁ। সৰুতে এই পেলনীয়া বেটেৰীটোকে আমি আমাৰ খেলাঘৰত টেবুল হিচাপে সজাই থওঁ। বেটেৰী শেষ হলে বা ৰেডিঅ‘ কিবা কথাত বেয়া হলে, সেই কেইদিন মাৰ মূৰটো গৰম হৈ থাকে, আৰু আমাৰো ঘৰখন মৰিশালি যেন লাগে।\nঘৰত থাকিলে দুপৰীয়া বাৰ বজাৰ লগে লগে আকাশবাণী ডিব্ৰুগড় বজাই দিওঁ। পিছে আমি পঞ্চম শ্ৰেণী মানত থকাৰেপৰা দুপৰীয়া বাৰ বাজি দহ মিনিটৰ পৰা বিদ্যাৰ্থীৰ অনুষ্ঠান দিবলৈ আৰম্ভ কৰিলে। অনুষ্ঠানৰ আগে পিছে ভূপেনদাৰ ‘জিলিকাব লুইতৰে পাৰ‘ গীতটো যন্ত্ৰসংগীতত বাজে। অনুষ্ঠানটো যদিও ছাত্ৰ–ছাত্ৰীৰ বাবে আছিল, আমি পিছে সেইটো স্কুললৈ নোযোৱা বা অসম বন্ধ আদি থকাৰ দিনাহে শুনিবলৈ পাইছিলোঁ। তাৰপিছত পশ্চিমীয়া সংগীত, বাতৰি, কৃষি নিৰ্দেশনা আদি সকলোবোৰ শুনোৱাই হে ডেৰবজাৰ পৰা সৈন‍্যবাহিনীৰ অনুষ্ঠান আৰম্ভ হয়। তাৰপিছত আকাশবাণী ডিব্ৰুগড়ে জিৰণি লয় যদিও আমি ৰেডিঅ‘ৰ পিছত ‘হাত ধুই পৰি যাওঁ‘। মিডিয়ামৰ পৰা চৰ্ট ৱান ৱেভ বা চৰ্ট টু আৰু তাতো বিচাৰি নেপালে চৰ্ট থ্ৰী ৱেভ বদলাই গান বজোৱা চেন্টাৰ বিচাৰি ফুৰোঁ। বিবিধ ভাৰতী বা নেপালৰ কাৰ্চিয়াং চেন্টাৰত সেই সময়ত ভাল ভাল জনপ্ৰিয় হিন্দী গীত বাজে। বহুতে পিছে পুৱা–গধূলি যেতিয়াই তেতিয়াই ৰেডিঅ‘ চিলোন হে বজায়। ৰেডিঅ‘ চিলোনৰ অনুষ্ঠান পৰিবেশন কৰা ধৰণটো ৰাইজৰ মাজত খুব জনপ্ৰিয় হৈছিল। ‘বিনাকা গীতমালা‘ আদিৰ দৰে অনুষ্ঠানবোৰে আজিও আমাৰচাম শ্ৰোতাক নষ্টালজিক কৰে। ‘বিনাকা টুঠপেষ্ট‘ নাম সলাই ‘চিবাকা‘ হলগৈ যদিও, শ্ৰোতাই ‘বিনাকা গীতমালা‘ আৰু তাৰ পৰিবেশক আমিন চয়ানীৰ “বেহনোঁ ঔৰ ভাইওঁ..” বোলা মাতষাৰ পাহৰিব পৰা নাই। চৰ্ট ৱেভত ৰেডিঅ‘ বজাবলৈ হ’লে কেতিয়াবা বৰ সমস্যায়ো দেখা দিয়ে। প্ৰায়ে শুনিব খোজা অনুষ্ঠানটোৰ ওচৰে পাঁজৰে চীনা ভাষাৰে কথা কোৱাৰ নিচিনা অনুষ্ঠান এটাই কোৰ্হাল কৰি থাকেহি, ঠিক আজিকালিৰ বজাৰত পুতলা কিনিবলৈ যোৱা নিচিনা হয়। ভাৰতীয় পুতলা বুলি কিনি আনি দেখিব, সেইটো মেড ইন চাইনা হে! তেতিয়া আমি চৰ্ট ৱেভত ৰেডিঅ‘ শুনিবলৈ ল’লেও, চীনা অনুষ্ঠানবোৰে মূৰটো গৰম কৰি দিয়ে। আজিকালি FM ৰেডিঅ’ শুনাসকলে সেইটো সমস্যা বা তাৰ আঁৰত থকা সৌন্দৰ্য্যকণ বুজি নাপাব। অবশ্যে এটা কথা মানিবই লাগিব, ৰেডিঅ‘ই একো একোটা অঞ্চলৰ ভাষাক এক মাত্ৰা প্ৰদান কৰাত সহায় কৰিছিল। ‘আকাশবাণী গুৱাহাটী‘ কেন্দ্ৰ স্থাপন হোৱাৰ পিছত হেনো নামনি অসমৰ মানুহে উজনিৰ মানুহৰ কথা কলে, “ৰেডিঅ‘ৰ নিচিনা কথা কৱা মানুহ” বুলি কয়। আজি এমাহ মানৰ আগতে জাৰ্মানীত থকা অসমৰ এজন অৱসৰপ্ৰাপ্ত অধ্যাপকেও মোৰ লগত ফোনত কথা পাতোতে এই কথাষাৰ উল্লেখ কৰি কৈছিল, “এসময়ত সমগ্ৰ ইটালীতে অঞ্চল ভেদে ভাষাৰ তাৰতম্য আছিল। ৰেডিঅ‘ৰ অনুষ্ঠানবোৰেহে সমগ্ৰ ইটালীকে এটা উমৈহতীয়া ভাষাৰ আওতালৈ আনিলে।“\nনিশাৰ অনুষ্ঠানবোৰ তুলনামুলকভাৱে বেছি জনপ্ৰিয় আছিল। দূৰদৰ্শন আৰম্ভ হওতে যিদৰে ‘চিত্ৰহাৰ‘ বা দেওবাৰে পুৱা দিয়া ‘ৰংগোলী‘ জনপ্ৰিয় আছিল, সেইদৰেই আমাৰ দিনত আকাশবাণী গুৱাহাটীৰ ‘কল্পতৰু‘ বা আকাশবাণী ডিব্ৰুগড়ৰ ‘সুৰৰ সাতেসৰী‘ জনপ্ৰিয় আছিল। এই অনুষ্ঠানবোৰৰ নামকৰণ কৰোঁতে যিটো সূক্ষ্ম মননশীলতাৰ পৰিচয় দিছিল, সেইটো ভাবিলে তবধ মানিব লাগে। শ্ৰোতাৰ অনুৰোধত তেওঁলোকে যিটোকে শুনিব বিচাৰে, সেই শ্ৰোতাসকলৰ দীঘল তালিকাখন পঢ়ি তেওঁলোকৰ মনে বিচৰা গীতটো শুনোৱাই দিয়া কাৰণে সৰগৰ কল্পবৃক্ষৰ অনুকৰণত ‘কল্পতৰু‘ ৰখা; আকৌ ডিঙিত পিন্ধা সাতসেৰিয়া মণিডালৰ অনুকৰণত কেৱল সাতটা গীতহে বজোৱা অনুষ্ঠান হিচাপে ‘সুৰৰ সাতেসৰী‘ ৰখাটোৰ আঁৰত, অনুষ্ঠানৰ উদ্যোক্তাসকলৰ চিন্তা–চৰ্চাক শ্ৰদ্ধা জনাবই লাগিব। বাকীবোৰ অনুষ্ঠানৰো নামবোৰ ইমান খাপ খাই পৰিছিল! যেনে, আইদেউৰ বুলনি বা ঘৰজেউতি, ডাক পখিলী, যুৱবাণী, সেউজী চ‘ৰা ইত্যাদি ইত্যাদি। পিছে সেই সময়ৰ আকাশবাণী ডিব্ৰুগড়ে শ্ৰোতাৰ মনোৰঞ্জনৰ বাবে দেওবাৰৰ সন্ধিয়া আগবঢ়োৱা ‘বৰ্ণালী‘ নামৰ অনুষ্ঠানটো বোধহয় জনপ্ৰিয়তাৰ শীৰ্ষত আছিল। এইটো অনুষ্ঠানৰ ঘোষক হিচাপে চৈয়দ চাদুল্লাই গমগমীয়া কণ্ঠস্বৰেৰে সৈতে, “নমস্কাৰ প্ৰিয় শ্ৰোতাবন্ধু..” বুলি আৰম্ভ কৰা বাক্যশাৰীয়ে আজিও বহুতকে গভীৰ নষ্টালজিয়াৰে আৱেগিক কৰি তুলিব পাৰিব।\nনাটক পৰিবেশনৰ দিশত আকাশবাণীয়ে সমাজত কিমান যে প্ৰভাৱ পেলাইছিল, ভাবিলে আচৰিত হ’ব লাগে। তেতিয়াৰ শ্ৰোতাসকলো বাধ্যত পৰিয়েই ধৈৰ্য্যৱান হ’বলগা হৈছিল। সপ্তাহত এবাৰকৈ আধাঘণ্টাৰ বাবে পৰিবেশিত হোৱা ধাৰাবাহিক নাটকখন শুনিবলৈ ৰাইজে ৰেডিঅ‘ৰ সন্মুখত বহি বহি অপেক্ষা কৰাৰ কথা বোধহয় আজিৰ চাম ল‘ৰা– ছোৱালীয়ে ক’লেও বিশ্বাস কৰিবলৈ টান পাব। পিছে, সেই সময়তে অসমৰ সাহিত্য জগতৰ ৰথী– মহাৰথী সকলৰ সৌজন্যত অসমীয়া ৰাইজে বিভিন্ন সামাজিক, পৌৰাণিক, ধেমেলীয়া, কৰুণ, ৰহস্যমূলক আদি বিভিন্ন ৰসৰ নাটক উপভোগ কৰিবলৈ পাইছিল। ৰেডিঅ’ৰ এই নাটকৰ জগতখনে মোক গভীৰভাৱে আকৰ্ষিত কৰিছিল। মই নিজে মঞ্চ নাটকত অভিনয় কৰিছিলোঁ। ডেকা বয়সত নাটক লিখিবলৈ আৰম্ভ কৰিছিলোঁ। অৱশেষত যেনিবা মই লিখা শিশু উপযোগী এখন নাটৰ পৰিচালনাৰে সেউজীচ‘ৰাত আৰু আন এখন স্বৰচিত নাটক পৰিচালনা আৰু অভিনয়েৰে যুৱবাণী অনুষ্ঠানত ভাগ লৈ মোৰ এই আকৰ্ষণৰ জগতখনৰ লগত কিছু চিনাকি হৈ লৈছিলোঁ।\nৰেডিঅ‘ৰ কথা কৈ কৈ মই নিজেই নষ্টালজিক হৈ পৰিছোঁ। পিছে কিছুদিনৰ আগতে বন্ধু এজনৰ মুখেৰে, বৰ্তমানৰ চৰকাৰে পৰ্য্যায়ক্ৰমে আকাশবাণী ডিব্ৰুগড় কেন্দ্ৰৰ ইতি পেলাবলৈ পৰিকল্পনা কৰা বুলি শুনি গভীৰ দুখ অনুভৱ কৰিছোঁ।